
বিজ্ঞান-মুকুল 
প্রথম পন্রিচেছেদ 
গাছপালার কথা 


গাছপালা এক রকমের নয়, নানা রকমের । বৈজ্ঞানিকেরা 
এই সব গাছপালা সম্বন্ধে অনেক খবর সংগ্রহ করিয়াছেন । 
আমরা সাধারণত যে-সব গাছপালা দেখিতে পাই, সেগুলি 
লইয়া কিছু আলোচনা করিব। 

গাছের অংশ-_বাগান হইতে 
যে কোন একটি ফুলের গাছ 
উপড়াইয়া আনিলে অনায়াসেই 
দেখিতে পাইবে, সাধারণ গাছের 
কিকি অংশ থাকে । অংশগুলির 
নামল 

১। শিকড় বা মূল ২। কাণ্ড 
ও ডালপালা ৩। পাতা 


৪। ফুল ও ফল। 

একে একে এই অংশগুলি ১ 
লইয়া আলোচন! করিলে সাধারণ ছি 

ৃ গাঁছের বিভিন্ন অংশ 


গাছ সম্বন্ধে আমরা মোটামুটি, 
জানিতে পারিব। কিন্ত আলোচনা শুরু করিবার আগে একটি; 
কথা মনে রাখা দরকার । আমাদের শরীরের নানা অঙ্গ । এক 
একটি অঙ্গের উপর এক এক রকম কাজের ভার। যেমন: 
পায়ের সাহায্যে আমরা চলাফেরা করিতে পারি, হাতের 

সাহায্যে পারি নানারকম কাজকর্ম করিতে । গাছের বেলাতেও 
অনেকটা এই রকম। শিকড়, কাণ্ড, পাতা ও ফুল_এই সব 
বিভিন্ন অংশের উপর বিভিন্ন কাজের ভার রহিয়াছে। তাই, 


গাছের অংশগুলি লইয়া আলোচনা করিবার সময় দেখিতে 
হইবে, কোন্‌ কোন্‌ অংশের উপর কি কি কাজের ভার । 


শিকড় 
(ক) শিকড়ের কাজ_ গাছের শিকড়ের উপর কোন্‌ কাজের 
ভার? সাধারণ গাছের বেলায় শিকড়ের কাজ প্রধানত দুই 
প্রকার। প্রথম হইল, মাটির উপর গাছকে গীথিয়া রাখিবার 
কাজ । আর দ্বিতীয় হইল, মাটির ভিতর হইতে গাছের জন্য 
জল এবং সেই সঙ্গে আরে! কয়েক রকম অত্যন্ত দরকারী 
খাছ্যের উপাদান সংগ্রহ কর! । 

- প্রথম কাজটি আমরা সহজেই বুঝিতে পারি। শিকড়ের 
সাহায্যে গাছ যদি মাটির বুকে গাঁথা না থাকিত তাহা হইলে 
তাহার অবস্থা! হইত সমুদ্রের বুকে নোঙর-ছেড়া জাহাজের মত। 
শিরুড়ের সাহায্যে মাটির সঙ্গে গাথা থাকে বলিয়াই গাছ 
বরাবর এক জায়গায় দাড়াইয়! থাকিতে পারে। 

শিকড়ের দ্বিতীয় কাজ, মাটির ভিতর হইতে জল এবং 
অন্তান্ত কয়েকটি প্রয়োজনীয় খাছ্যের উপাদান সংগ্রহ করা । 
যদি খুব খু'টাইয়া পরীক্ষা, কর, তাহা হইলে দেখিতে পাইবে 
সাধারণ গাছের বেলায় একটি প্রধান শিকড় থাঁকে। 
তাহাকে প্রধান মূল বলে। এই প্রধান-মূল হইতে ডালপালার 
ন্যায় অরে! অনেক ছোটখাট শিকড় বাহির হইয়াছে। তাহার 

নাম দেওয়া হয় শাখা মূল । শাখা-মূলের মাথার কাছাকাছি 
কতকগুলি রোৌঁয়া-রোয়া জিনিস বাহির হইয়াছে। উহাদের 
বলে মুল-রোম। এই মূল-রোমের সাহায্যে গাছ মাটির 
ভিতর হইতে জল. ইত্যাদি সংগ্রহ করিয়া থাকে। 

মূল-রোম মাটি হইতে যে-সব জিনিস সংগ্রহ করে তাহার 
মধ্যে প্রধান হইল নাইট্রোজেন-ঘটিত জিনিস। নাইট্রোজেন 
একরকম গ্যাস । শেষ পর্যন্ত যে-সব মালমশলা দিয়া গাছের 
দেহ গড়িয়া উঠে তাহার মধ্যে সব চেয়ে দরকারী এই নাইট্রো- 
জেন। শুধু তাই নয়, পৃথিবীর সমস্ত প্রাণীর শরীর সম্পর্কে 
এই একই কথা খাটে। নাইট্রোজেন-ঘটিত জিনিস ছাড়া 
কোনও প্রাণীর দেহ গঠিত হয় না। কিন্তু পৃথিবীতে যে 
কীচা নাইট্রোজেনের যোগান আছে, তাহা সংগ্রহ করিয়া 
দেহবস্ততে পরিণত করা সম্ভব একমাত্র. গাছপালার পক্ষেই । 
শুধু গাছপালাই পৃথিবী হইতে নাইট্রোজেন সংগ্রহ করিয়া 
দেহবস্ততে পরিণত করিতে পারে বলিয়া শেষ পর্যন্ত সমস্ত 
প্রাণী গাছপালার উপর নির্ভর করিতে বাধ্য হয়। তুমি 
হয়ত বলিবে, কই বাঘ তো! গাছপালা! জাতীয় কিছু আহার 
না করিয়াও বাচিয়া থাকে । উত্তরে বৈজ্ঞানিকেরা বলিবেন ঃ 
বাঘ গরু-ভেড়া খাইয়া বাঁচিয়া আছে__কিন্ত গাছপালা না! 
খাইলে গরু-ভেড়া বাঁচিত কি করিয়া ? 

(খ) রকমারি শিকড়-__শুরুতেই বলিয়াছি, গাছপালা এক 
প্রকার নহে। গাছ যেমন নানা রকমের, শিকড়ও তেমনি, 
নানা রকমের দেখিতে পাওয়া যায়। আম-জাম, পেয়ারা- 
কাঠাল, গাঁদা-জবা। প্রভৃতি সাধারণ গাছের বেলায় শিকড় 

থাকে মাটির নীচে। কিন্তু কয়েক প্রকার গাছের শিকড় 
কাণ্ডের গোঁড়া হইতে বাহির না হইয়া গাছের অন্যান্য স্থান 
হইতে বাহির হয়। ইহাদিগকে সাধারণভাবে অস্থানিক মূল বলে। 
যেমন ধর, বটগাছ । মাটির ভিতর শিকড় গজানো ছাড়াও 
ইহাদের ডালপালা! 
হইতে কিভাবেমাটির 
দিকে শিকড় নামিয়া 
আসে, তাহ! তোমরা 
নিশ্চয় দেখিয়াছ,। 
চল তকথায় আমরা 


বটের ঝুরি 
, গাছের কথা। বটগাছের 
ন্যায় ইহার শিকড় 
ডালপালা হইতে মাটির 
দিকে ঝুলিয়া পড়ে না; 
আবার আম-জাম বা 
কাঠাল-পেয়ারা গাছের 
মত ইহার সবটুকু শিকড় 
মাটির ভিতর লুকাইয়াও 7 ১৯১, ন * ৯৯ 

থাকে না । কেয়াগাছের কেয়াগাছের ঠেস-মূল 

দিকে নজর করিলে দেখিতে পাইবে, কতকগুলি শিকড় কাণ্ডের 

পাশ দিয়া বাহির হইয়াছে এবং সেইগুলিতে ঠেস দিয়া গাছ 
দীড়াইয়। রহিয়াছে। এই ধরনের শিকড়ের 
নাম ঠেস মূল। 

আবার কতকগুলি গাঁছগালাকে বলা হয় 
পরগাছা। পরগাছার পক্ষে সম্পূর্ণরূপে নিজের 
উপর নির্ভর করিয়া বাঁচিবার উপায় নাই; ' 
ইহারা বাচিয়া থাকে অন্য গাছের উপর নির্ভর 
করিয়া । তাই ইহাদের এইরূপ নাম। 
যে-গাছের উপর নির্ভর করিয়া ইহারা 
বাঁচে, সেই গাছের ডালপালার মধ্যে ইহার! 
নিজেদের সরু সরু শিকড় ঢুকাইয়া দেয় এবং 
অনেকটা জেশাকের মত (সেই ভালপালার 
ভিতর হইতে ইহার! নিজেদের জন্য খাছ 
শুধিয়া লয়। তাই পরগাছার শিকড়ের নাম শোষক মুল । * 
পরগাছার উদাহরণ হইল 
স্বর্ণলতা, ছোটমান্না, বড়মান্দ! 
ইত্যাদি। 

আবার ধর, অক্িড জাতীয় 
গাছের কথা । লক্ষ করিলেই দেখিবে 
ইহাদের কতকগুলি শিকড় হাওয়ার 
মধ্যে ছুলিতেছে। এই শিকড়গুলির 
সাহায্যে ইহারা হাওয়া হইতেখাবার 
সংগ্রহ করে। ইহাদের এ শিকড়কে 
তাই বায়বীয় মূল বলা হয়। 


র্ণতা 


কাণ্ড 
(ক) কাণ্ডের কাজ_ সাধারণ গাছপালার বেলায় শিকড় 
থাকে মাটির নীচে। শিকড়ের পর মাটির উপর হইতে গাছের 
যে প্রধান অংশটি সোজা উপরের দিকে উঠিয়া গিয়াছে, 
তাহার নাম হইল কাণ্ড। এই কাণ্ড হইতে ডালপালা! বাহির 
হয়, তাই ডালপালাও কাণ্ডের অংশ । ডালপালার উপর 
থাকে পাতা, ফুল ও ফল। 

J কাণ্ডের কাজ কি? কাণ্ডের কাজ প্রধানত তিন প্রকারের। 
প্রথমত, কাণ্ড না থাকিলে পুরা গাছের গড়ন এই প্রকার 
হইতে পারিত না; কাণ্ডের সাহায্যেই গাছ পাতা, ফুল, 
ফল প্রভৃতিকে আলো।-বাতাসে ছড়াইয়া রাখিতে পারে। 
দ্বিতীয়ত, পাত! অধ্যায়ে তোমরা জানিবে সাধারণ গাছের 

*বেলায় খাবার তৈয়ারীর কারখানা হইল সবুজ পাতা; অথচ 
খাবার তৈয়ারীর জন্য জল ও অন্যান্ উপাদান সংগ্রহ হয় মাটির 
নীচে শিকড়ের মধ্যে । এখানে একটি সমস্তা দেখা দেয়। 
সমস্তাটি হইল, শিকড়ের মুল-রোম দিয়া গাছপালা খাবারের 
যে-উপাদান সংগ্রহ করে তাহা সবুজ পাতা পর্যন্ত চালান 
দেওয়া ৷ এই কাজের দায়িত্বও কাণ্ডের উপর | পরীক্ষা করিয়া 
দেখা যায় যে, কাণ্ডের ভিতর দিয়া স্ুস্ম শিরা চলিয়াছে ; 


এসব শিরার ভিতর দিয়াই মুল-রোমের সংগ্রহ করা জল - 


ইত্যাদি সবুজ পাতা পর্যন্ত গিয়া পৌছায়। ইহার পর অবশ্য 
আরো সমস্ত! থাকিয়া যায়। সবুজ পাতার ভিতর যে খাবার 
তৈয়ারী হইল, তাহাও তো সারা গাছময় সরবরাহ কর! 


প্রয়ৌজন। এই তৃতীয় কাজের দায়িত্বও কাণ্ডের উপর। 


কাণ্ডের ভিতরকার এ শিরাগুলির মধ্য দিয়াই তৈয়ারী খাবার 
গাছের সর্বত্র সরবরাহ হয়। 


(খ) কাণ্ডের অংশ কাণ্ড হইতেই ডালপালা বাহির হয় ; 
ডালপালা বা শাখা-প্রশাখা কাণ্ডেরই অংশ। একটি সাধারণ 
গাছের ডাল ভাঙ্গিয়া / ॥ 
আন। দেখিবে ডালের 
উপরকার কোন কোন 
জায়গা হইতে পাতা 
বাহির হইয়াছে । এই 
সব জায়গাকে চলতি 
ভাষায় আমরা গাঁট 


বলি। বৈজ্ঞানিকেরা ও 
ইহার নাম দেন পর্ব বা ং 
পাব। দুইটি গাঁট বা কাণ্ডের বিভিন্ন অংশ 


পাবের মাঝখানে যে-অংশ তাহার নাম পর্বমধ্য। ভাল 
করিয়া নজর করিলে দেখিতে পাইবে, প্রত্যেক পাতার কোলে 
একটি করিয়া কুঁড়ি রহিয়াছে । ইহার নাম দৈওয়া হয় 
কক্ষ যুকুল। ইহা ছাড়া, ডালটি যেখানে একেবারে শেষ 
হইয়া গিয়াছে সেখানেও এক প্রকার মুকুল থাকে ; এই 
মুকুলকে বলা হয় শীর্ষ মুকুল। গাছের পক্ষে এই শীর্ষ 
মুকুলগুলি অত্যন্ত দরকারী। এই গুলির বাড়ের উপরেই গাছের 
বাড় নির্ভর করে। কক্ষমুকুলও কম দরকারী জিনিস নহে । 

উহার বাড়ের উপর গাছের শাখা-প্রশাখা গজানো নির্ভর 
করে। তাল, নারিকেল বা স্পারী গাছের যে শাখা- 
প্রশাখা নাই, তাহার কারণ হইল এই কক্ষমুকুলের অভাব। 


(গ) রকমারি কাণ্ড সাধারণ গাছের বেলায় .কাগডটি, 
গোল এবং উহা সবল বলিয়াই খাড়া ভাবে “দীড়াইয়া 
থাকে। কিন্ত সব গাছপালার বেলাতেই তাহা হয় না। 
যেমন ধর-_মনসা, মুখাঘাস বা মাছুরকাটি গাছের কাণ্ড 
তেকোণা ; তুলসীগাঁছের কাণ্ড চারকোণ1 ; ফনিমনসার কাণ্ড 
চ্যাপ্টা । আবার লাউ, কুমড়া, পটল, পু'ই 
প্রভৃতি গাছের কাণ্ড দুর্বল বলিয়া সেগুলি 
কি রকম নেতাইয়া থাকে তাহ! নিশ্চয়ই 
নজর করিয়াছ। সেজন্যই তে “ইহাদের 
* জন্য মাচা বাঁধিবার দরকার পড়ে। 

' আবার কতকগুলি গাছ আছে, যাহাদের 
কাণ্ড মাটির নীচে লুকাইয়া থাকে । বাজার 
হইতে আমরা যে আদা, হলুদ, গুল, আলু 
বা পেঁয়াজ কিনিয়া আনি, আসলে তাহ! এ সব গাছের কাণ্ড 
ছাড়া আর কিছুই নহে। 

আবার অন্য কতকগুলি গাছের বেলায় কাণ্ডের চেহারা 
ব্দলাইয়া নানা প্রকারের হইয়া যায়। যেমন ধর-_লাউ, 
কুমড়া প্রভৃতি লতা-গাছের বেলায় শাখা-প্রশাখার আগাটা 
বদলা ইয়া সরু স্থতার মত হইয়া যায়; তাহারই সাহায্যে লতা- 
গাছ অন্য কিছুকে জড়াইয়া জড়াইয়া উঠিতে পারে। এই জাতীয় 


ফনিমনসা 


বিজ্ঞান-মুকুল ৯ 
বিকৃত কাণ্ডের নাম দেওয়া হয় আকর্ধ। ইহা কাণ্ডেরই 


|] 
পাতার মত হইয়া যায় এবং সবুজ পাতারই কাজ করে। 


পাতা 
(ক) পাতার অংশ __পাতার চওড়া অংশের নাম ফলক। 
ফলকের মধ্যে অনেক শিরা-উপশিরা থাকে । ফলকের নীচের 


১০ বিজ্ঞান-মুকুল 
অংশ বৌটা এবং বৌটার যে অংশটুকু কাণ্ডের গায়ে লাগিয়া 
থাকে উহা! বৌটার গ্োড়া। ৰ 

(খ) পাতার কাজ_ সাধারণ সবুজপাতা-ওয়ালা গাছের 
বেলায় পাতার কাজ প্রধানত 
তিন রকম। প্রথম, খাবার 
তৈয়ারীর কাজ; দ্বিতীয়, শ্বাস- 
প্রশ্বাসের কাজ এবং তৃতীয়, 
আমরা যে রকম ঘামি অনেকটা 
সেই রকম ঘামিবার কাজ। একে 
একে এই তিনটি কাজের 
আলোচনা করিব । 
২ (১) খাবার তৈয়ারী__ সবুজ 

পাতার বিভিন্ন অংশ পাতারা যেন খাবার তৈয়ারীর 
কারখানা । কিন্ত, কারখানায় কিছু তৈয়ারী হওয়ার 
জন্য কীচা মালের সরবরাহ চাই । গাছের পাতার মধ্যে কীচা 
মালমশলা আসে কোথা হইতে? অর্থাৎ সবুজ পাতার! 
কোন্‌ জিনিস হইতেখাবার তৈয়ারী করে ? এক রকম জিনিসের 
কথা একটু আগেই বলিয়াছি--শিকডের মূল-রোম মারফত মাটি 
হইতে জল ইত্যাদি সংগ্রহ হয় ; কাণ্ডের ভিতরকার শির! দিয়া 
এই জল সবুজ পাতার মধ্যে গিয়া পৌছায়। কিন্ত শুধু এটুকু 
কাচা মাল হইলেই হয় না। তাহা ছাড়া বাতাসেরও দরকার 
হয়। কেননা বাতাসের মধ্যে যে অঙ্গারায্র গ্যাস আছে, খাবার 
তৈয়ারীর কাচ! মাল হিসাবে উহার প্রয়োজন খুব বেশি । 


- বিজ্ঞান-মুকুল ১১ 
অঙ্গারান্র হইতে পাতার সবুজ কণা অঙ্গার গ্রহণ করে এবং 
অস্জান বা অক্সিজেন ত্যাগ করে । কিন্তু পাতারা বাতাস সংগ্রহ 
করে কি করিয়া? তাহাদের গায়ে অত্যন্ত ছোট ছোট ফুটা 
আছে-_ফুটাগুলি এত ছোট যে, শুধু চোখে দেখিতে পাওয়া 
যার ন! ; অণুবীক্ষণের, মধ্য দিয়া অনেক বড় করিয়া দেখিলে 
তবেই নজরে পড়ে । এই ছিত্রগুলির নাম ষ্টোম।। এই সব 
ছিদ্র দিয়া পাতার ভিতর বাতাস প্রবেশ করে। 

ইহার পর আরো সমস্যা আছে। কারখানা তো আপনা- 
আপনি চালু থাকে না; তাহা চালু রাখিবার জন্য শক্তির 
প্রয়োজন। সেই জন্যই তো বড় বড় কারখানায় বিরাট 
বিরাট চুল্লী থাকে; সেইখানে কয়লা পোড়াইয়া শক্তির যোগান 
পাইবার ব্যবস্থা হয়। সবুজ পাতার কারখানায় এই 
শক্তির যোগান আসে কোথা হইতে? বৈজ্ঞানিকেরা পরীক্ষা 
করিয়া দেখিয়াছেন, শক্তির যোগান আসে সুর্যের আলো 
হইতে। সবুজ পাতারা তাই যতক্ষণ সুর্যের আলো! পায়, 
শুধু ততক্ষণই তাহাদের মধ্যে খাবার তৈয়ারীর ব্যবস্থা চালু 
থাকে৷. অর্থাৎ রাতের বেলায় এই কারখানার কাজ বন্ধ । 
দিনের বেলায়ও পাতার কোন অংশের উপর যদি রাংতা 
বা এ ধরনের কিছু ঢাকা দিয়া দাও-_তাহা হইলে 
দেখিবে, ঢাক! দেওয়া অংশটুকুর মধ্যে খাবার তৈয়ারী হয় 
নাই। সেই অংশ হ্র্ধের আলো! পায় নাই বলিয়া এইরূপ 
ঘটে। 

(২) শ্বাস-প্রশ্বাম--যে-কোন জীবের পক্ষেই শ্বীস-প্রশ্বাসের 
প্রয়োজন। শ্বাসপ্রশ্বাস মানে কি? প্রশ্বাস হইল বাহিরের 

হাওয়া হইতে শরীরের জন্য অক্সিজেন সংগ্রহ করা এবং নিশ্বাস 
হইল বাভিরের হাওয়ার মধ্যে অঙ্গারায্্ গ্যাস ফেরত দেওয়া । 
আমাদের মত গাছপালারাও সবক্ষণ শ্বাস-প্রশ্বীসের কাজ চালায় 
এবং কাজটা চালায় প্রধানত তাহাদের পাতার মারফতেই, 
কাণ্ডও অবশ্য এই কাজ কিছুটা করে। কিন্ত দিনের বেলায় 
এ কাজ বেশি টের পাওয়া যায় না। কারণ সবুজ পাতা তখন 
অঙ্গারাঘ্নকে খাদ্য তৈয়ারীর কাজে লাগাইয়া ফেলে । কাজেই 
দিনের বেলায় গাছের নিকট হইতে আমরা অক্সিজেনই পাই। : 
রাত্রিতে কিন্ত ঠিক উল্টা । তখন খাদ্যের কারখানা থাকে বন্ধ 
এবং আমরা গাছের নিকট হইতে পাইনশুধু অঙ্গারায়্। 

(৩) শরীর হইতে জল ত্যাগ করা_-শরীরের জন্য 
যতখানি জ্বল দরকার,আমরা অনেক সময় তাহা অপেক্ষা বেশি 
পরিমাণ জল পান করি এবং এই বাড়তি জলটুকু মূত্র ও 
ঘামরূপে শরীর,হইতে ত্যাগ করিয়া থাকি। গাছেরাও অনেকটা 
এইরূপ করিয়া থাকে। সবুজ পাতার মধ্যে খাবার তৈয়ারী 
করিবার জন্য যতখানি প্রয়োজন তাহা অপেক্ষা কিছ বেশি 

“পরিমাণ জল তাহারা মাটি হইতে সংগ্রহ করে, এই বাড়তি 
জলটুকু পরে সবুজ পাতার ফ.টার মধ্য দিয়া বাষ্পাকারে ত্যাগ 
করিয়া থাকে । এই কাজকে বলা হয় প্রন্বেদন। 


ফুল 
কে) ফুলের কাজ_ সাধারণ গাছের বেলায় তোমরা! 
নিশ্চয়ই দেখিয়াছ, ফুল হইতে ফল হয় এবং ফলের মধ্যে যে-বীজ 
খাকে সেই বীজ হইতে নূতন গাছের জন্ম হয়। তবেই বুঝা 

যাইতেছে যে, ফুল যদি না থাকিত তাহা হইলে শেষ পর্যস্ত 
নূতন গাছের জন্ম হইত না। অর্থাৎ গাছের বংশ-রক্ষা হইত 
না। অতএব ফুলের প্রধান কাজ হইল গাছের বংশ-রক্ষা' 
করা। এই কাজ ঠিক কি ভাবে চলে, তাহার আরো পরিচয় 
পরে পাইবে।। অপাতত দেখা যাক, সাধারণ ফুলের গড়নটা' 
কিরূপ*হয়। | 

(ক) কুলের গড়ন__সাধারণ একটি ফুলের প্রধানত 
চারটি অংশ-_ 

(১) ব্বতি__বৌটার পরেই ফুলের প্রথম অংশের নাম বৃতি। 
বৃতি কাহাকে বলে? বাগান হইতে একটি বৌটা-সুদ্ধ ফুল 
তুলিয়া আন। দেখিবে, 
বৌটার ঠিক উপরে 
এবং পাঁপড়িগুলির নীচে 
ফুলটির এক সবুজ অংশ 
আছে। ইহারই নাম 
বৃতি। ফুলটি যতদিন 
কুড়ি অবস্থায় ছিল, 
ততদিন এই বৃতিই ছিল 
কুঁড়ির উপরকার আবরণ। ' বৃতির অংশগুলিকে বৃত্যংশ 
বলে। 

(২) দল _ বৃতির পর ফুলের দল এবং এই দলেরই এক 
একটি অংশকে পাপড়ি বল! হয়। অবশ্য সব ফুলের পাপড়িই . 
এক রকমের নয়। কোন ফুলের বেলায় সেগুলি একসঙ্গে 
জোড়া থাকে ; কোন ফুলের বেলায় সেগুলি থাকে আলাদা ॥ 

(৩) পরাগকেশর __ফুলটিকে লইয়া ভাল করিয়া নজর 
করিলে দেখিতে পাইবে, তাহার পাপড়ি-ঘেরা জায়গাটুকুর 
ভিতর একটি সরু ডাটার মত জিনিস রহিয়াছে। পাঁপড়িগুলি 
সরাইয়। লক্ষ্য করিয়া দেখ, ডাঁটার চারিদিকে অনেকগুলি 
সরু স্থৃতার মত জিনিস রহিয়াছে এবং প্রত্যেকটি সুতার 
মাথায় একটি করিয়া ছোট থলি আছে। ইহাদের নাম 
পরাগকেশর বা পুংকেশর। ইহার সুতার মত অংশের নাম 
সূত্ৰ এবং মাথার থলিটির নাম পরাগ কোষ। এই পরাগ 
কোষের মধ্যেই থাকে হলুদ রঙের গুড়ি গুড়ি পরাগ বা রেণু 

(৪): গর্ভকেশর--এইবার সরু ডাটির মত জিনিসটি 
হইতে সযত্বে পুকেশরগুলি খসাইয়া ফেল। যাহ! বাকী 
থাকিবে তাঁহারই নাম গর্ভকেশর | গর্ভকেশরের তিনটি 
ভাগ। ভাটার মত জিনিসটি নাম গর্ভদণ্ড ; ইহার ভিতরট! 
ফাপা। তাহার একেবারে মাথায় কয়েকটি ডুমা ডূমা ধরনের 
জিনিস। সেগুলিকে বলে গর্ভমুণ্ড। একেবারে নীচের দিকে 
দেখিবে, একটু মোটা ধরনের অংশ রহিয়াছে। তাহার 
নাম গর্ভকোষ। ইহার ভিতর ছোট ছোট ডিম্বকোষ থাকে। 

কয়েকটি সাধারণ ফুল_ ফুলের গড়ন আরো ভাল 
করিয়া বুঝিবার জন্য জবা, অপরাজিতা ও ধুতুরা ফুল আলাদা! 
করিয়া দেখা যাক_- . 

১। জবা ফুল__জবা ফুলকে ভাল করিয়া পরীক্ষা করিলে 
দেখিতে পাইবে, উহার সবুজ বৃতির পাঁচটি বৃত্যাংশ এক সঙ্গে 
জোড়! এবং উহার নীচে উপরৃতি নামে আরও এক রকম 

জিনিস রহিয়াছে । এই উপবৃতিগুলি সংখ্যায় পীঁচটি বা ছয়টি। 
ইহার দল-এর মধ্যে আছে পাঁচটি টকটকে লাল, পাপড়ি। 
জবাফুলে অনেকগুলি পুংকেশর আছে। কিন্ত উহাদের 
সুত্রগুলি নীচের দিকে এক সঙ্গে জোড়া লাগিয়া গর্ভকেশরকে 
ঘিরিয়া রাখিয়াছে। ইহার গর্ভকেশর মাত্র একটি, কিন্তু দণ্ডের 
উপর পাঁচটি গর্ভমুণ্ড। ইহার গর্ভকৌষকে যদি আড়াআড়ি 
ভাবে কাটিয়া ফেল তাহা! হইলে তাহার মধ্যেও পাচটি গর্ভকোষ 
চোখে পড়িবে 

২। অপরাজিতা ফুল-_এইবার একটি অপরাজিতা ফুল 
সংগ্রহ করিয়া আন। দেখ জবাফুলের সহিত তাহার তফাৎ 
কোথায়। দেখিতে পাইবে, 
অপরাজিতা ফুলের বৃতিরও পাঁচটি 
অংশ । কিন্ত তাহার নীচে 
যে উপবৃতি আছে সেই উপবৃতির 
সংখ্যা মাত্র দুইটি। অপরাজিতার 
পাপড়ির রং নীল (অবশ্য কোন 
কোন ক্ষেত্রে সাদাও হইতে পারে) 
এবং সংখ্যা পাচ; পাচটি পাপড়িই 
আলাদা আলাদা ভাবে রহিয়াছে। _ অপরাজিতা ফুল 
শুধু আলাদা নহে, তাহাদের সাজাইবার গড়নও অন্য 
ধরনের £ একটি পাপড়ির ভিতর আর একটি রহিয়াছে ; 
এগুলির মধ্যে সবচেয়ে বাইরের পাপড়িটি আকারে সবচেয়ে 
বড়।  পাঁপড়ির ভিতর দশটি পুংকেশর, উহাদের মধ্যে নয়টি 

একসঙ্গে জোড়া এবং একটি আলাদা । পুংকেশরের পর একটি 
গর্ভকেশর, গর্ভদণ্ডের মাথায় মাত্র একটি গর্ভমুণ্ড। গর্ভকোষটি 
লঙ্বা ও চ্যাপ্টা ৷ 
৩। ধুতুরা ফুল__জবাফুলের মতই ধুতুরা ফুলের পীচটি 
ৰ সবুজ বৃত্যাংশ একসঙ্গে জোড়া। 
দলে পাচটি সাদা পাপড়ি এবং 
উহারাও একসঙ্গে জোড়া। ধুতুরা 
| ফুলের পুংকেশরও পাঁচটি, ইহারা 
পাপড়ির গায়ে লাগান। মাঝখানে 
7 একটি গর্ভকেশর এবং তাহার 
মাথায় মাত্র একটি _ গর্ভমুণ্ড 
ধুতুরা ফুল গর্ভকোষটিকে আড়াআড়ি ভাবে 
কাটিলে উহাতে চারটি ডিম্বকোষ দেখা যাইবে । 


ফুল-সংগ্রহ ও ফুলের বই__দেখিতে পাইতেছ, ফুল নান! 
রকমের হয়। তাই বিভিন্ন প্রকারের ফুল সংগ্রহ করা৷ 
এবং একটি খাতায় তাহাদের বৈচিত্র্যের কথা লিখি রাখ! 
খুবই চিত্তাকর্ষক হইবে । কিন্তু ফুল তুলিয়া রাখিতে গেলে 
তাহা শুকাইয়া একেবারে নষ্ট হইয়া যায়। কি ভাবে 
তাহাদের ভাল অবস্থায় রাখা সম্ভব ? সেই উদ্দেশ্যে দুইটি 
বড় ব্লটিং কাগজ যোগাড় কর। একটি ব্লটিং কাগজ বিছাইয়া 
তাহার উপর ফুলগুলিকে মেলিয়া দাও এবং অপর ব্লটিং 
কাগজ দিয়া সেগুলি চাপা দাও। তারপর তাহার উপর 
একটি কীচের টুকরা চাপাইয়া দাও। দেখিবে, ব্লটিং কাগজ 


বিজ্ঞান-মুকুল ১৭ 
পাপড়ির রস শুধিয়া লইয়াছে, কিন্ত ফুলগুলি তেমন নষ্ট 
হয় নাই। 

একটি মোটা খাতাও সংগ্রহ করিবে। তাহার বা দিকের 
পাতায় একটি ফুল আটকাইয়া দাও এবং ডান দিকের পাতায় 
লিখিয়া রাখ সেই ফুলের বৈশিষ্ট্য । এইভাবে নানা প্রকার ফুল 
সংগ্রহ করিয়া তাহাদের বৈশিষ্ট্যের কথা লিখিয়া যাইতে হইবে। 

পরাগ-মিলন__ফুল হইতে ফল হয়। কিন্তু কি ভাবে? 
প্রজাপতি, মৌমাছি প্রভৃতি নান! কীটপতঙ্গ ফুলের মধু সংগ্রহ 
করিবার জন্য ফুলের উপর গিয়া বসে । তখন তাহাদের গায়ে 
ফুলের রেণু লাগিয়া যায়। তারপর, তাহাদের গায়ের রেণু সেই 
ফুলেরই গর্ভমুণ্ডে লাগিয়া যায় ; অথবা তাহারা যখন সেই 
ফুল ছাড়িয়া সেই জাতীয় অন্য একটফুলের উপর উড়িয়া গিয়া! 
বসে, তখন এ রেণু সেই নূতন ফুলের গৰ্ভমুণ্ডে লাগিয়া যায় । 
এই ঘটনাটিকে বলে পরাগ-মিলন। পরাগ-মিলনের ফলে 
গর্ভকোষটি ক্রমশ্ন বড় হইতে থাকে এবং শেষ পর্যন্ত তাহাই 
ফলে পরিণত হয়। গর্ভকোষের ভিতর যে ডিম্বকোষ থাকে 
তাহা বীজে পরিণত হয়। একটি কথা মনে রাখিও, :এক 
জাতীয় ফুল ছাড়া পরাগ-মিলন হয় না৷ 


বৃক্ষ ও শাখা বিন্যাস 


যে সব গাছের কাণ্ড শক্ত সেগুলিকে সাধারণভাবে বৃক্ষ 
বলে। আম, জাম, কদম্ব, বট প্রভৃতি বৃক্ষ । ইহাদের কাণ্ডের, 
গোড়ার দিকে শাখা ব! পাতা প্রায় থাকেই না, কিছু উপর; 
হইতে চারিদিকে শাখা-প্রশাখা বা ডালপালা ছড়াইয়া পড়ে। 

২ 


১৮ বিজ্ঞান-মুকুল 


শাখার একটি কাজ হইল সবুজ পাতাগুলিকে এমনভাবে 
মেলিয়া ধরা যাহাতে উহার! প্রচুর স্র্যালোক পাইতে পারে। 
এক এক গাছের শাখা এক এক রকমে বিস্তার লাভ করে। ইহাই 
শীখা-বিন্তাস। কোন কাণ্ডের ডগা! দুই শাখায় ভাগ হইয়। ছুই 
দিকে ছড়াইয়া পড়ে, প্রত্যেক শাখাও দুই ভাগে ভাগ হইয়া যায়। 
আবার কোন কোন গাছের প্রধান কাণ্ডের ডগা উপর দিকে 
রাঁড়ার সঙ্গে সঙ্গে কক্ষ-মুকুল হইতে চারিদিকেও শাখা বাড়িতে 
থাকে । একই পাব হইতে ছুই দিকে দুইটি শীখা। হইতে পারে 
অথবা! এক পাবে যে-দিকে একটি শাখা হয় পরবর্তী পাবে 
উহার বিপরীত দিকে একটি করিয়। শাখা বাহির হইতে পারে। 

শাখা পর্যবেক্ষণ বিভিন্ন গাছের কয়েকটি ছোট ছোট ডাল 
ভাঙ্গিয়া আনিয়া পরীক্ষা করিয়া দেখ। দেখিবে শাখা-বিন্তাসের 
যেরূপ কয়েকটি নিয়ম আছে পাতার বিন্যাসের নিয়মও অনেকটা। 
সেইরূপ । পেয়ারা, তুলসী বা আকন্দ গাছের” ডালে একই 
পাবে দুইটি করিয়া পাতা পাইবে, আবার চাপা বা আতা 
গাছের ডালে এক এক পাবে বিপরীত দিকে একটি করিয়া 
পাত৷ দেখিবে। ৪ 

ত্বক_গাঁছের কাণ্ড এবং শাখা-প্রশাখার বাহিরের অংশটির 
নাম ত্বক। গাছ যত দিন কচি থাকে ততদিন এই ত্বকও নরম 
থাকে । -বড় বড় গাছের বেলায় ত্বক ক্রমশ কঠিন হইয়া যায়। 
ত্বকের কাজ হইল আলো-বাতাস হইতে কাণ্ড ও শাখা-প্রশাখার 
ভিতরকার শিরা-উপশিরাগুলিকে বাচাইয়া রাখা । বিভিন্ন 
গাছের ত্বক বিভিন্ন রকমের । সুপারী, ইউক্যালিপ্টাস 
প্রভৃতির ত্বক মস্থণ, আম-জাম-এর ত্বক এবড়ো-থেবড়ো । 


সি টিটি টিয়ার 

এই সব গাছের নানা ধরনের ত্বক আমাদের নানা উপকারে 
আসে। পাট, শণ প্রভৃতি গাছ জলে পচাইয়া তাহাদের 
পাতলা ত্বক আলাদা করিয়া লওয়া হয়; সেই ত্বক হইতে 
আমরা পাট, শণ প্রভৃতি পাইয়া থাকি। অশোক, সিক্কোনা 
প্রভৃতির ত্বক হইতে আমরা উপকারী ওষধ পাই।' 
শাখা-মুকুল__কাও বা শাখার ডগায় শীর্ষ-সুকুল এবং গায়ে 
পাতার কোলে কক্ষ-মুকুলের কথা পড়িয়াছ। যে-সব মুকুল 
বাড়িয়া শাখায় পরিণত হয় সেগুলিকে শাখা-মুকুল বলে 
( যে-সব মুকুল হইতে ফুল হয় তাহাদের বলে ফুলের কুঁড়ি )। 
শাখা-যুকুল আসলে পাতার আবরণে ঢাকা এক একটি শাখার 
কচি বা শিশু অবস্থা । ইহার মধ্যে পাব, পাতা, কক্ষ-মুকুল ও 
শীর্ষ-মুকুল সবই অতি ছোট আকারে লুকাইয়। থাঁকে। একটি 


" শাখা-মুকুলের উপরের পাতার আবরণ সাবধানে খসাইয় 


পরীক্ষা করিলে এই সব দেখা যাঁয়। 
একটি ছোট গাছের শাখামুকুলকে 
ক্রমাগত কয়েকদিন ধরিয়া লক্ষ্য 
করিলেও দেখিতে পাইবে কিরূপে 
একটির পর একটি পাতার আবরণ 
সরাইয়া শাখা ধীরে ধীরে বাড়িতে থাকে। 
জলে শাখার পরিব্তন_ গাছের 
একটি ছোট ডাল কাটিয়া! উহার কাটা 
দিকটা! এক গ্রাস জলে ডুবাইয়া রাখ। জলের মধ্যে ডাল 
দেখিবে, ডালটি কিছুদিন সতেজ থাকিবে। ডালে কুঁড়ি থাকিলে 
ফুলও ফুটিবে, শাখা-মুকুল থাকিলে উহাও একটু বড় হইবে। 


২০ বিজ্ঞান-মুকুল 
' তারপর ধীরে ধীরে পাত! ও মুকুলগুলি শুকাইয়া ডালটি মরিয়া 
যাইবে । এরূপ কেন হয়? ডালটি কার্টিবার সময় * যেটুকু 
খাবার উহাতে ছিল তাহ! উহাকে কিছু সময় বাচাইয়া রাখে । 
প্লাসের জল ডালের শিরা-উপশিরা দিয়া পাতায় যায় এবং 
সেখানে সূর্যের আলোকে কিছু খাবারও তৈয়ারী হয়-__ইহাঁতেও 
ডালটি কিছু সময় বাচিয়া থাকে। কিন্তু 
মাটি হইতে শিকড যে-সব রস সংগ্রহ 
করিত তাহা তো এখন আর পাওয়া 
যাইতেছে না, তাই কিছুদিন পরখাদ্যের 
অভাবে ডালটি মরিয়া যায়। 

গ্লাসের জল যে ডালের শিরার 
ভিতর দিয়! পাতায় যায় তাহ! সহজেই 
পরীক্ষা করিয়া দেখা যাঁয়। গ্রাসের 
জলে সামান্য লাল কালি গুলিয়া জল 
লাল করিয়া দাও। তারপর ডগান্ুদ্ধ একটি কচুপাতা কাটিয়া 
আনিয়া জলের মধ্যে কাটা অংশ ডুবাইয়া রাখ। কিছুক্ষণ 
পরে ডগাটি তুলিয়া চিরিয়া ফেল। দেখিবে, গ্রাসের লাল জল 
লম্বা লম্বা শিরার মধ্য দিয়া পাত৷ পর্যস্ত'পৌছিয়াছে। 


জি LAY. ৮৮ টি 
ডগা, নী দতীল্ সল্লিচ্ছ্হেল 
ফসলের কথা 


ফসলের দিন ঘনাইয়া আসিলে কৃষকেরা বড় ব্যস্ত হইয়া 

| পড়ে তখন তাহাদের কত কাজ! ফসল কাটিতে হইবে, 

| ক্ষেত হইতে বাড়িতে আনিতে হইবে, গাছ হইতে ছাড়াইতে 
| হইবে, তারপর শুকাইয়া ভাল করিয়া রাখিয়া দিতে হইবে । 

| ধান কাটা ও ঝাড়া আমাদের দেশের প্রধান ফসল ধান। 

ূ কিরূপে কৃষকেরা ধান কাটিয়া সারা বছরের জন্য তুলিয়া রাখে 

] তাহা বলিতেছি। ৰ 
প্রথমত, ধান পাকিবার পর কৃষকেরা ধানগাছ কাটিয়া 

ফেলে । : এক এক মুঠা ধান বাঁ হাতে ধরিয়া চাষী ডান হাতে 

কাস্তে দিয়া তাহা কাটিয়া পাশে রাখিয়া দেয়। এইভাবে 

ক্ষেতের সমস্ত ধান কাটা হইয়া গেলে আটি বাঁধিয়া সেগুলিকে 

একত্র করা হয় এবং দিনের শেষে মাথায় করিয়া বা গরুর 

" গাড়ি করিয়া জাটিগুলি বাড়ীর উঠানে আনিয়া জমা করা হয়। 

তাহার পর কাঠের পাটার উপর আটিগুলি আছড়াইলে তাহার 

ডগা হইতে ধান আলাদা হইয়া যায়। কেহ কেহ গরু দিয়া 

-মাড়াইয়া খড় হইতে ধান আলাদা করে। যখন জোর হাওয়া 

বহে তখন কুলায় করিয়া সেই ধান একটু উচু হইতে ধীরে 

ধীরে ঢালিয়া দিলে ধৃলা-বালি ও খড়কুটা উড়িয়া যায় এবং 

+ পরিষ্কার ধান মাটিতে জমা হইতে থাকে। তারপর সেই, 

ছুই এক দিন রোদে শুকাইয়া বস্তায় পুরিয়া বাড়িতে উঠ 

রাখা, কিংবা গোলায় তুলিয়া রাখার ব্যবস্থা করিতে হয়। 


C624 


বিজ্ঞান-মুকুল 


২২ 


নানা রকমের হয়। 


৮ 
চি 


ধানের গোলা- গোলা বা মরা 


ধান কাটা ও ঝাড়া 
এগুলি দেখিতে বড় সুন্বর-_আকারে চৌকোণা বা গোল । 


বিজ্ঞান-যুকুল -- ২৩ 
উপরে টিন-বা খড়ের চাল, বাঁশের বা চাটাইয়ের বেড়া ভিতর 
দিকে গোবর-মাটি দিয়া লেপা। কোন দরজা নাই, উপর দিকে 
ছোট একটিমাত্র জানালা । মাটি হইতে প্রায় দুই হাত উচু 
কাঠ বা বাশের মাচার উপর চাটাই পাতিয়া তাহার উপরে 

ধানের গোলা 


মরাই তৈয়ারী হয়। ইহাতে ধান সাযাতসেতে হইতে পারে 
না,ইছুরেও নষ্ট করিতে পারে না। 

অগ্ভান্ত ফসল _ আমাদের পশ্চিমবঙ্গে ধান ছাড়া সরিষা, 
মটর, ছোলা, তিল, কলাই প্রভৃতিরও চাষ হয়। এই সব. 
ফসল পাকিলে ধানের মতই গাছ কাটিয়া, তক্তায় আছ্ডাইয়া। 
কুলায় বাছিয়া ও তারপরে বস্তায় বা গোলায় পুরিয়া সংরক্ষণ 
করিতে হয়। 


তৃতীন্ম পৰ্রিচ্ছেদ 
কীট-পতঙ্গ ও ব্যাউ-এর কথা 


১। গুটিপোকা__রাত্রে একরকম পতঙ্গ দেখিতে পাওয়া 
যায়, তাহাদের চেহারা অনেকটা প্রজাপতির মত। ইহাদের 
নাম গুটিপোকা ; ইংরাজীতে বলে মথ. (/090))। ভাঁল 
করিয়া পরীক্ষা করিলে দেখিবে, ইহাদের মাথায় একজোড়া 
পুঞ্জাক্ষি থাকে । খুব ছোট অনেকগুলি চোখ একত্র হইয়া 
এই পুঞ্জাক্ষি হয়। গুটিপোকার বুকে তিন জোড়া পা এবং 
পিঠে ছুই জোড়া ডান] । 

স্রী-গুটিপোকা কুল, শাল, মুগা, তু'ত, পলাশ প্রভৃতি গাছে 
এক সঙ্গে অনেক ডিম প্রাড়ে। এই ডিম হইল” গুটিপোকার 
জীবনের প্রথম স্তর বা অবস্থা । ডিম পোস্তদানার মত ছোট 
ও সাদাটে । দিন দশ-বারোর মধ্যে ডিম হইতে ছোট ছোট 
পোকা বাহির হয়; সেগুলিকে লার্ভা বা শৃককীট বলে। 
ইহাই হইল গুটিপোকার জীবনের দ্বিতীয় অবস্থা । লার্ভা 
পাতা খায় এবং বারকতক খোলস বদল করে। তারপর 
তাহারা নিজ দেহ খানিকটা! গুটাইয়া লয় এবং মুখের লালা! 
দিয়া দেহ ঘিরিয়া একটি করিয়া গুটি বোনে। গুটিগুলি দেখিতে 
অনেকটা পাতিলেবুর মত। গুটির ভিতরে থাঁকিবার সময় 
গুটিপোকার যে-অবস্থ। তাহাকে পিউপ| বা মূককীট বলে। 
ইহ! গুটিপোকার জীবনের তৃতীয় অবস্থা । কিছুদিন পরে 
এ গুটি কাটিয়া ভিতরকার গুটিপোক বাহির হইয়া পড়ে। 
ইহা তাহাদের জীবনের চতুর্থ বা পূর্ণাঙ্গ অবস্থা । অতএব 


বিজ্ঞান-মুকুল ২৫ 
দেখা যাইতেছে, গুটিপোকার জীবনে মোট চারিটি অবস্থা__ 
(১) ডিম (২) লাভা (৩) পিউপা৷ (৪) পূর্ণাঙ্গ গুটিপৌকা 

গুটিপোকা আমাদের খুবই উপকারে আসে। কেননা, 
তাহারা যে গুটি বোনে, তাহা হইতে আমরা এপ্ডি মুগা, 
গরদ, তসর প্রভৃতি নানাবিধ রেশমের স্থতা পাইয়া থাকি । 


গুটিপোকা 

গুটি কাটিয়া গুটিপৌকা বাহির হইয়া পড়িলে স্থৃতাঁও কাটিয়া 

যায়; সেইজন্য গুটিপোকা বাহির হইবার পূর্বেই গুটিগুলি 

গরমজলে সিদ্ধ করিয়া ভিতরকার পৌোকাগুলিকে মারিয়। 

ফেল! হয়। প্রতি গুটি হইতে প্রায় ৪৫০ গজ রেশমের সুতা 
পাওয়া যায়। 

২। প্রজ্জাপতি_ প্রজাপতি দিনের বেলায় দেখ! যায়। 
একটি প্রজাপতি ধরিয়া যদি ভাল করিয়া পরীক্ষা কর, তাহা 
হইলে দেখিতে পাইবে, তাহার শরীর প্রধানত তিন ভাগে 

। বিভক্ত _মাথা, বুক ও পেট।  গুটিপোকার মত ইহারও 
একজোড়া পুষ্তাক্ষি এবং একজোড়া শুড় থাকে। ইহা ছাড়া 
তাহার মুখে থাকে একটি ফাপা নল । নলটি গুটানো অবস্থায় 
থাকে ; মধু সংগ্রহ করিবার স্ময় প্রজাপতি উহার পাক 


২৬ বিজ্ঞান-যুকুল 


খুলিয়া লম্বা করিয়া লয়। গুটিপোকার মত প্রজাপতির 
বুকেও তিনজোড়া পা; কিন্তু ডানা মাত্র একজোড়া । সেই 
ডানাজোড়া নানা রঙে অতি চমৎকার দেখায়। 

গুটিপোকার মত প্রজাপতির জীবনেও চারিটি স্তর_- 
ডিম, লাভ, পিউপা ও পূর্ণাঙ্গ অবস্থা । গুটিপোকার মত 
স্ত্ী-প্রজাপতিও গাছের ডালে অনেক ডিম পাড়ে । ডিমগুলি 
দেখিতে একটু বড় এবং সাদাটে। ডিম ফুটিয়া বাহির হয় 
লার্ভ৷ তাহারা এমনই ক্ষুধার্ত যে, জন্মের পরই ডিমের 
খোলসটুকু পর্যন্ত খাইয়া ফেলে ; তাহার পর শুরু করে গাছের 
পাতা খাইতে । যতদিন পৰ্যন্ত এই লার্ভা অবস্থা, ততদিন 
তাহাদের চেহারা বিশ্রী থাকে__দেখিতে ঠিক শু'য়াপোকার 


প্রজাপতি 


মত। বার ক£য়ক খোলস বনলাইবার পর ইহার। মুখের 
লাল দিয়া দেহের চারিদিকে গুটি তৈয়ারী করে। গুটির 
ভিতর তাহাদের এই যে-অবস্থা, ইহার নাম. পিউপা।। 
কিছুদিন পরে গুটি কাটিয়া বাহির হয় সুন্দর প্রজাপতি ৷ কিন্ত 
দেখিতে যত সুন্দরই হোক, প্রজাপতি গুটিপোকার তত 


বিজ্ঞান-মুকুল রর ২৭ 
আমাদের উপকারে আসে না। প্রজাপতির গুটি কোন 


কাজে লাগে না। 
৩। মশা-_গুটিপোকা ও প্রজাপতির তুলনায় মশা 


অনেক ছোট বটে কিন্ত উহাও পতঙ্গ বিশেষ । ইহার মাথায়ও 


মশার রূপান্তর 


একজোড়া শুড়, মাথার সামনে একটি নল । জ্ী-মশীর নলটি 
খুব তীক্ষ, পুরুষ মশার নল ভোত!। তাই পুরুষ-মশ॥ 


২৮ _ বিজ্ঞান-মুকুল 


আমাদের রক্ত শুধিয়া লইতে পারে না, কেবলমাত্র স্ত্রী-মশাই 
পারে। মশারও তিনজোড়া পা, একজোড়া ডানা এবং পেট 
নয় খণ্ডে বিভক্ত। 

গুটিপোকা ও প্রজাপতির ন্যায় মশার জীবনেরও চারি 
অবস্থা_-(১) ডিম (২) লার্ভা (৩) পিউপা ও (৪) পূর্ণাঙ্গ মশা । 
কিন্তু স্ত্রীমশা গাছের ভালে ডিম পাড়ে না, ডিম পাড়ে 
পুকুর, ডোবা প্রভৃতি নোংরা জলে। 

প্রজাপতি দেখিতে সুন্দর, গুটিপোকার গুটি হইতে আমরা 
নানা রকম রেশমের স্ৃতা পাই ; কিন্তু মশা ? উহা! আমাদের 
‘কোন উপকারেই আসে না, বরং পরম শত্রুর ন্যায় কাজ করে। 
ম্যালেরিয়া, গোদ, ফাইলেরিয়া প্রভৃতি অস্থখের বীজাণু 
মশীরাই আমাদের শরীরের মধ্যে ফুঁড়িয়া দেয়; আমরা তখন 
অসুস্থ হইয়া পড়ি। ৰ 

আমাদের দেশে সাধারণত দুই রকম মশা! দেখিতে পাওয়া 
যায়_কিউলেক্‌স্‌ ও আযানোফিলিস্। মশার বসিবার ভঙ্গি 
নজর করিলেই বুঝিতে পারিবে, তাহারা কোন্‌ জাতির। 
কিউলেক্‌স বসিবার সময় শরীর সোজা করিয়া ব্সে। 
আ্যানোফিলিস্‌ বসে পিছনের দিকটা উচু করিয়া ও মাথা নিচের 
দিকে বাকাইয়া। চিত্রে এই ছুই প্রকার মশার পার্থক্য লক্ষ্য 
কর। আনৌফিলিস্‌ মশা ম্যালেরিয়ার বীজাণু বহন করিয়া 
আনে ; কিউলেক্স্‌ আনে কাইলেরিয়া, ক্রিমি, গোদ প্রভৃতির 
বীজাণু। 

৪। পিগীলিকা _পিগীলিকার দেহ, মাথা, বুক ও পেট 
এই তিনটি অংশ। তাহার মাথায় একজোড়া পুঞ্জাক্ষি ও 


বিজ্ঞান-যুকুল ২৯ 
একজোড়া শুভ থাকে ; বুকে তিনজৌড়া পা । পুরুষ এবং স্ত্রী 
পিগীলিকার ছুইজোড়া করিয়া ডানাও থাকে । সাধারণত, 
ইহারা বাসার মধ্যেই থাকে বলিয়া আমাদের চোখে পড়ে না ॥ 
পুরুষের তুলনায় স্্রী-পিগীলিকার শরীর অনেক বড়। স্ত্রী এবং 
পুরুষ ছাড়াও তাহাদের মধ্যে আরও ছুই রকম পিপীলিকা! 
থাকে-__এক রকমকে বল! হয় শ্রমিক এবং আর এক রকমকে 
বলা হয় সৈনিক। শ্রমিক-পিগীলিকারা চারিদিক ঘুরিয়া! 


পিপীলিকা 


পিগীলিকা-পলীর জন্য খাগ্য সংগ্রহ করে। পল্লীর অন্যান্য 
যাবতীয় কাজকর্মের প্রায় সমস্তই ইহারা করিয়া: থাকে। 
আমরা সাধারণত যে-সব পিপীলিকা দেখিতে পাই তাহা এই 
শ্রমিক শ্রেণীর । সৈনিক-পিগীলিকাদের উপর বাসা পাহারা, 
যুদ্ধ প্রভৃতির ভার । 

পিগীলিকাঁও পতঙ্গশ্রেণীর প্রাণী । তাই অন্যান্য পতঙ্গের 
মত ইহাদের জীবনেও চারিটি অবস্থা আছে। স্ত্রী-পিগীলিকা 
ডিম পাড়ে ; ডিম ফাটিয়া লাভ বাহির হয়। লার্ভারা কিছুদিন 
পরে মুখের লালা দিয়া শরীরের চারিপাশে গুটি বোনে 
গুটির ভিতর তাহাদের যে অবস্থা, তাহার নাম পিউপা1। শেষ 
পর্যন্ত গুটি ভেদ করিয়া বাহির হয় পূর্ণাঙ্গ পিগীলিকা। 


৩ বিজ্ঞান-মুকুল 


পিগীলিকার কাজকর্ম দেখিলে অবাক হইয়া যাইতে হয় । 
যে-পল্লীর মধ্যে ইহারা বাস করে তাহার নির্মাণ-কৌশল অতি 
বিস্ময়কর । তাহ! ছাড়াও নানা প্রকার অদ্ভুত কাজ ইহারা 
করিয়া থাকে। আমর! যেরূপ দুধ পাইবার জন্য গরু পুষি, 
ইহারাঁও সেইরূপ এক প্রকার পোকা ধরিয়া আনে এবং পল্লীর 
মধ্যে আটকাইয়া রাখে । এই পোকার গায়ে সুড়সুড়ি দিলে 
শরীর হইতে দুধের মত রস বাহির হয়। ইহার! ভূমি চাষের 
কাজও করিতে জানে । ছাতা জাতীয় একপ্রকার উদ্ভিদের 
বীজ সংগ্রহ করিয়া ইহার! বর্ষার মুখে বাসার আশেপাশে 
ছড়াইয়! দেয়, তাহা হইতে উহাদের খাদ্য উৎপন্ন হয়। 

৫1  যৌমাছি _মৌমাছিও একপ্রকার পতঙ্গ | ইহাদের 
পাঁচটি করিয়! চোখ-_মাথার দুইপাশে দুইটি পুগ্তাক্ষি এবং 


সামনে তিনটি ছোট চোখ ; তাহা ছাড়া মাথায় এক জোড়া শুঁড় 
থাকে। ফুল হইতে মধু সংগ্রহ করিবার জন্য ইহারা মুখের সম্মুখ 

দিকৃকার লোম বা শুডজাতীয় অন্য অঙ্গ ব্যবহার করে। 
ইহাদের বুকে তিনজোড়া পাও ছুই জোড়া ডানা থাকে। 

বাস করিবার জন্য ইহার! যে জিনিস তৈয়ার করে, তাহার 
নাম মৌচাক । মোৌচাকের নির্মাণ-কৌশলও বিস্ময়কর । এই 
মৌচাকের মধ্যে উহারা মধু জমা করে; আমর! মৌচাক 
হইতে সেই মধু সংগ্রহ করিয়া থাঁকি। টু 

মৌচাকের মধ্যে অনেক মৌমাছি থাকে । অধিকাংশই 
হইল কর্মী-মৌমাছি। সমস্ত রকম কাজকর্মের ভার 
প্রধানত ইহাদের উপর। ইহারা ছাড়াও মৌচাকের মধ্যে স্ত্রী ও 
পুরুষ মৌমাছি থাকে। সাধারণত একটি মৌচাকে একটির বেশী 
ন্ত্রী-মৌমাছি থাকে না। ভ্ত্রী-মৌমাছিকে বলা হয় মক্ষিরাণী। 
আকারে তাহারাই সব চাইতে বড়। কর্মী-মৌমাছিদের মত 
তাহাদেরও হুল থাকে । পুরুষ-মৌমাছির চেহারা মোটা; 
তাহাদের হুল থাকে না। 

অন্যান্য পতঙ্গের ন্যায় মৌমাছিদের জীবন-ইতিহাসেও চারটি 
স্তর__ডিম, লার্ভা, পিউপা ও পূর্ণাঙ্গ মৌমাছি। জ্ত্রী-মৌমাছি 
ডিম পাড়ে, ডিম ফুটিয়া বাহির হয় লার্ভা, পরে লার্ভারা লালা 
দিয়া গুটি বোনে ও তাহার মধ্যে থাকে। এই অবস্থায় 
তাহাদের বলে পিউপা1। শেষ পর্যন্ত গুটি ভেদ করিয়া পিউপী রা 
পুর্ণাঙ্গ মৌমাছির আকারে বাহির হয়। ; 

৬। ব্যাঙ এতক্ষণ কয়েক রকম পতঙ্গের কথা বলিলাম। 
এইবার বলিব এমন প্রাণীর কথা, যাহার! কীট-পতঙ্গ খাইয়া 
_-বাচিয়া থাকে“ এইদলের একটি প্রাণী হইল ব্যাঙ। ব্যাঙের 
জিভ লম্বা ; তাহার আগার দিকটা মুখের মধ্যে আটকানো । 

কীট-পতঙ্গ সামনে পাইলে ব্যাঙ এ লম্বা জিভ উল্টাইয়া 
বাহির করিয়া দেয়। জিভের গা চটচটে) তাহাতে কীট-পতঙ্গ 
আটকাইয়া যায়। ব্যাঙের খাওয়া-দাওয়া সম্বন্ধে আর একটা 
মজার কথা_- তাহারা জল পান করে না এবং শীতকালে 
কিছুই খায় না। জল তাহাদের চামড়ার ছিদ্র দিয়া শরীরের 
মধ্যে প্রবেশ করে। শরীরের জন্য জলের যে প্রয়োজন তাহা 
, এই ভাবেই মিটিয়া যায়। 

ব্যাঙের চেহারাও বড় অদ্ভুত। ঘাড় বলিয়া কিছু নাই__ 
মাথা ও ধড় যেন এক হইয়া গিয়াছে। ইহাদের কানের 
উপর একটি পাতলা চামড়ার ঢাকা রহিয়াছে; কান 
কোথায় আছে তাহা বাহির করা কঠিন। মাথার উপর 
একজোড়া বড় বড় চোখ ; ছুই জোড়া পায়ের মধ্যে সামনের 
জোড়া ছোট, পিছনের জোড়া অনেক বড়। সামনের পায়ে 
চারিটি করিয়া আঙুল, পিছনের পায়ে পাঁচটি করিয়া । 

বাংলা দেশে রকমারি ব্যাঙ দেখিতে পাওয়া যায়। 
তাহার মধ্যে প্রধান হইল ছুই প্রকার £ সোনা ব্যাঙ ও কুনো 
ব্যাঙ । বৃষ্টির পর যে ব্যাঙের ডাক শুনিতে পাও, তাহা সোনা 
ব্যাঙের ডাক ; মাঠে গিয়া সেই ব্যাঙ ধরিলে দেখিবে তাহার 
গেটের রং হলুদ, গা মস্থণ। কুনো ব্যাঙ দেখিতে বিশ্রী; ছাই 
রং-এর গায়ের সর্বত্র কালো ডুমো-ডুমো বিষগ্রন্থি থাকে । 
ইহারা নৰ্দমা, গর্ত প্রভৃতি জায়গায় বাস করে। 

এইবার ব্যাউ-এর জন্ম ও জীবনের ইতিহাস বলিতেছি। 
স্্ী-ব্যাঙ বর্ষাকালে জলে ডিম পাড়ে। ডিমগুলিংনরম | ক্রমশ 
অনেক ডিম একত্র হয় এবং তাহার পর তাহা হইতে বাহির হয় 


সস 
রর 8০০০০ 

ব্যাঙাচি ৷ ব্যাঙাঁচির মুখ নাই ; শরীর বলিতে মাথা ও লেজ। 


_ মুখ না থাকিলে খাওয়া দাওয়া কি করিয়া সম্ভব? প্রথম 


অবস্থায় তাহারা কিছুই খায় না। তারপর খানিক বড় 
হইবার পরে ইহাদের মুখ হয় এবং পা গজায়। তখন তাহারা 
জলের পোক! মাকড় খাইতে শুরু করে। ব্যাঙাচিদের ফুসফুস 
বলিয়া কিছু থাকে না। শরীরের মধ্যে ফুসফুসের বদলে . 
থাকে মাছের মত ফুলকা; তাহারই সাহায্যে তাহারা 
শ্বীস-প্রশ্বাসের কাজ চালায় । ক্রমশ তাহাদের শরীরে ফুসফুস 
গজায় এবং এ ফুলকা লোপ পায়। তখন তাহারা ফুসফুসের 
সাহায্যেই শ্বাসপ্রশ্বাসের কাজ চালায় এবং জল হইতে উঠিয়া 
ডাঙার উপর বাকি জীবনটুকু কাটীয়। অতএব দেখ, ব্যাঙের 
ছোটবেলা কাটে জলে, বড়বেলা কাটে ডাঙায়। ইহাদের 


ডিম হইতে ব্যাঙে রূপান্তর 


জলের জীব বলিব, না, ডাঙার জীব. বলিব? ছুইই বলা! 
উচিত। তাই বৈজ্ঞানিকদের মতে ব্যাঙ উভচর প্রাণী ৷ 


৩ 


চতুর্থ পৰ্রিচেছেদ 
আমাদের দেহ 


প্রতিমা গড়িবার সময় পটুয়ারা প্রথমে খড় ও বাঁশ দিয়া 
একটি শক্ত কাঠামো! তৈয়ারী করিয়া লয়। তাহার উপর মাটি 


কঙ্কাল 
নয়। শরীরকে বাঁচাইয়! রাখিবার জন্য উহার ভিতর নানারূপ 


লাগাইয়া প্রতিমা গড়ে। 
আমাদের দেহের বেলাতেও 
অনেকটা সেইরূপ । দেহের 
ভিতরে একটি হাড়ের 
কাঠামো আছে। এই 
কাঠামোর নাম কঙ্কাল। 
হিসাব করিয়া দেখা, 
যার, সবন্থদ্ধ ২০৬টি ছোট 
বড় নানা মাপের হাড় দিয়া 
এই কাঠামো তৈয়ারী। 
হাড়ের উপরে মাংস-পেশী। 
পেশীগুলি থাকার দরুণ 
আমরা ভিতরকার হাড়ের 
কাঠামোটি নানা ভাবে 
নাডিতে পারি। মাংসপেশীর 
উপর ত্বক বা চামড়ার 
আবরণ । 

শরীর এইভাবে শুধু হাড়- 
মাংস চামড়া দিয়া গড়া 

কাজের ব্যবস্থাও আছে। এই সকল ব্যবস্থার মধ্যে প্রধান 
হইল রক্তের চলাচল হওয়া, শ্বাস প্রশ্বাস লওয়া, খাদ্য হজম 
করিয়া শরীরের কাজে লাগানো,__ইত্যাদি |. 

এক এক ধরণের কাজ সমাধা করার জন্য কয়েকটি করিয়া 
যন্ত্র নির্দিষ্ট করা আছে। একই উদ্দেশ্যে শরীরের ভিতরকার 
যে-সব অঙ্গ মি্িয়! মিশিয়া! কাজ করে তাহাদের সমষ্টিকে তন্ত্র 
বলা হয়। আমাদের শরীরের মধ্যে নানাপ্রকার তন্ত্র আছে। 

১। রক্ত চলাচল তন্্র_আমাদের শরীরের প্রতিটি সুক্ষ্ম 
অংশের নিকট খাছ্য ও অক্সিজেন সরবরাহ কর! প্রয়োজন । 
শুধু তাহাই নহে; খাগ্ের যে সকল উচ্ছিষ্ট অংশ, তাহাও 
শরীরের সমস্ত জায়গা হইতে সংগ্রহ করিয়। দেহ হইতে বাহির 
করিয়। দেওয়া প্রয়োজন! এই ছুই কাজের ভার রক্ত-চলাচল 
তন্ত্রের উপর । 

শরীরের ভিতর রক্ত আছে, এবং তাহাতে আসিয়া মিশে 
অক্সিজেন ও খাদ্য । এই রক্ত নদীর স্রোতের মত অবিরাম 
ছুটিয়া চলিয়াছে অতি সুক্ম শিরা, উপশিরা প্রভৃতির মধ্য 
দিয়া শরীরের সর্বত্র । 

এইখানে একটি মজার ব্যাপার আছে। রক্ত ছুটিয়া 
চলিতে শুরু করে কোথা হইতে? এবং শেষ পর্যন্ত তাহা যায়ই 
বা কোথায়? আমাদের বুকের ভিতর হৃৎপিও বলিয়া একটি 
যন্ত্র আছে। তাহার আবার দুইটি প্রধান কুঠরী। প্রত্যেকটি 
কুঠরী আবার ছুইভাগে বিভক্ত । বামদিকের নীচের কুঠরী 
হইতে রক্ত ছুটিয়া চল! শুরু করে এবং শেষ পর্যন্ত ডানদিকের 
উপরের কুঠরীতে ফিরিয়া,আসে। তাই, যেখানে এই পথের 

শুরু সেখানেই আবার শেষ; রক্ত হৃৎপিণ্ড হইতে বাহির 
হইয়া আবার হৃংপিণ্ডেই ফিরিয়া আসে। সারা দেহে তাজ! 
অক্সিজেন ও খাগ্য সরবরাহ করিয়া রক্ত যখন হৃৎপিণ্ডে ফিরিয়া 
আসে, তখন উহা! শরীরের সমস্ত জায়গা হইতে খাবারের 
উচ্ছিষ্ট বহন করিয়া লইয়া আসে । 

তাহা হইলে শরীরের ভিতর রক্তের এই যে ছুটিয়া চলা 
ইহার গতি ছুইদিকে। 
এক হইল, হৃৎপিণ্ড 
হইতে ভাল রক্তের 
গতি বাহিরের দিকে, 
আর এক হইল দুষিত. 
রক্তের গতি হৃৎ- 
পিণ্ডের দিকে। রক্ত 
তো| কতকগুলি নলের 
মধ্য দিয়া চলে তাই 
শরীরের ভিতর এই 
নলও ছুই প্রকারের । 
যে নলগুলি দিয়া 
তাজা রক্ত হৃৎপিণ্ড 
হইতে বাহিরের দিকে আসে সেইগুলিকে বলা হয় ধমনী । 
যে-নলগুলি দিয়া দূষিত রক্ত হৃৎপিণ্ডের দিকে ফিরিয়া আসে 
সেই নলগুলির নাম হইল শিরা। ধমনীর ভিতর দিয়া 
যে-রক্ত চলিয়াছে তাহার মধ্যে তাজা খাছ ও অক্সিজেন 

রহিয়াছে ; তাই তাহার রং-ও টকটকে লাল। শিরার মধ্য 
দিয়! যে রক্ত হৃৎপিণ্ডের দিকে ফিরিয়া আসিতেছে তাহা 
শরীরের সব জায়গা হইতে আবর্জনা বহন করিয়া আনিতেছে। 
তাই তাহার রং অমন তাজা নহে; কালচে ও নোংরা 
ধরণের । এই ভাল ও দূষিত রক্ত কিন্তু মিশিয়া৷ যাইতে. 
পারে না। কারণ ধমনী ও শিরার মাঝখানে আছে কতক- 
গুলি অতি সুক্ষ নল। ইহাদের নাম জালক। ধমনী, হইতে 
এই সব সুক্ষ জালকের ভিতর দিয়া রক্ত শিরায় প্রবেশ করে । 
এখন কথা হইল, এইরূপে ভাল রক্ত তে! ফুরাইয়া' যাইবার 
কথা! কিন্তু তাহা হয় না। ডানদিকের উপরের কুঠরী হইতে 
দুষিত রক্ত নীচের কুঠরীতে যায় এবং সেখান হইতে ফুসফুসে 
গিয়া শোধিত হয়। ফুসফুস হইতে সেই তাজা রক্ত বামদ্িকের 
উপরের কুঠরীতে গিয়া জমা হয়। সেখান হইতে নীচের কুঠরী 
এবং তারপরেই ধমনী পথে আবার ছুটিয়া-চলা। | 

শরীরের সর্বত্র সরবরাহ করিবার উদ্দেশ্যে রক্ত বহন 
করিয়া চলিয়াছে খাগ্য ও অক্সিজেন। এখন, প্রশ্ন হইল £ এই 
খাছ ও অক্সিজেন আসে কোথা হইতে? রক্তের ভিতর খা্য- 
সরবরাহের ভার পাঁচন-তন্ত্রের উপর, আর অক্সিজেন 
সরবরাহের ভার শ্বাস-প্রশ্বাস তন্ত্রের উপর। এবার এ দুইটি 
তন্ত্রের কথা আলোচনা করিব। 

২। পাঁচন-তন্ত্-_-আমরা যে-সকল খাবার খাই সেগুলি 
সোজান্থজি রক্তের সহিত মিলিয়া আমাদের দেহের কাজে 
লাগিতে পারে না। নানাভাবে অদল-বদল হইবার পরে তাহা 
শরীরের কাজে লাগে । কিরূপ অদল-বদল হয় তাহা! দেখ। 


৩৮ 

প্রথমত, খাবার চিবাইয়া গিলিতে হয়। চিবাইবাঁর সময় 


তাহার সহিত মুখের ভিতরকার লালা মিশে । তাহার পর, 
গলার নল বাহিয়া সেগুলি পাকস্থলীর মধ্যে গিয়া পাড়ে। 


পাকস্থলী কুঁচকাইয়া ভিতরের খাঁবারকে একেবারে পিবিয়া . 


,ফেলে। শুধু তাহাই নহে, পাকস্থলীর গা দিয়া হজমী রসও 
বাহির হয়। তাহাতে গলিয়া খাবারটি গিয়া পড়ে পেটের 


অন 


'সলদ্বার 


পাচন তন্ত্র 


খাবার 


নাড়িভুড়ির মধ্যে । 
এই... নাঁডিভু'ড়ির 
বৈজ্ঞানিক নাম অন্ত । 
পাকস্থলী হইতে নরম 
অবস্থায় খাবার গিয়। 
পড়ে ক্ষুদ্র আন্রের 
মধ্যে। সেখানে আরও 
রসের সরবরাহ হয়; 
তাহার সহিত মিশিয়া 
একেবারে 
তরল হইয়া যায়। 
এই তরল খাবারের 
যে অংশ আমাদের 


কাজে লাগে, তাহা রক্তের ভিতর চলিয়া যায়। বাকি অংশ 


জমা হয় বৃহৎ অন্তরের ভিতর । 


শেষ পর্যন্ত বৃহৎ অন্ত হইতে 


এই অপ্রয়োজনীয় অংশ মল হিসাবে শরীর হইতে বাহির 


হইয়া যায়। 

৩। শ্বাস-প্রশ্বাস তন্র_ রক্তের মধ্যে অক্সিজেন-এর 
সরবরাহ হয় কি ভাবে তাহা বলিতেছি। আমাদের বুকের 
মধ্যে হৃদ্-যন্ত্রের উভয় পাশে ছুই অংশে বিভক্ত একটি যন্ত্র 
আছে, তাহার নাম ফুসফুস । ইহা স্পঞ্জের মত ফীপা। 


ইহার ভিতরে অনেক ছোট ছোট ঘর আছে। এই ঘর বা, 
খোঁপগুলির গা অত্যন্ত পাতলা এক রকম পর্দা দিয়া গড়া, 
তাহার মধ রক্তের জালক আসিয়াছে । আমর! প্রশ্বাস 
লইবার সময় বাহির হইতে যে বায়ু গ্রহণ করি উহা! বায়ুনলীর 
ভিতর দিয়া আসিয়া ফুসফুসের এই ছোট ঘরগুলিতে ঢোকে । 

এই বায়ুতে যে অক্সিজেন থাকে তাহা তখন জালকের . 
ভিতরকার রক্তের সহিত মিশিয়া রক্তকে শোধিত করে 
এবং উহার দূষিত অংশ অঙ্গারান্র রূপে নিঃশ্বাসের সহিত 
বাহিরে আসিয়া পড়ে । বকের ভিতর এইভাবেই অক্সিজেন 
সরবরাহ হয়। 

৪। স্মায়ুতন্ত_আমাদের শরীরের ভিতরকার আর একটি 
অত্যন্ত দরকারী তন্ত্র আছে। তাহার নাম স্বায়ুতন্ত । এই 
স্ায়ুতন্ত্রের কাজ হইল বাহির-জগতের সহিত নিজেদের খাপ 
খাওয়াইয়া আমরা যাহাতে বাচিতে পারি তাহারই ব্যবস্থা 
কর! ৷ বাহিরের জগতের সহিত নিজেদের খাপ খাওয়ীনো 
বলিতে কি বুঝায়? রা একটি নমুনা হইতে তাহা স্পষ্ট 
/বুঝা যাইবে । | 

ধর, পথ চলিতে চলিতে আমি সামনে একটি সাপ 
দেখিলাম । সাপ দেখা মাত্র আমি যদি সাপটিকে লাঠি দিয়া 
মারিয়া না ফেলি, বা উণ্ট! মুখে ছুটিয়া না পালাই, তাহা 
॥ হইলে তে! সর্বনাশ-__আমার পক্ষে বাচাই সম্ভব হইবে না! 
কিস্বা ধর, ক্ষুধা পাইয়াছে__গাছে পাকা পেয়ার! দেখিলাম । 
গাছে উঠিয়া সেই পেয়ারা খাইয়া পেট ভরাইলাম, 
এইভাবে কিছু খাবার সংগ্রহ করিয়া আমরা যদি পেট না 
ভরাই তাহা হইলে বীচিব কি করিয়া? এইরূপ নানা 
অবস্থায় নানারূপ ব্যবস্থা না করিলে আমাদের পক্ষে - 
বাচিয়া থাকা সম্ভব হইবে না। অবস্থা-মাফিক ব্যবস্থা 


করিবার নামই হইল বাহিরের সহিত নিজেদের খাপ 
খাওয়ানো । 

সমস্তা হইতেছে, আমরা কিভাবে এই কাজ সমাধান 
করি? বৈজ্ঞানিকেরা আবিষ্কার করিয়াছেন যে," ইহার মূলে 
রহিয়াছে আমাদের শরীরের স্নায়ুতন্ত । আায়ুতন্ত্র বলিতে 
কি বুঝায়? 

আমাদের মাথার খুলির ভিতর অনেকটা ক্ষোয়! ক্ষীরের 
ন্যায় দেখিতে একতাল জিনিস আছে ; তাহার নাম মস্তি । 
ইহার নীচু দিক 
হইতে একটি শিক- 
ডের ন্যায় মোটা 
জিনিস নামিয়া 
গিয়াছে আমাদের 
পিঠের শিরদাড়ার 
ভিতর দিয়া ( শির- 
দাড়ার হাড়গুলি 
ফাপা)। তাহার নাম স্পাইনাল কর্ড বা স্থবুল্পা কাণ্ড। 
আমাদের শরীরের নানান জায়গার সহিত সরু-মোটা নানা 
প্রকার সুতার মত দেখিতে একপ্রকার জিনিস দিয়া এই 
মস্তিষ্কের ও স্ুযুয়ার যোগাযোগ আছে। স্থতার মত এই 
জিনিসগুলিকে বলা হয় নার্ভ বা সনা । ; 

মোটের উপর সুযুয়া ও এ স্নায়ুগুলি লইয়াই আমাদের 
শরীরের স্বায়তন্ত গঠিত। মস্তি এই স্নায়ুতন্ত্ের কেন্দ্র । 
এই যে স্নায়ু ব! নার্ভ, এদের কাজ অনেকটা টেলিগ্রাফ 
তারের মত। টেলিগ্রাফের তারের ভিতর দিয়া খবরের 

সংকেত যাতায়াত করে। নার্ভের ভিতর দিয়াও অনেকটা 
সেই রকম "ব্যাপার ঘটে । এই সব নার্ভের ভিতর দিয়া 
প্রথমে বাহিরের খবর চলে স্ুষুয়া ও মস্তিষ্কের দিকে ১ পরে 
মস্তি হইতে 
আবার পাল্টা 
খবর সরবরাহ 
হয় শরীরের 
নানা পেশী ও 
গ্রন্থির কাছে। 
এইবার বুঝিতে 
পারিবে, স্নায়ু 
তন্ত্রের সাহায্যে 
আমরা. কি 
ভাবে অবস্থা- 
মাফিক ব্যবস্থা 
করিতে পারি। 
ধর, - সামনে 
সাপ দেখিলাম 
অর্থাৎ চোখ 
হইতে মস্তিষ্কের 
দিকে যে নার্ভ 

নামুন “গিয়াছে তাহার 
মারফত মস্তিষ্কে এই সাপের সংবাদ পৌছাইল। টি 
যেন ঠিক করিল, সাপটিকে মারিতে হইবে। 


সঙ্গে সঙ্গে 

হাতের স্নায়ুর ভিতর দিয়া মস্তিফ্ের হুকুম গিয়া পৌছিল 


হাতের পেশীতে। 
তখন হাতের পেশী- 
গুলি লাঠি ধরিয়া 
সাপকে মারিতে চেষ্টা 
করিল । অথবা মস্তি 
হয়ত ঠিক করিল, 
এই অবস্থায় পলায়ন 
করাই প্রশস্ত । তখন 
মস্তি হইতে (সুযুয় 
হইয়া) যে নার্ভ 
পায়ের পেশী পর্যন্ত 
গিয়াছে সেই নার্ভ 
মারকত পেশী গুলির 
নিকট খবর আসিল 


হাতের সামু 


দৌড় লাগাইবার। ফলে, দৌড়াইতে শুরু করিলাম। 


বস পাক্িস্ট্ছেদ 
আকাশ দেখা / 


ক। দিনের আকাশ-_সূর্যের আলোকেই দিন হয়। 
তাই, দিনের বেলায় আকাশের দিকে তাকাইলে প্রথমেই 
পড়ে সুর্য, অবশ্য উহা! যদি তখন মেঘে ঢাকা না থাকে । এই 
মেঘ কি এবং কোথা হইতে আসে তাহা জান কি? 

১। মেঘের কথা-_উন্থুনের উপর এক হাড়ি জল চাপাইয়া : 
দাও ; দেখিবে কিছুক্ষণ পরে হাড়ির জল গরম হইয়া তাহা 
হইতে বাষ্প উঠিতে শুরু করিয়াছে । আকাশে যে মেঘ জমে 
তাহাঁও অনেকটা এই ভাবেই । তুমি হয়ত অবাক হইয়া 
বলিবে, এখানে উন্ুনই বা কোথায় এবং হাড়িই বা কোথায় ! 
অবশ্যই আমাদের রান্নাঘরের মত ছোট উন্নুন বা হাঁড়ি এখানে 
তোমার চোখে পড়িবে না, এখানে তাহা অপেক্ষা লক্ষ-কোটি 
গুণ বড় হাডি-উন্নের ব্যবস্থা রহিয়াছে। উন্ুন হইল আকাশের 
সূর্য আর হাঁড়ির বদলে আছে বিরাট বিরাট নদী ও সমুদ্র ৷ 

সের 'উত্তাপে সমুদ্র, নদী প্রভৃতির জল ক্রমাগতই 
বাষ্প হইতেছে। বাষ্প হইলেই তাহা আকাশের দিকে উঠিতে 
থাকিবে । কেননা, হাওয়ার তুলনায় বাষ্প অনেক হালকা . 
অবশ্য আকাশে বাষ্প সব সময়ই রহিয়াছে, কিন্ত সব সময় 
তাহা আমাদের নজরে পড়ে না। বাষ্প এক জায়গায় জমাট 


আকার ধরিলে পরই আমরা তাহা দেখিতে পাই এবং আমর! 
তাহাকেই মেঘ বলি। : 

মেঘের ছবি_-তোমরা নিশ্চয়ই নানা রকমের ছবি 
॥ আঁকিতে শিখিয়াছ। মেঘের ছবি কেহ আকিয়াছ কি? 
মেঘের ছবি আঁকিতে হইলে সব রকম মেঘের সঙ্গে পরিচয়. 
থাকা দরকার । এক এক খতুতে আকাশে এক এক রকমের 
মেঘ দেখিতে পাওয়া! যায়। মেঘ সাধারণত চার প্রকারের । 
বসন্তকালের আকাশে- পেঁজা তুলার মত যে হালক! মেঘ 
দেখিতে পাও তাহার নাম পুঞ্জমেঘ। শরৎকালের আকাশে 
স্তরে স্তরে সাজানো যে রূপালী মেঘ দেখা যায় তাহাকে 
স্তরমেঘ বলে । আবার, কখনো কখনো আকাশের খুব উচুতে 
এক রকম কৌকড়া কৌকড়া চুলের মত মেঘ দেখিতে পাওয়া 
যায়। চুলকে ভাল কথায় বলে অলক , তাই এই মেঘকে 
তঙ্গকমেঘ নাম দেওয়া হয় । বর্ষাকালের আকাশে গাট কালো 
রং-এর মেঘ দেখা যায়। ইহার নাম ধুসরমেঘ । পুঞ্জ মেঘ 
স্তর মেঘ বা অলক মেঘ হইতে বিশেষ বৃষ্টি হয় ন! , একমাত্র , 
এই ধূসর মেঘ হইতেই প্রচুর বৃষ্টি হয়। 
কুয়াসা ও শিশির_ স্থর্যের উত্তাপে পৃথিবীর জল বাষ্প 
হইয়া আকাশে উঠিতেছে। হাওয়ার মধ্যে তাই সব সময়ই 
কিছু কিছু জলের বাষ্প থাকে। জলের এই বাষ্প জমিয়া 
যেমন আকাশের মেঘ হয়, তেমনি কুয়াসা এবং শিশিরও 
তৈয়ারী হয় এই বাষ্প জমিয়াই । 
কুয়াস| হয় কি ভাবে? হাওয়ার মধ্যে অনেক সময় সুক্ষ 
ধুলার কণা! এবং কয়লার গুড়াও মিশানো৷ থাকে। বাম্প 
' তাহাদের উপর ভর করিয়া জমাট বাধিলে তাহা কুয়াসায় 
পরিণত হয়। 


পুগ্ক মেঘ 


A 


| 

শিশির হয় কিভাবে? রাত্রি বেলায় পাতা বা ঘাস খুব 

বেশি ঠাণ্ডা হইয়া পড়িলে উহার আশেপাশের বায়ু দারুণ 

ঠাণ্ডা হইয়া পড়ে । তখন এ ঠাণ্ডা বায়ু আর বেশি বাষ্প ধরিয়া 


এ 


রাখিতে পারে না। হাওয়ার সেই বাষ্প তখন জলকণার 
আকারে ঠাণ্ডা পাতা বা ঘাসের উপর জমিয়া যায়__ইহাই 
শিশির । 

বৃষ্টি ঠাণ্ডা হাওয়ার স্পর্শে আসিলে মেঘের ভিতরকার 
জলকণারা৷ একত্র হইয়া! জমাট বাধিতে থাকে । এইভাবে, 
তাহারা ক্রমশ জলের ফোঁটায় পরিণত হয়! জলের ফোটা 
হাওয়া অপেক্ষা বেশি ভারি বলিয়া বৃষ্টিরপে পৃথিবীর দিকে 
নামিয়া আসে। 

২। সূর্যের কথা_রাতের আকাশে কত তারা চোখে পড়ে। 
দেখিতে আলোকবিন্দুর মত বলিয়া! সাধারণভাবে ইহাদের বলা 
হয় জ্যোতিদ্ক। দিনের আকাশে কিন্ত সুর্য ছাড়া আর কোন 
জ্যোতিষ্ক দেখ! যায় না । দিনে কি আকাশে তারা থাকে না ? 
নিশ্চয়ই থাকে, তবে সূর্য আমাদের অতি নিকটে বলিয়া 
ইহার তীত্র আলোর তেজে তাহারা ঢাক! পড়িয়া যায়। 

সুর্য একটি অতি উজ্জল জ্যোতি। ইহা আলো ও 
তাপের উৎস। ইহা আয়তনে আমাদের পৃথিবীর তের লক্ষ 

গুণ এবং পৃথিবী হইতে ইহার দূরত্ব প্রায় নয় কোটি ত্রিশ লক্ষ 
মাইল । তোমরা বলিবে, তবে ইহা আমাদের কাছে হইল 
কিরূপে? কাছে বৈকি! অন্যান্য জ্যোতি যে সুর্যের চেয়েও 
কোটি কোটি গুণ দূরে অবস্থিত। এত দূরে বলিয়াই উহাদের 
এত ছোট দেখায়। 

সূযঁকে আগুনের এক বিরাট গোলার সঙ্গে তুলনা করা! 
যায়। সুর্যের উত্তাপ কিরূপ প্রচণ্ড তাহা জ্যৈষ্ঠমাসের কাঠ-কাঠা 
রৌদ্রে দীড়াইলে কিছুটা বুঝিতে পারিবে, বিশেষ করিয়া যখন 
জানিলে যে নয় কোটি ত্রিশ লক্ষ মাইল দূর হইতে এই তাপ 
আসিতেছে । 

সূর্যের কাজ-_ সূর্যের সব চেয়ে বড় কাজ তাপ ও আলে৷ 
দিয়া আমাদের বাঁচাইয়া রাখ! । সুর্যের তাপে আকাশে 
মেঘ হয়, সেই মেঘ হইতে বৃষ্টি হয়, জমিতে চাষ-আবাদ 
চলে, ক্ষেতে ক্ষেতে সোনার ফসল ফলে, পৃথিবী সজল, 
সুফলা, শস্ত-শ্যামল! হয়। সুর্যের তাপ জীব-জন্ত ও গাছ- 
গাছড়ার শক্তি যোগায় । সুর্যের আলো না হইলে আমাদের 
যে কি দুর্দশা হইত তাহ! তোমরা সহজেই অনুমান করিতে 
পার। পৃথিবীতে দিন রাত্রি হইত না-একটানা অন্ধকারে 
আমাদের থাকিতে হইত। কোন কাজকর্ম করিতে পারিতাম 
না। গাছপালাও মরিয়া যাইত। এক কথায় সুর্যের অভাবে 
কিছুই বাঁচিতে পারিত না। 

খ। রাতের আকাগ_ রাতের আকাশে সুর্য নাই। তাই 
দিনের বেলায় তুর্যের তেজে যে সব জ্যোতিষ্ক দেখা যায় না, 


রাত্রিতে তাহাদের দেখা যায়। 
৪ 

১। াদের কথী__রাতের আকাশে যে-জিনিসটিকে 
আমর! সবচেয়ে উজ্জল ও বড় দেখি তাহ! হইল টাদ। চাদের 
আলোক পৃথিবীতে আসিয়া পড়িলে আমাদের চোখে কি 
অপরূপই না লাগে! আসলে কিন্ত এই আলো! চাদের 
নিজের নয়। ইহাকে সুর্যের নিকট হইতে ধাঁর-করা আলো! 
বলিতে পার। আয়নার উপর আলো পড়িলে সেই আলো 
যেমন অন্যদিকে ঠিকরাইয়া পড়ে, অনেকটা সেই ভাবেই 
সুর্যের আলো চাদের উপর পড়িয়া তাহা হইতে ঠিকরাইয়া 
পৃথিবীতে আসে। 
আকাশে চাদকে সুর্যের সমান দেখায়। কিন্ত আসলে 
চাদ কিন্তু অতি ছোট । ইহা আমাদের পৃথিবী হইতেও ছোট । 
প্রায় পঞ্চাশটা চাদ একত্র করিলে আমাদের পৃথিবীর সমান 
হইবে ৷ তবু ইহাকে স্ূর্বের সমান দেখায় কেন ? ইহার কারণ, 
চাদ আমাদের অতি কাছে- মাত্র দুই লক্ষ উনচল্লিশ হাজার 
মাইল দূরে । 
চাদে জল নাই, হাওয়া নাই, গাছপালা বা জীবজন্তও 
নাই। আছে শুধু উঁচু পাহাড়, পাহাড়ের মাঝে মাঝে গর্ভ, 
আর চারি ধার উঁচু বিরাট বিরাট সমতল ভূমি । অনুমান করা 
হয় এগুলি শুষ্ক সমুদ্র-গর্ভ। সুর্যের আলোতে পাহাড় গুলিকে 
উজ্জল দেখায়, কিন্তু শুদ্ধ সমতল সমুদ্র-গর্ভ হইতে আলো 
ভাল রূপে ঠিকরাইতে পারে না বলিয়া এগুলিকে কালো 
কালো দাগের মত দেখায় ৷ এই কালো! দাগগুলিকেই বল! হয় 
চাদের কলঙ্ক ৷ 
চাদ পৃথিবীর চারিদিকে ঘোরে । একবার ঘুরিয়া আসিতে 

ই ইহার প্রায় সাড়ে উনত্রিশ দিন লাগে। এই সময়কে 
চান্দ্ৰ মাম বলে। 

চন্্রকল।__সকল রাত্রিতেই আমরা টাদকে সমান আকারের 

দেখি না । কখনো উহা! রূপার থালার মত গোল, কখনো সরু 


কাস্তের মত বাকা, কখনো বা উহাকে মোটেই দেখা যায় না| 
এরূপ কেন হয়? তোমরা জান চাদের নিজের আলো! 

নাই। সুর্যের আলো চাদের উপর পড়িবার পর ঠিকরাইয়া 
পৃথিবীতে আসিলে আমরা উহাকে দেখি। টাদ গোল 
তাই চাদের যে পিঠটির উপর সর্ষের আলো পড়ে শুধু সেই 
পিঠটিই আমাদের পক্ষে দেখিতে পাওয়া সম্ভব । শুধু তাহাই 
নহে ;টাদ পৃথিবীর চারিপাশে ঘুরিতেছে বলিয়া উহার যে পিঠের 
উপর বুর্যের আলো পড়ে তাহার সবটুকুও আমরা রোজ 
দেখিতে পাই না। পুর্িমার রাত্রে তাহার আলোকিত পিঠের 
সবটুকুই আমরা দেখিতে পাই ; তাই তখন উহাকে সম্পূর্ণ গোল 
দেখায়। তারপর প্রতিদিনই চাদের এই আলোকিত পিঠের 
কিছু কিছু অংশ আমাদের দৃষ্টির অন্তরালে যায় এবং টাদের 
আকার একটু একটু করিয়া কম দেখি । এইভাবে অমাবস্তার 
রাত্রে টাদের আলোকিত পিঠের একটুও আমাদের নজরে পড়ে 
না। তাহার পর আবার প্রতি রাত্রে চাদের আলোকিত 
পিঠের কিছু কিছু অংশ আমাদের চোখে পড়ে। াদের 
আলোকিত পিঠের যে অংশটুকু আমরা দেখিতে পাই 
উহাকে চক্্রকল! বলে এবং উহার কমা-বাড়াকে চন্দ্রকলার 
হাস-বৃদ্ধি বলে। 

চাদের কাজ-_ পৃথিবী ঘুরিতেছে সুর্যের চারিদিকে, 
আবার চন্দ্র ঘুরিতেছে পৃথিবীর চারিদিকে । ইহারা পরস্পর 
পরস্পরকে আকর্ষণ করে, তাই কেহ ছুটিয়া চলিয়া যাইতে 
পারে না। চাদ আমাদের খুব কাছে বলিয়| ইহার আকর্ষণ 
পৃথিবীর উপরে খুব বেশি। এই আকর্ষণের দরুন পৃথিবীর 


বুকে নদী ও সমুদ্রের জল ফাপিয়। উঠে এবং জোয়ার- 
ভাটা হয়। 

ইহা ছাড়াও অবশ্য রাত্রির অন্ধকারে চাদের আলো! 
আমাদের নানা কাজে লাগে । 

২। নক্ষত্রের কথা__রাতের আকাশে“অসংখ্য নক্ষত্র বা 

তারা দেখা যাঁয়। এগুলি সূর্যের চেয়েও বড় এবং বহুদূরে 


জোয়ার ভাটা . 


অবস্থিত। তারাগুলি কখনো একা একা মিট্মিট্‌ করিয়া জলে, 
কখনো বা অনেকগুলি এক সঙ্গে দল বীধিয়া আছে বলিয়া মনে 
হয়। এইসব তারার দলকে বলা হয় নক্ষত্র মণ্ডল। 
ঞ্ুবতারা__শীত-গ্রীন্ম সব খতুতেই উত্তর আকাশে একটি 
উজ্জল তার দেখিতে পাওয়া যায়। ইহাই প্রুবতারা। এই 
তারাটি সব সময়ই আকাশের উত্তর দিকে এক জায়গায় 
স্থির ভাবে রহিয়াছে। ইহার উদয় নাই ; অস্তও নাই। এই 
প্রবতারাকে লক্ষ্য করিয়া রাত্রিবেলায় দিক নির্ণয় করা যায়। 
অণ্ুত্বি মগুল-_চৈত্র ও বৈশাখ মাসে সন্ধ্যার পর আকাশের 
উত্তর দিকে লক্ষ্য করিলে দেখিতে পাইবে সাতটি উজ্জল 
তারা মিলিয়া আকাশের অন্ধকারে একটি যেন জিজ্ঞাসার 
চিহ্ন জীকিয়াছে। আমাদের দেশের প্রাচীনেরা সাতজন ঝষির 

নামে এই সাতটি নক্ষত্রের নামকরণ করিয়াছিলেন। তাই 
আমাদের দেশে এই ননক্ষত্রমণ্ডলকে বল! হয় সপ্তখিমণ্ডল 
এখন এই সপ্তন্ধিমগুলের মাথার দিককার দুইটি তারাকে 
মিলাইয়া যদি একটি সরল রেখ! মনে মনে কল্পনা করিতে পার 
তাহা হইলে দেখিবে এ সরল রেখাটি গিয়া পড়িতেছে এক 
উজ্জল নক্ষত্রের উপর | সেই উজ্জল নক্ষত্রই খ্রুবতার! ৷ 


> ক পুলন্ত্য 
2 

সু কঅ 

দি 

সপ্তষিমণ্ডল ও ক্যাসিওপিয়| 

ক্যাসিওপিয়া__সপ্তধিমগ্ডলের যে-দিকে খ্রবতার! তাহার 
উল্টা দিকে নজর করিলে দেখিবে পাঁচটি তারা মিলিয়া আর 
একটি নক্ষত্রমগ্ডল গড়িয়া উঠিয়াছে। তারা পাঁচটি মিলিয়া 
আকাশে একটি ইংরাজী ড/ হরফ আকিয়াছে বলিয়া কল্পনা 
করা যায়। এই নক্ষত্রমগ্ডলের নাম ক্যাসিওপিয়া । আকাশে 
সপ্তথিমণ্ডলকে দেখা না গেলেও ক্যাসিওপিয়ার সাহায্যে 
প্রুবতারাকে চিনিতে পারা সম্ভব! - 

কালপুরুষ__আকাশের আর একটি নক্ষত্রমণ্ডুলের নাম 
দেওয়া হয় কালপুরুষ । এই মণ্ডলের তারাকরটি মিলিয়! যেন 

এক বিরাট-দেহ ব্যাধের ছবি মনে করাইয়া দেয়। হেমন্তকালে 
সন্ধ্যার দিকে ইহাকে পুব আকাশে এবং শ্রীক্মকালের 
সন্ধ্যায় ইহাকে পশ্চিম আকাশে দেখিতে পাইবে। কিন্ত ইহার 
মধ্যে ব্যাধের মূর্তি কল্পনা করিতে তোমাকে বেশ বেগ পাইতে 
হইবে। অবশ্য চেষ্টা করিলে, ব্যাধের হাতে তীর ধন্নুক 
এবং কোমরে তলোয়ার পর্যন্ত হয়ত দেখিতে পাইবে । 


কালপুরুষ 


অন্ধ্যাতারা__বছরে কোন কোন সময় সন্ধ্যাবেলায় পশ্চিম 
আকাশে বড় তারার মত একটি জলঙ্ছলে আলোকবিন্দু দেখা 
যায়। ইহার নাম জন্ধ্যাতারা। আসলে কিন্ত ইহ! পৃথিবীর 
মতই একটি গ্রহ এবং পৃথিবীর মতই ইহা সুর্যের চারিদিকে 
ঘোরে । ইহার নাম শুক্রগ্রহ। শুক্র যখন আপন চলার 
পথে পৃথিবীর খুব কাছে আসে তখনই উহাকে এত উজ্জল 

ও বড় দেখা যায় । কখন কখন ইহাকে ভোর রাতের দিকে 
পূব আকাশেও দেখা যায়। তখন ইহাকে বলে শুকতারা। 
ছাঁয়াপথ-__অমাবস্তার রাত্রে ভাল করিয়া আকাশের 
দিকে তাকাইও | আকাশে বদি মেঘ থাকে তাহা হইলে 
দেখিবে, আকাশের এদিক হইতে ওদিক অবধি যেন একটি 
সাদ! পথ রহিয়াছে । এইটির নাম ছায়াপথ । আসলে ইহা! 
কোটি কোটি তারার সম্রি। আমরা বহুদূর হইতে দেখি 


ছায়াপথ : 
. বলিয়া ইহাদের এক সঙ্গে মিশাইয়া ফেলি এবং মনে করি 
আকাশে একটি সাদা পথের মত কি যেন রহিয়াছে। 
গ। সূর্যগ্রহণ _ সূর্যের চারিদিকে ঘুরিতেছে পৃথিবী, আবার 
পৃথিবীকে ঘিরিয়! ঘুরিতেছে চন্দ্র। এইরূপ ঘুরিতে ঘুরিতে 
অমাবস্তার দিনে চন্দ্র আঁসে সূর্য ও পৃথিবীর মাঝখানে, প্রায় 

এক সরলরেখায়। সুর্যের আলো তখন চন্দ্রকে ভেদ করিয়া ২ 
আসিতে পারে না । তখন স্থর্যের খানিকটা অংশ কোন কোন 
স্থানের লোকে দেখিতে পায় না, কারণ চল্দ্ উহাকে আড়াল 


সূর্যগ্রহণ 
করিয়া রাখে । ইহাকেই বলে স্বর্যগ্রহণ। সব অমীবস্তায়ই 


কিন্ত সূর্যগ্রহণ হয় না৷ 
ঘ। চন্দ্ৰগ্হণ_ ঘুরিতে ঘুরিতে পৃথিবী ও পূর্ণিমার দিনে সুর্য 


Kl 


চনদ্রগ্রহণ 


। তখন কি হয়? এই অবস্থায় 


ও চন্দ্রের মাঝে আসিয়া পড়ে 
থাকে তাহা হইলে 


যদি সূৰ্য, পৃথিবী ও চন্দ্র একই সরলরেখায় 

পৃথিবীর ছায়া চন্দ্রের উপর গিয়া পড়িবে, ফলে পৃথিবী হইতে 
ছায়ায় ঢাক! চন্দ্রকে দেখা যাইবে ন!। ইহারই নাম হইল 
চন্দ্রগ্রহণ ৷ অবশ্য, পৃথিবীর ছায়া যে প্রত্যেক বারই চন্দ্রকে 
একেবারে পুরাপুরি ঢাকিয়া, ফেলে তাহা নহে ; কখনো কখনো 
পুরাপুরি টাকিয়া ফেলে, আবার কখনো! কখনো! চন্দ্রের মাত্র 
খানিকটা টাকিয়া ফেলে। প্রত্যেক পু্িমায়ও চন্দরগ্রহণ 
হয় না। 

উ। আবহাওয়ার কথ! _শীতকাঁলে কনকনে ঠাণ্ডা হাওয়া 
বহে ও গাছের পাতা শুকাইয়া ঝরিয়া পড়ে। কিছুদিন 
পরই আবার গাছে নৃতন পাতা 
দেখা দেয়, শোনা যায় কোকিলের 
গান। ইহা বসন্তকাল। এইভাবে, 
বছরের নানা সময়ে নানা ভাবে 
আবহাওয়া বদলাইয়া যায়। 
কখনো প্রচণ্ড রৌদ্র, কখনো 
আকাশ মেঘে টাকা, কখনো 
বৃষ্টি-ধোয়া নীল আকাশে পাখীর 
পালকের মত হালকা মেঘ । 
নক, এক রকম, আবহাওয়ার 

বায়ুর তাপ ও চাপ মাপা দরুন বছরের এক একটি সময়কে 
আমরা এক একটি খতু বলিয়া থাকি । 

এই আবহাওয়া পরিবর্তনের একটি প্রধান কারণ উতর 
পরিবর্তন ॥ খবরের কাগজে দেখিবে, আমাদের দেশের কোন্‌ 
স্থানে কতখানি উত্তাপ তাহার হিসাব নিয়মিত বাহির 


বব 


{2 

হয়। থার্মোমিটার দ্বারা এই উত্তাপ মাপা হয়। আর বায়ুর 


. চাঁপ মাপ! হয় ব্যারোমিটার যন্ত্রে । 


তুমি যে শহর বা গ্রামে থাক, সেখানের উত্তাপ প্রতিদিন 
কি ভাবে উঠিতেছে-নামিতেছে তাহার একটি ছক আকিতে 
চেষ্টা কর। সেই সঙ্গে বায়ু কোনদিক হইতে বহে, ঝড় হয়কি 
না,বৃষ্টির পরিমাণ কিরূপ, আকাশে মেঘ আছে কি না ইত্যাদিও 
টুকিয়া রাখিবে। এক বছর পর তোমার ছক পরীক্ষ। করিয়া 
বিভিন্ন খতুর বৈশিষ্ট্য তুমি নিজেই ধরিতে পারিবে। 


ষ্ঠ পল্িচ্ছদ 
মাটির কথা 


হাজার হাজার বছর ধরিয়া বৃষ্টি, তুষারপাত প্রভৃতির ফলে 
পৃথিবীর উপরিভাগের শিলা চূর্ণ হইয়াছে এবং তাহার সহিত 
মিশিয়াছে পৃথিবীর আদিম গাছপালা এবং. প্রাণীদের 
মৃতদেহের অংশ । এইভাবে শিলার সহিত জৈব ও অন্যান্ত 
জিনিস মিশিয়া যাহ! তৈয়ার হইল তাহারই নাম মাটি। 

মাটির প্রকার ভেদ_ মাটি অবশ্য একপ্রকারের নয়, নানা 


১। বেলে মাটি__বেলে মাটির মধ্যে দশভীগের প্রায় নয় 
ভাগ বালি, বাকী একভাগ মাত্র কাঁদা। চাষবাসের পক্ষে এই 
মাটি মোটেই ভাল নয়। কেন না, ইহার ভিতরে বালি বেশি 
বলিয়া ইহার পক্ষে জল রিয়া রাখিবার শক্তি নাই। মাটির 

ভিতর জল যদি থাকিতে না পারে তাহা হইলে সেখানে 
গাছপালা কিরূপে বীচিবে ? অবশ্য বেলেমাটির উপর নদীর : 
পলি পড়িলে পর সেখানে তরমুজ, কীকুড, পটল প্রভৃতি 
ভাল জন্মে। | 

২। কাদা মাটি__কাদা মাটির শতকরা পঁচাত্তর ভাগ 
কাদা। সাধারণত নদী, বিল প্রভৃতির পাশে. এই মাটি পাওয়া 
যায়। ইহার পক্ষে জল ধরিয়া রাখিবার শক্তি থাকিলেও 
চাষবাসের পক্ষে এই মাটিও ভাল নয়। কারণ, ইহার ভিতরটা 
এমনই নিরেট যে, হাওয়া থাকিবার বিশেষ ব্যবস্থা নাই। 

৩। এটেল মাটি__কাদা মাটি যখন শুকাইয়া যায় তখন 
তাহাকে এ'টেল মাটি বলা হয়। ফলে এ'টেল মাটিও 
চাঁষবাসের পক্ষে ভাল নহে । ি 

৪। দে1-আশ মাটি_এই মাটিই চাঁববাসের পক্ষে 
সবচেয়ে ভাল। ইহার ভিতর প্রায় অর্ধেক কাদা এবং অর্ধেক 
বালি থাকার দরুন ইহার পক্ষে জল ধরিয়া রাখা ও ইহার ' 
ভিতর হাওয়ার জন্য জায়গা থাকা ছুইই সম্ভব হয়। 

৫। কীকর মাটি__ভিতরে কাকর বেশি থাকে বলিয়াই এই 
মাটির নাম কীকর মাটি। ধান চাষের জন্য এই মাটি বেশ 
ভাল। 

৬! লাল মাটি_ইহার ভিতর লোহা থাকে ; সেইজন্য 
ইহার রং লাল। পশ্চিম বাংলার বীরভূম অঞ্চলে এই মাটি 
দেখিতে পাইবে । এ মাটিতেও ধান চাষ ভাল হয়। 

মাটির উবরিতা__মাটির যে-শক্তির দরুন গাছপালা বাঁচিতে 
ও বাড়িতে পারে তাহারই নাম উর্বরতা । মাটির উর্বরতা 

নির্ভর করে জৈব ও অজৈব দুইরকম জিনিসের উপর প্রাণী ও 
গাছপালার মৃতদেহ, মল মূত্র প্রভৃতি জৈব পদার্থ । অজৈব 
পদার্থ বলিতে বালি, জল, ক্যালসিয়াম, পটাসিয়াম, 
নাইট্রোজেন-যুক্ত জিনিস প্রভৃতি বুঝায়। বৃষ্টির দরুন পাহাড়- 
পর্বতের সঙ্গম অংশ নদীর স্রোতের সহিত বহিয়া আসে এবং 
প্রধানত এই শস্রোতই দেশ-বিদেশের মাটিতে অজৈব জিনিস, 
সরবরাহ করিয়া যায়। আবার, গাছ পাতা পচিয়া, মর! 
প্রাণীর দেহ পচিয়া, এবং মাটির উপর নানা প্রাণীর মলমূত্ 
পচিয়া নানা ভাবে মাটির মধ্যে জৈব জিনিসগুলির সরবরাহ 
হইয়া থাকে। 

একই জমিতে বারবার ফসল হইতে থাকিলে সেই জমির 
ভিতরকার জৈব-অজৈব ছুইরকম জিনিসই কমিয়া মাটির 
উর্বরতা শক্তি নষ্ট হইয়া যায়। তখন মাটির ভিতর এ সকল 
জিনিসের যোগান দেওয়ার ব্যবস্থা করা হয়! ইহাকে বলে 
জমিতে সার দেওয়া । তাহা হইলে নিশ্চয়ই বুঝিতেছ 
যে, মাটির সার দুই রকম__জৈব ও অজৈব। জৈব সার উদ্ভিদ 
ও প্রাণীদেহের'কাছ হইতে সংগ্রহ করা হয়-যেমন' গৌময়ঃ 
গোমূত্র, খোল, হাড়ের গুড়া, পচা পাত, ইত্যাদি। অজৈব 
সার হইল, পটাসিয়াম্‌ নাইট্রেট, ক্যালসিয়াম ফস্ফেট, 
এ্যামোনিয়াম্‌ সালফেট ইত্যাদি । 

মাটির ক্ষয়__বৃষ্টিতে ধুইয়া যাইবার দরুন, কিংবা উপর 
দিয়া নদীর স্রোত বহিয়া যাইবার দরুন, অনেক সময় মাঁটির 
ভিতরকার লবণজাতীয় জিনিস ধুইয়া মাটিকে ক্ষর করিয়া থাকে। 
ক্ষয় বন্ধ করিবার একটি উপায় হইল চাষের জমি ছোট 

খাট অংশে ভাগ করিয়া তাহার চারিপাশে উচু আল 
দেওয়া এবং আশেপাশে গাছপালা রোপন করা । জমিগুলি 
যাহাতে মোটামুটি সমতল হয় সে দিকেও লক্ষ্য রাখিতে হইবে। 
তাহ! হইলে, বৃষ্টির জল মাটির উপর দিয়া জোরে বহিতে 
পারিবে না, ফলে মাটির ক্ষয় বন্ধ হইবে । 


সপ্তম পর্রিচ্ছদ 
চাষের জমি ও পুকুর 


জমি পর্যবেক্ষণ _ চাষের জমি নিয়মিত ভাবে ন! দেখিয়া 
রাখিলে ভাল কসলল পাইবার সম্ভাবনা কম । যে জমিতে যত 
বেশি যত্ব নেওয়া হইবে সে জমিতে তত ভাল ফসল হইবে । 

ধানের জমির কথাই ধরা যাকৃ। চাষ করিয়া ধান বোনা 
হইয়াছে__ছোট ছোট চারা উঠিয়াছে। যদি চারা খুব ঘন 
থাকে তবে নিড়াইয়া উহা উপযুক্তমত রাখিতে হইবে। জমিতে 
আগাছা হইয়! থাকিলে তাহাও পরিষ্কার করিয়া দিতে হইবে। 
বৃষ্টি হইয়া কোথাও বেশি জল জমিয়া থাকিলে উহা বাহির 
করিবার ব্যবস্থা করিতে হইবে। আবার জলের অভাবে চার! 
বাড়িতে না পারিলে জল দেওয়ার ব্যবস্থা করিতে হইবে । 
পশুপাখী, কীটপতঙ্গ যাহাতে ফসল নষ্ট করিতে না৷ পারে 
যাহাতে মাটি ক্ষয় না পায় সে দিকেও লক্ষ্য রাখিতে হইবে । 
তারপর জমির মাটি পরীক্ষা করিয়া উপযুক্ত সারের ব্যবস্থা করা, 
ঘুরাইয়া ফিরাইয়া রকমারি ফসল ফলানে। ইত্যাদিও যত 
সহকারে করিতে হয়। নিয়মিতভাবে পর্যবেক্ষণ ও পরীক্ষা 

করিয়া এইসব কাজ করিলে জমি ভাল থাকে, প্রচুর ফসল 
উৎপাদন করাও সন্তব হয়। J } 

পুকুর পর্যবেক্ষণ জমির মত নিয়মিত ভাবে যত্ব না 
করিলে পুকুরের অবস্থাও খারাপ হইয়া পড়ে । পুকুর হইতে 
আমরা পানীয় জল পাই । স্থুতরাং কচুরী পানা জন্নিয়া, বা 
লতাপাতা পচিয়া, বা মলমূত্র পড়িয়া যাহাতে জল নষ্ট না 
হইতে পারে তাহার ব্যবস্থা করা দরকার । আবার পুকুরে মাছ 
জন্মাইতে হইলে নদী, খাল প্রভৃতি হইতে মাছের ছোট ছোট 
বাচ্চা সংগ্রহ করিয়া পুকুরের ভিতর ছাড়া দরকার । 


অষ্ট পৰ্রিচ্ছেদ 
স্বাস্থ্যরক্ষার কথা 
বায়ু ও জল ছাড়া মানুষ বাঁচিতে পারে না। এই বায়ু ও 
জল একটুখানি দূষিত হইলেই মানুষের স্বাস্থ নষ্ট হইয়া যায়। 
কাজেই স্বাস্থ্রক্ষার জন্য অতি প্রয়োজনীয় এই ছুইটি জিনিস 
সম্বন্ধে বিশদ জ্ঞান রাখা প্রত্যেকেরই কর্তব্য । 


বায়ু 
বায়ু প্রবাহ বায়ুর এক স্থান হইতে অন্য স্থানে চলার 
নাম বায়ুপ্রবাহ। দুই স্থানের তাপ কম বেশি হইলেই বায়ু 
প্রবাহের স্থষ্টি হয়। বায়ু প্রবাহ স্বাস্থ্যের পক্ষে প্রয়োজনীয় 
স্থির বায়ু নানা কারণে দূষিত হইয়া উঠে। বায়ু প্রবাহ সেই 
খারাপ হাওয়ার হাত হইতে আমাদের রক্ষী করে। 

বায়ুর ধর্ম__প্রধানত অক্সিজেন ও নাইট্রোজেন এই 
দুইটি গ্যাস মিশাইয়া বায়ু হইয়াছে। ইহার রঙ নাই, নির্দিষ্ট 
আয়তনও নাই৷ বাতাসের অক্সিজেন ছাড়া আগুন জ্বলিতে পারে 
না । বাতাস গরম হইলে উপরে উঠিয়া যায় আর আশেপাশের 
ঠাণ্ডা বাতাস সেই স্থান পূর্ণ করিতে আসে৷ বাতাসের এই ধর্মের 
উপর নিভ'র করিয়াই ঘরে বাতাস চলাচলের ব্যবস্থা করা 
হয়। 

মুক্ত বায়ু_বাতাস সর্বদা এক স্থান হইতে অন্যম্থানে 
বহিয়| বেড়াইতেছে। আমরা ঘর-বাড়ী তৈরী করিয়া উহাকে 
আবদ্ধ করিয়া ফেলি । কিন্তু বদ্ধ বাতাস স্বাস্থ্যের পক্ষে ক্ষতিকর, 
কারণ উহ! সহজেই দূষিত হইয়া পড়ে । মুক্ত বায়ু অপেক্ষাকৃত 
বিশুদ্ধ ও স্বাস্থ্যের পক্ষে হিতকর | ইহার সহিত খারাপ বাতাস 
সিশিলেও নানারূপে তাহা শোধিত হইতে পারে। কাজেই 
ঘর-বাড়ী এরূপ ভাবে ও এরূপ স্থানে নির্মাণ করা দরকার 
যাহাতে মুক্ত বাতাস অবাধে উহার ভিতর দিয়া চলাচল 
করিতে পারে । 

বায়ুর উপাদান__বিশুদ্ধ বায়ুতে মোটামুটি হিসাবে এক 
ভাগ অক্সিজেন ও চার ভাগ নাইট্রোজেন থাকে । মুক্ত 
বায়ুতে এই দুইটি গ্যাস ছাড়া কার্বন-ডাই-অক্মাইড, জলীয় 
বাষ্প, এবং আরও ছুই একটি গ্যাস থাকে । কিন্ত ইহারা এত 
অল্প মাত্রায় থাকে যে তাহাতে স্বাস্থ্যের কোন ক্ষতি হয় না। 
এই জন্য মুক্ত বায়ুকেই বিশুদ্ধ বায়ু বল! চলে৷ 

দূষিত বায়ুতে অক্সিজেন কিছু কম এবং কার্বন-ডাই-অক্মাইড 
কিছু বেশি থাকে; নাইট্রোজেন বিশুদ্ধ বায়ুর মতই। ইহা ছাড়া৷ 

দুষিত বায়ুতে থাকে নানা রোগের বীজাণু ও পচাগলা 
জিনিসের দুর্গন্ধ গ্যাস । 

শ্বাস-প্রশ্বাস আমাদের বীচিবার ও স্বাস্থ্যরক্ষার জন্য 
প্রয়োজন হয় বিশুদ্ধ অক্সিজেনের । আর এই অক্সিজেন 
আমরা! গ্রহণ করি বাতাস হইতে। তাই, বাতাস যত বিশুদ্ধ 
হইবে ততই স্বাস্থ্যের পক্ষে ভাল৷ বায়ু হইতে কিরূপে আমরা! 
অক্সিজেন গ্রহণ করি তাহা পূর্বে বলা হইয়াছে । নাক-মুখ 
দিয়! প্রশ্বাসের সঙ্গে বায়ু আমাদের ফুসফুসে যাইয়া উহাকে 
ফুলাইয়া তোলে। তখন ফুসফুসের জালকের মধ্যে অক্সিজেন 
প্রবেশ করে এবং রক্ত হইতে কার্বন-ভাই-অক্সাইড আসিয়া 
নিশ্বাসের সঙ্গে বাহিরে চলিয়া, আঁসে। তাহা হইলে দেখিলে 
শ্বাস-প্রশ্বাসের ফলে একদিকে যেমন আমাদের দেহের রক্ত 
শোধিত হয় অন্যদিকে আবার বায়ু দুষিত হইয়া পড়ে। 

বায়ু কিরূপে দুষিত হয়_রুদ্ধ গৃহে বাস করিলে শ্বাস- 
প্রশ্বাসের ফলে বায়ুর অক্সিজেন কমিয়! কার্বন-ডাই-অক্সাইড 
বাড়িতে থাকে ও বায়ু দুষিত হইয়া পড়ে। রুদ্ধ গৃহে আগুন 
জালাইয়! রাখিলেও বায়ু দুষিত হয়, কারণ আগুন জলিতে 


অক্সিজেনের প্রয়োজন হয়। 
এক ঘরে অনেক লোক ভিড় করিরা থাকিলেও অত- 


লোকের শ্বাস-প্রশ্বাসের ফলে ঘরের হাওয়া নষ্ট হয়। সিনেম! 
বা থিয়েটারের ঘরে এইরূপেই বায়ু দুষিত হয়। 
জীবজন্তর মৃতদেহ বা নর্দমার আবর্জনা পচিয়াও অনেক 
সময় বায়ু দুষিত হয়। 
৫ 

কোন শহরে কলকারখানা যদি খুব বেশি হয় তাহা হইলে 
শহরটির আকাশ ধোঁয়ায় ধোয়া হইয়া থাকিবে । আর 
এই ধোয়ার ভিড়ে শহরের বাতাস হইতে অক্সিজেনের পরিমাণ 
কমিবে। আমরা বলিব, শহরের বাতাস দূষিত হইয়াছে । 

আবার বসন্ত, যন্ম্মা প্রভৃতি কয়েকটি রোগ আছে যাহার 
বীজাণু বাতাসে ভাসিরা বেড়ায়। তাই এই জাতীয় রোগের 
প্রকোপ খুব বেশি হইলে বাতাসের ভিতর ভরিয়া যাইবে 
রোগের বীজাণু। ফলে, বায়ু হইবে দুষিত । 

বায়ু কির্ূপে শোধিত হুয়_ প্রখর সূর্যকিরণ রোগের বীজাণু 
নষ্ট করে, বৃষ্টির জল বাতাসের ধোয়া ও ধুলাবালি সরাইয়া 
উহাকে পরিষ্কার করে। কিন্তু কার্বন-ডাই-অক্মাইড কমাইয়। 
অক্সিজেনের পরিমাণ ন! বাড়াইলে তো বায়ু বিশুদ্ধ হইবে ন|। 
গাছপালার! এই অতি প্রয়োজনীয় কাজটি করিয়া দিয়া 
আমাদের সাহায্য করে। 

তোমরা পূর্বেই পড়িয়াছ যে, গাছগাছড়ারা সবুজ পাতার 
ভিতরে খাদ্ প্রস্তুত করিবার জন্য বাতাস হইতে কার্ন-ডাই- 
অক্সাইড গ্যাস সংগ্রহ করে। এই কার্বন-ভাই-অক্সাইড.এর 
ভিতর রহিয়াছে কার্বন ও অক্সিজেন। খাবার প্রস্তুত করিবার 
জন্য গাছের সবুজ পাতা শুধু কার্বনটুকুই গ্রহণ করে এবং 
অক্সিজেনটুকু যেন আবর্জনা হিসাবে ফেলিয়। দেয়। ইহাতে 
আমাদের লাভ কতখানি তাহা ভাবিয়া দেখ। এই গাছপাল। 
না থাকিলে ধীরে ধীরে পৃথিবীর বাতাস অক্তিজেনশৃন্ত হইয়া 
যাইত। সুতরাং দূষিত বায়ু শোধনের জন্য গাছপালার 
প্রয়োজন খুব বেশি । শহরে গাছপাল। কম বলিয়া এখানকার 

বায়ু শোধিত হইতে পারে না। তাই বিশেষ করিয়া শহরে 
্বাস্থ্যরক্ষীর জন্য বৃক্ষরোপণ প্রয়োজনীয় । 

বায়ু চগাচল-_তোমরী দেখিয়াছ, বন্ধ ঘরের বাতাস অতি 
সহজে নষ্ট হয়। তাই বন্ধ ঘরের ভিতরকার হাওয়াকে বিশুদ্ধ 
করিবার জন্য বিশেষ চেষ্টা ও যত্বের প্রয়োজন | এই বিশুদ্ধ 
করিবার ব্যাপারে প্রধান কথা হইল, ঘরের বাহিরের বিশুদ্ধ 
হাওয়া প্রচুর পরিমাণে ঘরের ভিতর যাহাতে আসিতে পারে 
এবং ঘরের ভিতর হইতে দুষিত হাওয়া যাহাতে বাহির হইয়া 
যায় সেইরূপ ব্যবস্থা করা। এই ব্যবস্থার নাম হইল বায়ু 
চলাচল ব্যবস্থা । বায়ু চলাচলের ব্যবস্থা না থাকিলে ঘরে 
বাস করাই কষ্টকর হইবে । 

ঘরে বড় বড় "দরজা জানালা থাকিলে এবং সেইগুলি 
যথাসম্ভব খোল! রাখিলে বাহিরের মুক্ত হাওয়া ঘরের ভিতর 
ঢুকিতে পারিবে এবং ঘরের বিষাক্ত হাওয়া বাহির হইয়া 
যাইবে। বায়ু চলাচল ব্যবস্থার ইহাই স্বাভাবিক উপায় । 

কিন্ত সমস্ত ঘরেই বড় বড় দরজ! জানালা করা এবং সেই 
সকল দরজা জানালা খুলিয়া রাখা সম্ভব হয় না । যেমন ধর, 
সিনেমা-থিয়েটারের ঘর। এই সকল ক্ষেত্রে কৃত্রিম উপায়ে 
হাওয়া চলাচলের ব্যবস্থা করা হয় । ঘরের দেয়ালের উপর 
দিকে বড় বড় ঘুলঘুলি ফুটাইয়া সেইখানে একরকম বিদ্যুতের 
পাখা বা ফ্যান বসাইয়া দেওয়া হয়, এ পাখা ঘুরিবার সময় 
ঘরের ভিতরকার দূষিত হাওয়া টানিয়া বাহির করিয়া দেয় । 

ইহা ছাড়া বাসগৃহাদিতে বায়ু চলাচলের জন্য একটি সহজ 
উপায় করা যাইতে পারে । ঘরের মেঝের কাছাকাছি এবং 

কড়ি কাঠের কাছাকাছি, দুই জায়গাতেই ঘুলঘুলি ফুটাইয়া 
রাখা । নিঃশ্বাসের সঙ্গে যে খারাপ হাওয়া বাহির হয় তাহা 
গরম থাকে । হাওয়া গরম হইলে হালকা হয়। হালকা হইলে 
তাহ! উপরের ঘুলঘুলি দিয়! বাহির হইয়া যাইবে । অপরপক্ষে 
বাহিরের ঠাণ্ডা হাওয়া ঘরে ঢুকিবে নীচের ঘুলঘুলি দিয়া |] 


আদর্শ বাড়ি 


আদর্শ বাড়ির চারিদিক পরিফ্ষার-পরিচ্ছন্ন থাকিবে, ঘরে বড় 
বড় রুজু রুজু জানালা থাকিবে এবং দেওয়ালের উপর দিকে 
অনেকগুলি ঘুলঘুলি থাকিবে । 


জল 
জলের ধর্ম_জল একটি তরল পদার্থ। ইহা স্বচ্ছ। ইহার 
নিদিষ্ট আকার না থাকিলেও আয়তন নির্দিষ্ট । জল নীচের 

দিকে গড়াইয়া চলে । জল বহু জিনিসকে গলাইতে পারে । 
জল ঠাণ্ডায় বরফ হয়, গরমে বাষ্প হয় । 

জলের গ্রয়োজনীয়তাঁ_জল পান না করিলে আমরা 
বাঁচিতে পারি না । শুধু তাহাই নহে। সান করা, কাপড় 
কাচা, বাসন মাজা প্রভৃতি নানা কাজের জন্যও জলের দরকার । 

জল পান না করিলে আমরা খাগ্য হজম করিতে পারিতাম 
না। ইহা ছাড়া আমরা যে জল পান করি তাহা আমাদের 
শরীরের ভিতরটি ধুইয়া মূত্র ও ঘর্মরূপে শরীর হইতে বাহির 
হইয়া যায়। ইহা না হইলে আমাদের শরীরের ভিতরটিতে 
নোংরা জমিয়! তাহা বিষাক্ত হইয়া উঠিত। 

শুধু আমরা কেন, জল ছাড়া কোন পশুপক্ষী বা গাছপালা - 
বাচিতে পারে নী । গাছের শিকড় এই জলের সাহায্যেই মাটি 
হইতে খাদ্য গ্রহণ করে, আবার এই জলের সাহায্যেই উহা 
পাতায় চালান দেয়। 

জলের উপাদান__বিশুদ্ধ জল হাইড্রোজেন ও অক্সিজেন 
নামক ছুইটি গ্যাসের রাসায়নিক সংমিশ্রণে উৎপন্ন হয়। ইহা 
স্বাদহীন ও বর্শ-গন্ধ হীন। কিন্তু এই জল শুধু কারখানায়ই 
প্রস্তুত করা চলে ৷ পুকুর-নদী, খাল-বিলে আমরা যে প্রাকৃতিক 
জল পাই তাহাতে নানারূপ লবণ ও খনিজ পদার্থ মিশিয়া 
থাকে। সেই সকল খনিজ পদার্থের মধ্যে অনেকগুলি 
আমাদের শরীরের পক্ষে উপকারী । এই জলের নিজন্ব 
স্বাদও আছে। 

জল কিনূপে দুষিত হয় অনেক সময় জলের সহিত নানা 
প্রকার নোংর। জিনিস মিশিয়া জলকে দূষিত করে। পচা পাতা, 

নানা প্রকার আবর্জনা ও কয়েকটি মারাত্মক রোগের বীজাণুই 

ইহার মধ্যে প্রধান । আবার কোন কোন বিষাক্ত লবণও 
_ জলের সহিত মিশিযা জল খারাপ করে। 


পুকুরের জল নানা কারণে খারাপ হইতে পারে। পাড় 


বীধান না থাকিলে বৃষ্টির জল নানা আবজনা আনিয়া ফেলে 


প্রকুরে। পাড়ে গাছ ব। ঝোপ-জঙ্গল থাকিলে উহার পাত৷ 
পড়িয়া পচিয়। জল নষ্ট করে। তাছাড়া জলে নামিয়া স্নান 
করিলে, গরু-মহিব স্থান করাইলে, বাসন মাজিলে, কাপড় 
কাচিলে, কাছে মল-মূত্র ত্যাগ করিলে পুকুরের জল নষ্ট হয় ঁ 

দুষিত জলের দরুন অসুখ বিস্ুখ__কলেরা, টাইফয়েড 
আমাশয় প্রভৃতি রোগ জলের ছারা সংক্রামিত হয় । আমাদের 
অসাবধানতার ফলেই এই সব রোগের বীজাণু জলের সঙ্গে 


বিজ্ঞান-মুকুল ও 
মিশে | আর ইহা না জানিয়া সেই জল যে পান করে তাহারই 
রোগ হয়। 

যে জলে বিষাক্ত লবণাদি গলিত অবস্থায় আছে তাহা পান 
করিলে সাধারণত বমন, উদরাময় বা কোষ্ঠকাঠিন্য রোগ হইতে 
পারে { 

দুষিত জল শোধন করিবার উপায়-জল দূষিত ইহ 
অবশ্যই তাহা শোধন করিয়া লইতে হইবে। কিন্তু যে সব 
জলাশয়ের জল আমরা ব্যবহার করিব তাহা যাহাতে নষ্ট,না 


নোংরা জলের মধ্যে বীজাণু 


হইতে পারে সেই ব্যবস্থাই আগে করা প্রয়োজন। যে সব 
কারণে পুকুরের জল খারাপ হয় তাহা তোমরা জান। সেই 
সব বিষয়ে সাবধান হইলে জলও সহজে নষ্ট হইবে না । 

কূপ বা পুকুরের জল ছুই রকমে শোধন করা যায়। 
এক, কুপ বা পুকুরের সম্পূর্ণ জলকেই শোধন করিয়া লণয়া 
ছুই,জল ঘরে আনিয়া তাহা পান করিবার পূর্বে শোধন 
করিয়া লওয়া। 


৭২ বিভ্ঞীন-মুকুল 


পুকুরের ভিতর হইতে পানা, পচা পাতা ইত্যাদি উঠাইয়া 
ফেলিতে হইবে। পাঁক থাকিলে তাহাও উঠাইয়া ফেলিতে 
হইবে। তারপর জলে ব্রিচিং পাউডার বা পটাসিয়াম 
পারমাঙ্গানেট মিশাইয়া দিলে জল পরিষ্কার হইবে। 
এইবার দেখা যাক, কুপ, পুকুর ব! নদী হইতে জল তুলিয়া 
আনিবাঁর পর তাহা কিরূপে শোধন কর! সম্ভব ৷ এই উদ্দেশ্যে 
প্রথমে জলকে ভাল করিয়া কুটাইয়া লওয়া দরকার। জল 
ফুটাইলে তাহার ভিতরকার বীজাণু মরিয়া যায়। তাহার পর 
এ জলের ভিতর সামান্য 
পরিমাণে ফটকিরি ছাড়িয়। 
- দিলে জলের ময়ল] পাত্রের 
নীচের দিকে থিতাইয়৷ 
বসিবে। পরে পাত্রটি হইতে 
জল সাবধানে অন্য পাত্রে 
ঢালিয়া লইবে। জল বিশুদ্ধ 
করিবার এইটিই সবচেয়ে 
সহজ উপায়। কিন্ত ইহ! 
ছাড়া ফিণ্টারের সাহায্যেও 
জল শোধন করা যাইতে 
পারে। 
ইচ্ছা করিলে নিজেরাও ঘরে ফিণ্টার তৈয়ারী করিয়া নিতে 
পার। একটি কাঠের কাঠামোর মধ্যে উপরি উপরি চারটি 
হাড়ি বসাইয়া দাও এবং সব চেয়ে নীচের হাঁড়িটি ছাড়া বাকী 
তিনটির তলায় ছোট ফুটা করিয়া দাও। ফুটার মধ্যে ন্যাকড়ার 


ফিল্টার 


বিজ্ঞান-মুকুল ৭৩ 
শলতে পাকাইয়! লাগাইয়া দাও; তাহা হইলেউপরের হাঁড়ির 
.জল ফোঁটা ফৌটা হইয়া নীচের হাঁড়িতে পড়িবে। উপর 
হইতে দ্বিতীয় হাড়ির ভিতর রাখ 
কাঠকয়লা এবং তৃতীয় হাঁড়ির ভিতর 
রাখ বালি। তাহার পর, জল ফুটাইয়া, 
উপরের হাঁড়ির ভিতরে সাবধানে ঢাঁলিয়া 
দাও। এর পর প্রথম হাড়ি হইতে 
ফৌটা ফেট! ভাবে বাহির হইয়া জল 
দ্বিতীয় ও তৃতীয় হাঁড়ির ভিতর দিয়া 
নীচের হাঁড়িতে পৌছিবে। দ্বিতীয় এবং 
তৃতীয় হাঁড়ির কাঠকয়লা ও বালির 
ভিতর দিয়! আসিবার সময় জল পরি্ধার 
হইয়া যাইবে ৷ 

নলকুপ পরিক্ষার ও বিশুদ্ধ জল 
পাইবার আর একটি উপায় হইল 
নলকূপ বসানে৷ ৷ সীসার ফ'পা নল 
একটির পর একটি জোড়া দিয়া যন্ত্রের 
সাহায্যে সোজা অনেক মাটির নীচ: 851: 
পর্যন্ত ঢুকাইয়া দিতে হয়। তারপর ই 
নলের মুখে একটি পাম্প বসাইয়া 
লইলেই নলকুপ হইল! নলকুপের জল বু 
আসে মাটির একেবারে গভীর স্তর 
হইতে। মাটির অত নীচে বীনা বাং নোংরা জিনিস থাকা 
সম্ভব নহে। প্রত্যেক ঘরে ঘরে নলকুপ বসানো সম্ভব না 


বিজ্ঞান-মুকুল 


হইলেও গাঁয়ে গাঁয়ে ও পাড়ায় পাড়ায় একটি করিয়া নলকুপ 
বসানো একান্ত প্রয়োজন । তবে নলকুপ খুব গভীর হওয়া 
দরকার । অগভীর নলকুপের জল নষ্ট হইয়া পড়িতে পারে। 
মৃদু জল ও খর জল__তোমর| হয়ত লক্ষ্য করিয়া 
থাকিবে, কাপড়ে সাবান লাগাইতে গেলে কোন কোন সময় 
বেশ ফেনা হয়, আবার কখনো বা ফেন! হইতেই চায় না। 
সব সময় যে ইহা! পাবানের দোষে হয় তা নয়। জলের দোষেও 
এরূপ হয়। বৃষ্টি বা নদীর জলে সাধারণতই বেশ ফেনা 
হয়। এই জলকে বলে মৃদু জল। আবার যে সব জলে 
ক্যালসিয়াম বা ম্যাগনেসিয়াম-ঘটিত লবণ থাকে তাহাতে ফেনা 
ভাল হয় না। এই জলকে বলে খর জল। এই খর জল 
আবার দুই রকমের__অস্থারী খর ও স্থায়ী খর । অস্থারী খর 
জলকে কুটাইয়া বা চুন মিশাইয়া লঈলেই উহা মৃদু হইয়। 
পড়ে। কিন্তু স্থায়ী খর জলকে মৃদু করা অতি কষ্টকর । মৃদু 
জলে চাল-ডাল ভাল সিদ্ধ হয়, খর জলে ভাল সিদ্ধ হয় না। 


কয়েকটি রোগের কথা 


১। ম্যালেরিরা। _ ম্যালেরিয়া রোগ চিনে না এমন রি 
বোধ হয় বাংলাদেশে নাই । শীতে কাপাইয়া এই জ্বর বাড়িতে 
থাকে, তারপর আবার শরীর ঘামাইয়া জ্বর ছাড়িয়া রা f 
প্লীহ! ও যকৃৎ বাড়িয়া রোগীর পেটটি বড় হয়, শরীর শুকাইতে 
থাকে ও রক্তহীন হইয়া পড়ে । এই রোগের কারণ নিবি 
এক জাতীয় বীজাণু । সেই বীজাণুরা আমাদের রক্তের দো 


বিজ্ঞান-মুকুল ৭৫. 
একবার প্রবেশ করিতে পারিলে তাহাদের সংখ্যা হুড়হড় 
করিয়া বাড়িয়! যায় এবং রক্তের মধ্যে তাহারা যে-সকল 
উৎপাত শুরু করে, তাহারই দরুন আমাদের দেহে রোগের 
নানা লক্ষণ ফ.টিয়া উঠে। 

কিন্ত, ইহার! কিরূপে আমাদের রক্তের মধ্যে প্রবেশ 
করে?  স্ত্রী-আ্যানোফিলিস মশা ইহার জন্য দায়ী। তাহারা 
ম্যালেরিয়ার { 
রোগীর শরীর 
হইতে রক্ত 
শোষণ করিবার 
মময় রক্তের 
সহিত ম্যালে- 
রিয়ার বীজাণু 
শুবিয়া লয় এবং 
তাঁর পর সুস্থ 
মানুষের শরীরে 
বসিয়া দংশন 
করিবার সময় 
তাহার শরীরের মধ্যে এ বীজাণু চালান করিয়া দেয়। 

তাহা হইলে, ম্যালেরিয়ার হাত হইতে নিজেদের বাঁচাইবার 
উপায় কি? উপায় প্রধাণত ছুই প্রকার। এক হইল, এই 
জাতীয় মশাদের ধ্বংস করিবার চেষ্টা করা এবং দ্বিতীয়ত, 
যাহাদের ধ্বংস করা সম্ভব হইল না তাহারাও যাহাতে আমাদের 
দংশন করিতে না পারে তাহার ব্যবস্থা করা। এ'দো ডোবা 


মশারির প্রয়োজনীয়তা 

ঝোপঝাড়, নোংরা পাত্রের পচ! জল প্রভৃতির মধ্যেই এই 
জাঁতীয় মশাদের আড্ডা । সেগুলি বন্ধ করিয়া দিলে বা 
পরিঞার করিয়া ফেলিলে ব৷ মাঝে মাঝে কেরোসিন তেল 
ছড়াইয়া দিলে ইহাদের আড্ডাও নষ্ট হইয়া যাইবে। তাই 
পানা পুকুর সাফ করা এবং এদৌ ডোবা প্রভৃতির দিকে 
বিশেষ করিয়া নজর রাখা দরকার । দ্বিতীয়, ম্যালেরিয়া 
অঞ্চলে ঘুমাইবার সময় মশারি খাটাইয়| শুইতে হইবে। তাহা 
হইলে, সেখানে এইরূপ মশা থাকিলেও তাহারা আমাদের 
দংশন করিতে পারিবে না। 

২। কলেরা__কলেরাও একপ্রকার বীজাণুর দরুন হয়। এই 
বীজাণুদের হাত হইতে আমাদের বাঁচাইবার জন্য বৈজ্ঞানিক 
‘যে সকল উপায় বাহির করিয়াছেন তাহার মধ্যে একটি আশ্চর্য 
উপায় হইল আগে থাকিতে টিকা লওয়া। টিকা লইবার 
কিছুদিন পরে আমাদের শরীরের মধ্যে এমন অবস্থার স্থষ্টি হয় 
যাহাতে বীজাণুরা আক্রমণ করিয়াও আর কোন ক্ষতি করিতে 
পারে না। যে সময়টায় সাধারণত কলেরার প্রকোপ শুরু 
হয় সেই সময়ে আমাদের পক্ষে টিকা লওয়া অত্যন্ত 
প্রয়োজন । 

তাছাড়াও মনে রাখিতে হইবে, কলেরা রোগীর দারুন 
ভেদ বমি হর এবং রোগীর বমি, মল ও মৃত্রের মধ্যে থাকে 
কলেরার বীজাণু। এখন যদি মাছি আসিয়া বসে এই সবের 
উপর-মাছিটার গায়ে নিশ্চয়ই অনেক বীজাণু মাখামাখি হইয়া 
যাইবে। সেই মাছি যদি কোন খাবারের উপর বসে তাহা 
হইলে মাছিটার শরীর হইতে খাবারের মধ্য চলিয়া যাইবে 


বিজ্ঞান-মুকুল ৭৭ 
বীজাণুর দল। সেই খাবার যে খাইবে তার পেটের মধ্যেও 


ঢুকিয়া পড়িবে অজস্র কলেরার বীজাণু । কিংবা ধর, কলেরা 
রোগীর নোংরা! কাপড়-চোপড় পুকুরের জলে কাচাহইল_ 


কলেরা-রোগী 


কাপড়-চোপড়ের নোংরা হইতে নিশ্চয়ই বীজাণুর দল পুকুরের 
জলে মিশিবে। এই জল যে পান করিবে তাহার নিশ্চয়ই 
কলের! হইবার খুব সম্ভাবনা থাকিবে । 

কাজেই, গ্রামে বা পাড়ায় কাহারো কলেরা হইলে কতক- 
গুলি বিষয়ে সাবধান হওয়া দরকার__ 

প্রথমত, খাবার ঢাকিয়া রাখা উচিত। দ্বিতীয়ত, পানীয় 
জল ফুটাইয়া নেওয়া দরকার । তৃতীয়ত, রোগীর নোংরা 
কাপড়-চোপড় পুকুরে কাচা একে বারেই উচিত নয়। এসব 
পোৌভাইয়া ফেলা ভাল, নয়ত ওষধে ভিজাইয়া ক.টাইয়া 
নিরাপদ স্থানে নিয়া কাচিতে হইবে । যাহার! রোগীর 
শুশ্রীবা করিবেন তাহাদের পক্ষেও বিশেষ সাবধান 
হওয়া দরকার। রোগীর ঘর হইতে বাহির হইয়া 
কার্বলিক সাবানে হাত-মুখ ধুইতে হইবে। যে কাপড় 
পরিয়া রোগীর ঘরে যাইবেন, বাহির হইয়া তাহা ছাড়িয়া 
ফেলিতে হইবে । 

৩. টাইফয়েড-_টাইফয়েড একটি মারাত্মক রোগ। ইহাও 
ছেণীয়াচে এবং ইহার মুলেও একপ্রকার বীজাণু। এই বীজাণুরা 
আন্ত্রের উপর আক্রমণ চালাইয়া উহাকে কাবুকরে। ফলে 
প্রথমে জর হইতে থাকে, জর কিছুতেই ছাড়ে না, শেবে পেটের 
অসুখ করে। এই জন্যে ইহাকে আন্তরিক জ্বর বলা হয়। 
১৪ হইতে ২৪ বৎসর বয়সের ছেলেমেয়েদের পক্ষে এই রোগ 
বেশি মারাত্মক | 

ছধঃ জল ও খাবার দাবারের সঙ্গে এই রোগের বীজাণু 
সুস্থ লোকের শরীরে প্রবেশ করে। তাই আশে পাশে 
কাহারও টাইফয়েড হইলে জল ও দুধ খুব ভাল করিয়া 
ফুটাইয়া খাওয়া দরকার। খাবার জিনিসপত্র টাকিয়া রাখিতে 
হইবে যাহাতে উহাতে মাছি বসিতে না পারে। বাহারা 
রোগীর সেবা শুক্রীবা করিবেন তাহারা জীবাণুনাশক ওঁষধে 
হাতমুখ না ধুইয়া কাহারও সহিত মিশিবেন না। 

টাইফয়েডেরও প্রতিষেধক টিকা আছে । অনেক সময় 
কলের! ও টাইফয়েড এই দুইটি রোগের প্রতিষেধক একত্রে 
মিশাইয়া একই টিকা ব্যবহার করা হয়। 

৪। বসন্ত-_অত্যন্ত যন্ত্রনাদায়ক ও বীভৎস এই রোগ । 
আর তাছাড়া, রোগটা ভয়ানক রকম ছোয়াছে। ইহারও 
আসল কারণ - এক 
জাতীয় বীজাণু। কোন ৫ 
রূপে বীজাণু শরীরে ২ 
প্রবেশ করিলে ॥ 
প্রথমে জর হয়, শরীর 
ব্যথা হয় এবং গায়ে 
অনেক গুটি বাহির 
হয়। এই গুটিগুলি 
পাকে, ঘা হয় ও 
শেষে  শুকাইতে 


A 

আরম্ভ করে। এই 4 / / 
গুটি হইতেই রোগের 4 /% ৮ 
বীজাণু আশেপাশের বসম্ত-রোগী 
বাতাসে ছড়াইয়া i 
পড়ে এবং প্রশ্বাসের সঙ্গে সুস্থ লোকের শরীরে প্রবেশ 
করে। সারিয়| উঠিবার মুখে গায়ের গুটি শুকাইয়া যখন 
খোলস উঠিতে থাকে তখনই ছে'য়াচের ভরটা বেশি। 

বসস্ত রোগীকে একটি আলাদা ঘরে রাখিতে হইবে। 
মশারি ব্যবহার করিতে হইবে । যাহারা রোগীর পরিচর্যা 


CUO OREN TET WET 

করিবেন তাহার! ছাড়া আর কেহ রোগীর ঘরে যাইবেন 
না। রোগীর নিকটে যাইতে নাকে কাপড় দিয়া ঢাকিয়া 
লওয়া ভাল। 

রোগী একেবারে সম্পূর্ণ ভাবে সারিয়া উঠিবার 
আগে তাহাকে বাহির হইতে দেওয়া উচিত নয়। 
রোগীর নোংরা কাপড়-চোপড় পোড়াইয়া ফেলা! 
ভাল । 

বসন্তের টিকা এই রোগের উত্তম প্রতিষেধক । 

৫1 বন্ষম1__বক্মাও একটি ছোঁয়াচে রোগ। ইহার মূলেও 
এক রকম বীজাণু । এই বীজাণুরা ফুনফস আক্রমণ করিয়া 
উহাতে ঘা করিয়া 
ফেলে । রাত্রিতে 
একটু একটু জ্বর 
হওয়া, সব সময় 
কাশি,কাশিরসঙ্গে 
রক্ত পড়া, শরীর 
_ শুকাইয়| যাওয়া 
প্রভৃতি যক্ষা 
রোগের লক্ষণ । 

নানা কারণে 
শরীর দুর্বল হইয়! 
+ যন্ষ্ম-রোগী পড়িলে পরই এই 
বীজাণুরা আমাদের কাবু করিতে পারে। কাজেই যে সব কারণে 
আমাদের শরীর দুর্বল ও এই বীজাণুর সামনে প্রায় অসহায় 

হইয়া পড়িতে পারে সেই কারণগুলি সম্বন্ধে বিশেষ সাবধান 
হইতে হইবে। সেই কারণগুলি কি? প্রথমত, উপযুক্ত 
পুষ্টিকর খাগ্ের অভাব। দ্বিতীয়ত, অত্যধিক পরিশ্রম। 
তৃতীয়ত, একটানা কোন রোগে ভোগা - যেমন ধর, দীর্ঘ দিন 
ধরিয়া ম্যালেরিয়ায় ভুগিলে শরীরের শক্তি খুব কমিয়া যায়। 
চতুর্থত, উপযুক্ত আলো-বাঁতাসের অভাবে দিন কাটানো 
ঘুপচী আর নোংরা ঘরে একটানা দিন কাটাইলে শরীর 
অবসন্ন ও দুর্বল হইয়া পড়ে। তাই যন্ম্মার সম্ভাবনা হইতে 
নিজেদের বাচাইবার জন্য এই কয়টি দিকে বিশেষ করিয়া নজর 
রাখিতে হইবে । তাছাড়া অবশ্যই চেষ্টা করিতে হইবে, যক্ম্মার 
বীজাণু যাহাতে আমাদের শরীরে প্রবেশ করিতে না পারে। 
যন্ম্মার বীজাণুরা! সাধারণত রোগীর কফ আর থুথুর ভিতর 
দিয়াই চারিদিকে ছড়াইতে থাকে । তাই, প্রথম ব্যবস্থা 
করিতে হইবে যাহাতে রোগীরা যেখানে-সেখানে থুথু না 
ফেলেন। একটা কোন পাত্রে বীজাণুনাশক ওষধ রাখিয়া 
তাহার মধ্যেই রোগী থুথু ফেলিবেন। - রোগীর এটো খাবার 
কিছুতেই যেন অন্য কেউ,না খান, এমন কি রোগীর খাবার- 
দাবারের পাত্রগুলিও যেন সম্পূর্ণভাবে আলাদা করিয়া 
রাখা হয়। j ? 

সম্প্রতি যন্্মা রোগের প্রতিষেধক হিসাবে বি. সি. জি. 
টিকার প্রচলন হইয়াছে। 
৬। খোস-পাঁচড়া_-ঘোস-পাচড়া, দাদ ইত্যাদি কয়েক 


রকম অসুখ দেখা দেয় চামড়ার উপরে। এইগুলি একরকম 
চর্মরোগ । এইসব রোগেরও বীজাণু আছে এবং ইহারাও 
৬ 

ছোঁয়াচে । এই জাতীয় রোগ মারাত্মক না হইলেও খুবই 
নোংরা আঁর অস্বস্তিকর । সাধারণত, রোগীর ব্যবহৃত গাঁমছা- 
তোয়ালে বা! জামা-কাপড় হইতেই এই রোগের বীজাণুরা 

৷ সুস্থ লোকের শরীরে চালান হয়। তাছাড়া যদি কেহ 
খোস পীচড়া ইত্যাদি চুলকাইয়া ভাল করিয়া হাত না ধুইয়া 
সেই হাত অন্য কাহারও গায়ে দেয় তাহা হইলেও এই রোগ 
অন্যের চামড়ায় সংক্রামিত হইতে পাঁরে। তাই যাহার 
খোঁস-পাচড়া বা দাদ হইয়াছে তাহার জামা-কাপড়, গামছা! 
তোয়ালে, বিছানা ইত্যাদি সবই একেবারে আলাদ। করিয়া 
ফেলিতে হইবে । 


প্রাথমিক প্রতিবিধান 
হঠাৎ এমন আপদ বিপদ কখনো! ঘটিতে পারে যখন খুব 
তাড়াতাড়ি উহার প্রতিকার না করিলে সমূহ ক্ষতি হইতে 
পারে। কিন্তু ডাক্তারকে তো৷ আর সব সময় খুব তাড়াতাড়ি 
পাওয়া যায় না, তাই ডাক্তার আসিয়া না পৌছা। পর্যন্ত চুপ 
করিয়া বসিয়া না থাকিয়া এমন কিছু করিবার চেষ্টা করিবে 
যাহাতে ক্ষতির সম্ভাবনা কমিয়া যায় | তাই, এই সব 
₹ হৃঠাৎ-ঘটা দুর্ঘটনায় প্রাথমিক প্রতিবিধানের নিয়ম কানুন 
প্রত্যেকেরই জানিয়! রাখা উচিত । 
১। কাপড়-চোপড়ে আগুন লাগী- কাহারো জামী- 
কাপড়ে হঠাৎ যদি আগুন লাগিয়া যায় তবে ভয়ে হতবুদ্ধি 
‘ না হইয়া তাড়াতাড়ি আগুন নিবাইতে চেষ্টা করিবে। 

যাহার জামা-কাঁপড়ে আগুন ধরিয়াছে.সে ভয়ে চিৎকার 
করিতে করিতে পাগলের মত ঘরময় ছুটাছুটি করিতে চাহিবে। 
কিন্ত এক্ষেত্রে দৌড়াদৌড়ি করিলে সর্বনাশ হইবে; কারণ 
হাওয়া লাগিয়া আগুন আরও দাউ দাউ করিয়া জ্বলিয়া 
উঠিবে। কাজেই আগুন লাগিলে ছুটাছুটি করা একেবারে 
নিবেধ, একথা সব সময় মনে রাখিও। তবে কি করিবে? 
আগুন যদি কম থাকে, তবে আগুন-লাগা! জামা বা কাপড়টি 
টানিয়া ছি'ডিয়া শরীর হইতে আলাদা করিয়া ফেলিতে 
চেষ্টা করিবে। তাহা সম্ভব না হইলে ছুটাছুটি না করিয়া 
মাটিতে ছুই একবার গড়াগড়ি দিলে আগুন নিবিয়াও 


পচ : 


\ 


আগুন নিবান 


যাইতে পারে। আগুন যদি বেশি হয় তবে সতরঞ্চি, কম্বল, 
লেপ, তোশক প্রভৃতি ভারী জিনিস হাতের কাছে যাহা পাওয়া 
যাইবে তাহা দিয়া জ্বলন্ত স্থানটি চাপিয়া ধরিবে। এইভাবে 
কোন পুরু জিনিস দিয়া চাপা দিলে হাওয়ার অভাবে আগুন 


আর জ্বলিতে পারিবে না। 

আগুন নিবাইবার পর কি করিতে হইবে? ॥পোড়া 
জায়গাঁট। পরিষ্কার করিয়া ফেলিতে হইবে। কিন্তু খুব সাবধানে 
পরিষ্কার করিতে হইবে । যদি পোড়ার দরুন গায়ে ফোস্কা! 
পড়িয়া যায়, তাহা হইলে দেখিবে সেই ফোস্কা যেন ছি'ডিয়া 
না যায়। দ্বিতীয়ত, যদি দেখ পোড়া কাপড় গায়ের চামড়ার 
সঙ্গে অ'টিয়া গিয়াছে তাহা হইলে টানাটানি করিয়া তাহা 
তুলিবার চেষ্টা করিবে না। কাঁচি দিয়া কাপড়টার আশপাশ 
কাটিয়া দাও, আর যেখানে যেখানে চামড়ার সঙ্গে কাপড় 
লাগিয়া গিয়াছে সেই সব স্থানে কীপড়টাকে এ ভাবেই 
থাকিতে দাও। তারপর পোড়া জায়গাটাকে খুব সাবধানে 
আর আলগা ভাবে পরিক্ষার কাপড় দিয়! ঢাকিয়া দাও । 
সামান্য পোড়ায় নারিকেল তেল ও চুনের জল ভালরূপে 
মিশাইয়া প্রলেপ দিলে যন্ত্রণা কমিয়া যায়৷ 

২। জলে-ডোবা_কেহ জলে ডুবিয়া গেলে তাহার পেট 
ও ফুস্ফুস্‌ জলে বোঝাই হইয়া যায়, আর বন্ধ হইয়! যায় 
স্বাভাবিক শ্বীস-প্রশ্বাস। তাই, প্রথম চেষ্টা করিতে হইবে 
তাহার পেট ও ফুস্ফুস্‌ হইতে জল বাহির করিতে; আর 
তারপর চেষ্টা করিতে হইবে কৃত্রিম উপায়ে তাহার স্বাভাবিক 
শ্বাস-প্রশ্বাস ফিরাইয়া আনিতে ৷ 

প্রথমে দেখ মুখের মধ্যে ময়লা জমিয়াছে কিনা । আঙ্ল | 
দিয়া ময়লাটা পরিষ্কার করিয়া দাও, তারপর তাহাকে উপুড় 
করিয়া শোয়াও। বুকের নীচে একটা বালিশ দিও, তাহ! হইলে 
মাথাটা মাটির দিকে ঝুলিয়া পড়িবে। তারপর তার হাত 
ছুইটিকে মাথার ছুইদিকে রাখিয়া বুকের ছুইপাশ চাপিয়া 

ধরিয়া বার কতক নাড়া দাও। ইহাতে তাহার পেটের ও 


ফুস্ফুসের জল অনেকটা বাহির হইয়া যাইবে। 
এইবার তাহাকে চিৎ করিয়া শোয়াইয়া কাধের নীচে বালিশ 
দাও এবং অন্য একজনকে বল একপাশে বসিয়া রুমাল দিয়া 


জল বাহির করার উপায় 
রোগীর জিভটা টানিয়া ধরিতে। তারপর তুমি রোগীর মাথার 
পিছনে বসিয়া তাহার দুই হাতের কজিতে ধর এবং ঝাকি দিয়া 
হাত দুইটি উপরের দিকে উঠাইয়া একেবারে মাথার দুইপাশে 


SL 


কৃত্রিম শ্বাস-প্রশ্বাসের উপায় 
লইফা আইস ৷ ইহাতে ফুস্ফুসে হাওয়া ঢুকিবে। তারপর তার 
হাত দুটিকে উঠাইয়| কনুইর কাছে ভাঙ্গিয়া বুকের উপর 
রাখ ও চাপ দাও। এই চাপে ফুস্ফুস্‌ হইতে হাওয়া বাহির 

হইয়া যাইবে। প্রতি মিনিটে ১২৷১৪ বার করিয়া 
এইরূপ করিতে' হইবে। ক্রমাগত এই রকম করিতে 
থাকিলে আস্তে আস্তে তাঁহার স্বাভাবিক শ্বাস-প্রশ্বাস 
ফিরিয়া আসিবে। শ্বাস-প্রশ্বাস ফিরিয়া আসিলে 
রোগীর শরীর গরম কাপড়-চোপড় বা কম্বল দিয়া 
ঢাকিয়া দিবে। 

জলে ডোবা রোগীর প্রাথমিক প্রতিবিধানের মূল মন্ত্র 
হইল তাড়াতাড়ি কাজ করা । শ্বাস-প্রশ্বাসের কৃত্রিম উপায় 
আরমস্ত করিতে যদি দেরি কর তবে হয়ত শ্বাস আর ফিরিয়া 
আসিবে না। 

৩। পাগল। কুকুরে কামড়ীনো__কুকুরের জলাতঙ্ক রোগ 
হইলে উহা! ক্ষেপিয়। যায় । উহা! তখন জল খাইতে পারে না, 
চোখ দুইটা কোটর হইতে যেন বাহির হইয়া আসিতে চায়, 
মুখ দিয়া লালা পড়িতে থাকে, লেজ শুইয়া পড়ে। সে তখন 
পাগলের মত ছুটাছুটি করে এবং যাহাকে সামনে পায় তাহাকেই 
কামড়ায় । এই পাগলা বা জলাতঙ্ক-গ্রস্ত কুকুর মানুষকে 
কাঁমড়াইলে মান্বেরও এই রোগ হয়। অত্যন্ত বীভৎস এই রোগ 
এবং ইহার পরিণাম ভয়াবহ মৃত্যু । লুই পাস্তর এই রোগের 
চিকিৎসা আবিষ্কার করিয়াছেন। সাধারণত হয় কি, পাগল। 
কুকুরে কীমভাইলে বেশ কিছুদিন পরে মানুষের শরীরে এই 
রোগের লক্ষণ ফুটিয়া ওঠে । এই সময়ের মধ্যে যদি আক্রান্ত 
মানুষের শরীরে কয়েক দফায় পাস্তুরের আবিষ্কৃত উবধ ঢুকাইয়া 
দেওয়া হয় তাহা! হইলে এই জলাতঙ্ক রোগের আক্রমণ হইতে 
তাহাকে বাঁচানো যায়। পান্তরের এই চিকিৎসা আজকাল 

পৃথিবীর প্রায় প্রত্যেক দেশেই প্রচলিত হইয়াছে। আমাদের 
দেশেও এই রকম চিকিৎসী-কেন্দ্র আছে। 

কুকুরে কামড়াইলে প্রথমেই কামড়ের জায়গায় টিথ্চার- 
আয়োডিন বা কার্ধলিক এসিড জাতীয় কোন ওষ্ধ লাগাইয়া 
দিবে। তারপর লক্ষ্য করিবে কুকুরটা পাগলা কিনা। 
জলাতঙ্ক রোগের লক্ষণ দেখিয়া তাহা বুঝিতে পারিবে । 
পাগলা হইলে কুকুরটি ছুই একদিনের মধ্যে মরিয়ীও যাইবে । 


৪। সাপে কাটা__সাঁপের ছোবল মারাকে চলতি কথায় 
সাপে কাটা বলে। সাপ ছুই রকমের 
নিন্বিষ সাপে ছোবল মাঁরিলে অবশ্য তেমন ভয়ের কিছু নাই 
কামড়ের জায়গাটায় টিঞ্চার-আয়োডিন জাতীয় ও্ষধ 
লাগাইয়া দিলেই চলে |: কিন্তু বিষধর সাপে কামড়াইলে 
ভয়ানক বিপদ, সঙ্গে সঙ্গে প্রাথমিক প্রতিবিধান না করিলে 
প্রাণহানির আশঙ্কা থাকে। সাপটা বিষধর কিনা তাহা 
জানিতে পারিলে সেই অনুযায়ী ব্যবস্থা করা চলে । বিষধর 
সাপের মুখের মধ্যে দুইটি করিয়া বিযদাত থাকে, আর তাঁর 
উপর দিকে চৌখের নিচ বরাবর থাকে বিষের থলি। নিধিষ 
সাপের মুখের মধ্যে এ-সব নাই। কাজেই কাহাকেও সাপে 
কাটিলে কামড়ের দাগটা পরীক্ষু করিবে। নিধিষ সাপে 
কামড়াইলে কামড়ের জায়গায় পাশাপাশি অনেকগুলি ছোট 
ছোট দাগ দেখিতে পাওয়া যাইবে। কিন্ত বিষধর সাপে 
কামড়াইলে অনেকগুলি ছোট ছোট দাগের বদলে দুইটি বেশ 


৮৮ বিজ্ঞান-যুকুল 


-মোটা আর গভীর দাগ পড়িবে__দাগ দুইটির . মাঝে একটু 
খানি কাক। অবশ্য এই মোটা দাগছুইটির নীচে আরও দুইটি 
ছোট দাগ থাকিতে পারে। সাপ যদি বিবধর হয় তবে 
ছোবলের জায়গাটা অন্পক্ষণের মধ্যেই ফুলিয়া ওঠে আর 
বেদনায় অবশ হইয়া আসে । 

এইবার দেখ, সাপে ছোবল মারার সঙ্গে সঙ্গে কি করিতে 
হইবে। প্রথম যে-কাজটি করিবে চলতি কথায় তাহাকে বলে 
তাগা বাধা ; অর্থাৎ ছোবলের জায়গার চার আঙুল উঁচুতে সরু 
দড়ি কিস্বা৷ কাপড়ের পাড় দিয়! খুব জোরে বাধিয়া ফেল । তার- 
পর এই তাগাটার চার আঙুল উঁচুতে 
আরও একটি বা দুইটি তাগ। বাধিবে। ২২ 
এমন জোরে বাঁধিবে যেন সেখানকার রক্ত 
চলাচল বন্ধ হইয়া যায়। তাগ। বাঁধিতে 
কিন্তু একটুও দেরি করিবে না-_সাপটা 
নিধিষ না বিষধর তাহা বিচার করিবার 
আগেই তাগা বাঁধিবে। তারপর যদি 
দেখা যায় যে সাপটা বিষধর, তবে 
ছোবলের জায়গাট। ছুরি দিয়া চিরিয়া 
. প্রটাস পারমাঙ্গানেট লাগাইয়া বিষাক্ত তাগা বাধা 
রক্ত বাহির করিতে চেষ্টা করিবে। ছোবলের জায়গায় গরম জল 
ঢালিলেও রক্ত বাহির হইবে। প্রথমটায় কালো, আর জমাট 
বাঁধা রক্ত বাহির হইবে, তারপর ক্রমশ তাজা লাল রক্ত বাহির 
হইতে থাকিলে বুঝিবে বিষ রক্তের সঙ্গে বাহির হইয়া গিয়াছে। 
কিন্ত তাগাট! কিছুতেই খুলিয়া ফেলিবে না । ডাক্তার পরীক্ষা 

করিয়া তাগা খুলিতে বলার আগে উহা খুলিয়া ফেলা মারাত্মক 
ভুল হইবে। 

৫1 কীট-পতঙ্গের কামড়-__ভিমরুল, বৌলতা বা মৌমাছি 
হুল ফুটাইলে প্রথমে ছুরি বা অন্যকিছু দিয়া হুলটি বাহির 
করিবে। পরে আ্যামোনিয়া বা সরিষার তৈল, বা! কেরোসিন 


* তৈল লাগাইলে যন্ত্রণা কমিয়া যাইবে। কিছু খাওয়ার-সোভা 


অল্প জলে মিশাইয়! লাগাইয়া দিলেও জ্বালা যন্ত্রণা কমে 

কীকড়া-বিছায় কামডাইলে একটু গরম জলে মুন মিশাইয়া 
উহ! ছারা কামড়ান জায়গাটা কয়েকবার ধুইয়া দাও। স্পিরিট 
বা আমোনিয়া লাগাইলেও যন্ত্রণা কমিয়| যাইবে। 

৬। আঘাত লাগী- ট্রাম বাস হইতে, বা গাছ হইতে, বা 
হোঁচট লাগিয়া, পড়িয়া গিয়া হাত পা মচকাইয়া বা হাড় 
ভাঙ্গিয়া যাইতে পারে । হাড় ভা্গিয়াছে সন্দেহ হইলে তুমি 
নিজে ভাঙ্গা অঙ্গটিকে কখনও টানাটানি করিতে যাইও না; 
অভিজ্ঞ চিকিৎসক তাহার ব্যবস্থা করিবৈন। তুমি কিছ 
করিতে গেলে হিতে বিপরীত হইতে পারে! তোমার চেষ্টা 
হইবে, আহত লোকটি যাহাতে ছটফট করিয়া বা নাড়াচাড়া 
টা আরো বাড়াইয়া না তোলে সেদিকে 


করিয়। নিজের আঁঘাত 
নজর রাখা । তাই তাহাকে যতটা আরামে ও Aid তা 


শোয়াইয়া রাখা যায় তার চেষ্টা করিবে । আর বেচারা 
যাহাতে খুব বেশি ঘাবড়াইয়া না যায় সে চেষ্টাও করিবে । 
যদি মাথায় খুব চোট লাগিয়া কেহ অঙ্ঞান হইয়া যায় 
তবে তাহার-চোখে মুখে জলের ঝাপটা দিবে, আর চেষ্টা 
করিবে আশপাশ হইতে ভিড় যথাসম্ভব সরাইয়া দিতে । 


নি বিজ্ঞান মুকুল 


৭। কোনস্থান কাটিয়া! রক্ত পড়া_শরীরের  .কোন 
জায়গা কাটিয়া রক্ত পড়িতে থাকিলে তাড়াতাড়ি রক্তপাত 
বন্ধ করা দরকার । যদি সামান্য মাত্র রক্ত পড়ে তাহা হইলে 
কাটা জায়গাট। পরিষ্কার করিয়া তার উপর টিঞ্চার-আয়োডিন 
‘ধরনের কোনো জীবাণুনাশক ষধ লাগাইয়া দিও। নোংরা 
ঘাসপাঁত। দিবার চেষ্টা করিও না, কারণ ও সবের মধ্যে নানা 
রকম মারাত্মক বীজাণু থাকিতে পারে। এক টুকরা তুলায় 
টিঞ্চার বেঞ্জইন লইয়া তাহাও কাটা জায়গার উপর লাগাইয়া 
দিতে পার। দেখিবে একটু পরে তুলাটা কাটার উপর একে- 
বারে আটিয়া গিয়াছে ও রক্ত-পড়া বন্ধ হইয়াছে। কিন্ত 
কাটাটা যদি আরো মারাত্মক হয়, আর যদি একেবারে হুড়হুড় 
করিয়া রক্ত পড়িতে থাকে? তখন তোমার প্রধান কাজ 
হইবে কাট! জায়গাটা খুব জোরে চাপিয়া ধরা কিংবা তার 
উপর দিকের জায়গাটা! খুব কসিয়া বাধিয়া দেওয়া । অনেক 
সময় কটা জায়গার্টার উপর বরফ চাপিয়া ধরিলেও রক্ত 
পড়া! বন্ধ হয় । 


নবম পন্রিচ্ছেদ 
\ চুম্বক ও বিদ্যুতের কথা 
১। ুন্বক_চুকের কাজ লোহা নিকেল, কোবান্ট 
প্রভৃতি ধাতুকে আকর্ষণ করা । আজকালকার টাকা, আধুলি, 
সিকি প্রভৃতির মধ্যে নিকেলের ভাগ যথেষ্ট পরিমাণে থাকে । 
তাই যদি চুম্বকের মুখে একটি টাকা ধর তাহা হইলে দেখিবে 
টাকাটি সেখানে আটকাইয়া গিয়াছে। কারখানায় কাজ করিবার 


_ ঘসিয়া কৃত্রিম চুম্বক করা হয়। 


বিজ্ঞান-মুকুল ৯১ 
সময় কাহারো চোখে যদি লোহার গুড়া পড়ে তাহা হইলে 
চুম্বকের সাহায্যে উহা অনায়াসে বাহির করিয়া ফেলা যায়। 

চুম্বকের প্রকার_ আমরা সাধারণত যে-সব চুম্বক দেখি 
সেগুলিকে প্রধানত তিন ভাগে ভাগ করা যায়। এই তিন 
রকম চুম্বকের নাম £ দণ্ড-চুম্বক. খুর-চুন্বক ও চুম্বক-শলাক! ॥ 
যেগুলিকে ছোট চ্যাপ্টা লাঠির মত দেখিতে সেই গুলিকে 
দণ্ডচুন্বক বলা হয়; যেগুলির চেহারা ঘোড়ার খুরের মত 
সেইগুলিকে খুর-চুন্বক বলা হয়। আর দুইদিক-সরু ইস্পাতের 
পাতের তৈয়ারী ছোট চুম্বককে বলে চুন্বক-পলাকী। 

যে তিন প্রকার চুম্বকের কথা বলা হইল তাহা ইস্পাতের 


তৈয়ারী কৃত্রিম চুম্বক ৷ আসল ঢুম্বক এক রকম পাথর, উহা 
খনিতে পাওয়া যায় । ইল্ীতেরটুকরাকে রড দিয়া৷ 

কীচা লোহাও চুম্বক হয়, 
বশিক্ষণ থাকে নাঁ। এসব 
কাচা লোহার বীকা দণ্ডের 
ভিতর দিয়া বিদ্যুৎ চালাইলে 
এই চুম্বককে 


তবে উহাতে চুম্বকের শক্তি ৫ 
চুম্বকের শক্তি কিন্তু বেশি নয়। 
চারিদিকে তার জড়াইয়া উহার 
উহা খুব শক্তিশালী চুম্বকে পরিণত হয়! 
বিদ্যযুৎ-চুন্দক বলে। 

চুন্কেন্র ধর্ম_ একটি দণ্ড-চুন্বকের মাঝ-বরাবর যদি স্থতা 
বাঁধিয়! তাহা ঝুলাইয়া রাখ, তাহা হইলে দেখিবে তাহা আপন! 
আপনিই ঘুরিয়া এমন অবস্থায় আসিবে যেতাহার একটি প্রান্তের 
মুখ থাকিবে উত্তর দিকে এবং অপরটির মুখ থাকিবে দক্ষিণ 
দিকে। এই পরীক্ষা হইতেই বুঝিবে যে, চুকে যদি মুক্ত 

অবস্থায় ঝুলাইয়া' রাখা হয় তাহা হইলে তাহা! উত্তর-দক্ষিণ 

_ বরাবর থাকে । উত্তর দিকে যে প্রান্ত তাহাতে লাল কালির 

দাগ দাও এবং দক্ষিণ দিকের যে প্রান্ত তাহার উপর নীল 

কালির দাগ দাও । তাহা হইলে লাল-চিন্কের প্রান্তকে 

চুম্বকের উত্তর-৫মরু বল! হইবে এবং নীল-চিহ্ছিত প্রান্তকে 
বলা হইবে দক্ষিণ-মেরু ৷ 

এইবার আর একটি পরীক্ষা কর। একটি স্ট্যাণ্ডের উপর 


একটি চুম্বকশলাকাকে এমন 
ভাবে বসাইয়া দাও যাহাতেতাহা 
এদিক-ওদিক ঘুরিতে পারে। 
এই অবস্থায় শলাকাটির একপ্রান্ত 


নিশ্চয়ই উত্তর দিকে মুখ করিয়া 

থাকিবে এবং অপর প্রান্ত মুখ 
করিয়া থাকিবে দক্ষিণ দিকে । তারপর তোমার লাল-নীল 
চিহ্নিত চুগ্ধকদণ্ডটি লইয়া পরীক্ষা শুরু কর। চুম্বক-দণ্ডের 
উত্তর-মেরু চুর্ধক-শলাকার উত্তর-মেরুর নিকট ধর, 
দেখিবে শলাকার উত্তরমেরু দূরে সরিয়া যাইতেছে। 
চুম্বক-দণ্ডের দক্ষিণ-মেরু চুম্বক-শলাকার উত্তর মেরুর দিকে 
ধরিলে দেখিবে শলাকার উত্তর মেরু দণ্ডের দক্ষিণ মেরুর 
দিকে সরিয়া আসিতে চাহিতেছে। এই পরীক্ষা হইতে 
বুঝা যায়, চুম্বকের ভিন্ন জাতীয় মেরু পরস্পরকে আকর্ষণ 
করে এবং এক জাতীয় মেরু পরস্পরকে বিকষধণ করে 
( ঠেলিয়া দেয় )। 

তাহা হইলে তোমরা! চুম্বকের তিনটি ধর্ম জানিলে__ 


বিজ্ঞান-যুকুল ৯৩: 

(১) চুম্বক লোহা, নিকেল, কোবাণ্ট প্রভৃতি ধাতুকে 
আকর্ষণ করে। ২ 

(২) ঝুলান চুম্বক উত্তর-দক্ষিণ মুখী হইয়া থাকে। 

(৬) চুম্বকের ভিন্ন জাতীয় মেরু পরস্পরকে আকর্ষণ 
করে এবং এক জাতীয় মেরু পরস্পরকে বিকর্ষণ করে। 

চুম্বকের ব্যবহার-__-আজকীল চুম্বকের বহু প্রকার ব্যবহার 
দেখা যায় । জাহাজ এবং উড়্োজাহাজে যে দিকৃ-নির্ণয় যন্ত্র বা - 
কম্পাস্‌ ব্যবহার করা হয় উহা চুন্বক-শলাকার সাহায্যে তৈয়ারী ৷ 
ইহা ছাড়া টেলিফোন, বৈদ্যুতিক পাখা, বৈদ্যুতিক ঘণ্টা, মোটর 
গাড়ির এঞ্জিন প্রভৃতিতে বিদ্বাৎ-ুম্বকের প্রয়োজন হয়। 

২। বিদ্যুৎ ) 

বিদ্যুতের ব্যবহার __ বিদ্যুতের কাজ যে আজকাল কত 
রকমের তাহা নিশ্চয়ই বলিয়া দিতে হইবে না। শহরে 
বিদ্যুতের আলোয় পথ দেখিতে পাই, রাত্রে ঘরে বসিয়া 
লেখাপড়া করিতে পারি । গরমের সময় বৈদ্যুতিক পাখার 
হাওয়ায় শরীর জুড়ায়। বিদ্যুতের সাহায্যেই টেলিফোন- 
টেলিগ্রাফ সংবাদ যাতায়াত করে । বিদ্যুৎ না থাকিলে বড় 
বড় কলকারখানা চলিত না, রেডিও চলিত না” টর্চ লাইট জলিত 
না, শহরে ট্রামগাড়িও চলিত না! কোন কোন স্থানে বিদ্যুতের 
সাহায্যে রেলগাড়িও চালান হয়। চিকিৎসার ব্যাপারেও 
বিদ্যুৎশক্তিকে কাজে লাগান হয় ৷ আজকাল উন্নততর দেশে 
বিদ্যুতের সাহায্যে কাপড় কাচা, বাসন মাজা, ঘর ঝাট দেওয়া» 
রান্না করা ইত্যাদি বহু গৃহকর্সও করা হইয়া থাকে। 

বিদ্যুৎ দুই প্রকারের স্থির-বিদ্যুৎ এবং চল-বিদ্যুৎ ৷ 

(ক) স্থির-বিদ্যুৎ_স্থির-বিদ্যুৎ উৎপাদন কর! খুব কঠিন 
নয়; তোমরা নিজেরাও ইহা পরীক্ষা করিয়া দেখিতে পার । 
একটি সিন্কের রুমাল কয়েক ভজ করিয়া উহা! দ্বারা একটি 
কাচের দণ্ডকে ঘসিতে থাক; খানিকক্ষণ ঘসিবার পর দগ্ডটিকে 
ছোট ছোট কাগজের টুকরার নিকট ধর- দেখিবে কাগজের 
টুকরা গুলি কাচের দণ্ডটির দ্রিকে লাফাইয়া লাকা ইয়া উঠিতেছে। 
ইহার কারণ, কাচের মধ্যে ঘর্ষণের ফলে বিদ্যুৎ উৎপন্ন হইয়াছে। 
তারই আকর্ষণে কাগজের -টুকরাগুলি এ ভাবে লাফাইয়! 


৩ 


উঠিতেছে। মাথার চুলে গাটাপার্চার চিরুণী ঘসিলেও এই 
জাতীয় বিদ্যুৎ উৎপন্ন হয়। গাটাপার্চার চিরুণী দিয়া চুল 
আচড়াইবার সময় পট্‌পট্‌ করিরা শব্দ হয়, তাহা! লক্ষ্য করিয়াছ 
কি? বিদ্যুৎ উৎপন্ন হওয়ার ফলেই তাহা হয়। 

এই বিদ্যুৎ একস্থান হইতে অন্যস্থানে চালান দেওয়া যায় 
না। ইহা আমাদের বিশেষ কাজেও লাগে না । 

(খ) চল-বিছ্যুৎ_ বিদ্যুৎ যখন কোঁন জিনিসের ভিতর 
দিয়া চলে তখন তাহাকে চল-বিদ্যুৎ বলা হয়। সাধারণত 


ভায়নামোর সাহায্যে ইহা, উৎপন্ন করা হয়। অল্প শক্তির. 


চল-বিদ্যুৎ সহজেই উৎপন্ন করা যায় । 

সালফিউরিক এযাসিডের সহিত জল মিশাইয়া 
তাহা একটি কাচের পাত্রে রাখ; পাত্রটিকে একেবারে 
ভি করিও না। তারপর একটি দস্তার ও একটি তামার 
পাত যোগাড় করিয়া, উভয়েরই উপর দিকে তামার 
তাঁর আটকাইয়া দাও। এবার দস্তা ও তামার পাত দুইটির 
নীচের অংশ এ্যাসিডের ভিতর 'এমন ভাবে ডুবাইয়া দাও 
যাহাতে তাঁহার! পরস্পরকে স্পর্শ না করে। 
এখন তামার তারের খোলা প্রান্ত দুইটি 
একত্রে আটকাইয়! দিলে দেখিবে ইহার মধ্য 
দরিয়া বিদ্যুৎ চলিতেছে । ইহাই চল-বিদ্যুৎ ৷ 
পূর্বে বিদ্যুতের যে-সব ব্যবহারের কথা! 
উল্লেখ কর! হইয়াছে তাহা এই চল-বিছ্যুৎ। 
তারের ভিতর দিয়া এই বিদ্যুৎ চলিয়া আমাদের কত উপকার 
করিতেছে । কিন্ত নিজের শরীরের ভিতর দিয়া ইহা! চলিলে 
আর রক্ষা নাই। সঙ্গে সঙ্গে সমস্ত মাংসপেশী আড়ষ্ট হইয়া 
যায় এবং বিদ্যুতের শক্তি বেশি হইলে মানুষ মারাও যায়। 
কাজেই যে-সব তারের ভিতর দিয়া বিদ্যুৎ চলে তাহা রবার 
প্রভৃতি এমন জিনিস দিয়! ঢাকিয়া রাখা হয় যাহার ভিতর দিয়! 


বিদ্যুৎ চলিতে পারে না। 


দশম পন্রিচেছদ 
খাতার কথা 


প্রকৃতির নৃতন রূপ_ বিজ্ঞানের নানা কথা তোমরা 
শিখিলে-__গাছগাছড়ার কথা, পোকামাকড়ের কথা, আকাশের 
কথা, জমির কথা, হাওয়ার কথা, জলের কথা, আরো কতকি! 
এতরকম কথাশিখিয়াছ বলিয়াই এইবার যখন তোমরা প্রকৃতির 
দিকে তাকাইবে তখন প্রকৃতিকে একেবারে নৃতন চোখে দেখা 
যাইবে । আগে গাছগাছড়ার দিকে তাকাইয়! তোমাদের যাহা 
মনে হইত এখন তাহা অপেক্ষা অনেক বেশি কথা মনে 
জাগিবে__গাছটির শিকড় কিরূপ, কাণ্ড কিরূপ, পাতার কোনো 
'বৈশিষ্ট্য আছে কি না, ফুলের গড়নই বা ঠিক কেমন। 
কিংবা ধর, আগে একটি শু'য়াপোক! দেখিলে কিই বা মনে 
হইত ? এখন তাহা৷ দেখিলে তোমাদের মনে প্রশ্ন জাগিবে 
উ্না প্রজাপতির লার্ডা কিনা । বনের ভিতর দিয়া পথ 
চলিতে চলিতে এখন তোমাদের মনে হইবে, সন্ধান করিয়া 
দেখা যাক গাছে কোনে! গুটিপোকার গুটি পাওয়া যায় 
কিনা । রাঙা মাটির পথ ধরিয়া চলিবার সময় তোমাদের 
মনে পড়িবে, এই মাটির ভিতর লোহা আছে বলিয়াই 
ইহার রং এমন লাল। রাত্রে আকাশের দিকে তাকাইয়া 
তোমরা এখন ফ্রবতারাকে খুজিয়া বাহির করিতে পারিবে, 
পারিবে নক্ষত্রমগ্ুল গুলিকে চিনিভে। প্রতিটি ক্ষেত্রেই এইরূপ। 
প্রকৃতি যেন নূতন করিয়া তোমাদের কাছে ধরা দিবে। 

গুছাইয়া লেখ! কিন্ত শুধু এইভাবে দেখিলেই তো হইবে 
ন! ; সব কথা মনেও রাখিতে হইবে । সেইজন্য যখন যাহা 
শিখিবে তাহা! তখনই খাতায় লিখিয়া রাখিবে। কিভাবে 
লিখিয়া রাখিলে সবচেয়ে সুবিধা হয় সে কথাও জানা দরকার। 

লিখিবার ব্যাপারে যাহ! প্রধান কথা তাহা হইল গুছাইয়া 
লেখার অভ্যাস ৷ গুছাইয়| লেখা মানে কি ? ধর তুমি রাত্রের 
আকাশে ছায়াপথের দিকে তাকাইয়া থাকিতে থাকিতে 
কয়েকটি জিনিস লক্ষ্য করিয়াছ ; আবার বনের মধ্যে চড়ুই- 
ভাতি করিতে গিয়া কয়েক রকমের গাছ এবং গুটিপোকা 
সম্বন্ধে কতকগুলি বিষয় দেখিয়াছ। এই সমস্ত কথাই যদি 
তুমি একই খাতায় একসঙ্গে জড়াইয়া লিখিয়া রাখ তাহা 
হইলে কোন লাভ হইবে ন! ৷ পরে আবার ছায়াপথ সম্বন্ধে বা 
আকাশ সম্বন্ধে নৃতন কিছু যখন চোখে পড়িবে তখন আগে 
কি লিখিয়া রাখিয়াছিলে তাহা খোঁজ করিয়া বাহির করাই 
তোমার পক্ষে কঠিন হইয়া পড়িবে । 

তাই প্রত্যেকটি বিষয়ের জন্য আলাদা আলাদা খাতা 
করিবে। যে খাতায় উদ্ভিদের কথা লিখিবে সে খাতায়, 
পোকা-মীকড়ের সম্বন্ধে কিছু লিখিবে না। পোকামাকড়ের 
কথা লিখিবার জন্য যে খাতা করিবে, সে খাতায় শুধু পোকা- 
মাকড়দের কথাই থাকিবে । এইভাবে আকাশ, মাটি প্রভৃতি, 
প্রত্যেক বিষয় সম্বন্ধে এক একটি খাতা রাখিবে । 

নমুনা সংগ্রহ_দ্বিতীয় হইল নমুনা সংগ্রহের কথা. । 
গাছগাছড়ার ব্যাপারে কি ভাবে নমুন। সংগ্রহ করিতে হয় এবং, 
তাহা কিরূপে রক্ষা করা সম্ভব এ আলোচন! পূর্বেই করা, 


q 

হইয়াছে । অবশ্য সকল বিষয় সম্বন্ধেই নমুনা সংগ্রহ করার 
কথা ওঠে না । যেমন ধর, নমুনা হিসাবে তুমি আকাশ হইতে 
একটি কালপুরুষ পাড়িয়া আনিতে তো সত্যই পার না! কিন্ত 
তবুও অনেক বিষয় সম্বন্ধেই তোমার পক্ষে নমুনা সংগ্রহ করা! 

মস্তব। বিশেষ করিয়া গাছগাছড়া, পোঁকী-মাকড়, মাটির 
| নমুনা প্রভৃতি। পোকা-মাকড়গুলি শুকাইয়া খাতায় আট- 
কাইয়া রাখ! যদি অস্ুবিধা-জনক মনে হয় তাহা হইলে একটি 
আলাদ! পিচবোর্ডের উপর সেগুলির নমুনা আলপিন দিয়া 
আটকাইয়া দাও; প্রত্যেকটি নমুনার তলায় নম্বর লিখিয়া 
রাখ এবং পৌকামীকড়েরখাতায় এ নম্বর লিখিয়া সেই পোকা! 
সম্বন্ধে যাহা লক্ষ্য করিয়াছ তাহা লিখিয়া রাখ । মাটির নানা 
প্রকার নমুনা সংগ্রহ করিয়া এক এক নমুনা এক একটি 
শিশিতে রাখিয়া শিশির গায়ে লেবেল্‌ আটিয়া দাও এবং যে 
খাতায় মাটির কথা লিখিবে তাহাতে এ লেবেলের নম্বর 
. ব্সাইয়া তোমার মন্তব্য লিখিয়া যাও। 


একাদশ পন্রিচেছদ 
সংঘ-সমিতির কথা 


একসঙ্গে মিলিয়! মিশিয়া কাজ করিবার আনন্দ কত বেশি ।; 
আর শুধু আনন্দই নয়; ইহাতে কাজও কত ভাল হয়। তাই 
বিজ্ঞান শিখিবার পর তোমরাও বিজ্ঞীন লইয়া যখন আরো 
কাঁজ করিতে অগ্রসর হইবে তখন অনেকে মিলিয়। একসঙ্গে 
কাজ করিবার চেষ্টা করিও, দল গড়িবার চেষ্টা করিও 

দেখিতে পাইবে কাজ করিতে কত ভাল লাগে, এবং কাজও 
কত স্ুন্দররূপে করা যায়। 

তোমাদের পক্ষে কিরূপ দল গড়া সম্ভব তাহার' দুই-একটি 
নমুনা দেওয়া হইতেছে 

১। প্রকৃতি-বিজ্ঞান ক্লাব_ খেলাধূলার জন্য পাড়ায় পাঁড়ায় 
যেরূপ ক্লাব গড়া হয় সেইরূপ বিজ্ঞানের আলোচনার জন্যও 
ক্লাব গড়িতে পার। এই ক্লাবে নিয়মিত বৈঠক হওয়া দরকার। 
প্রত্যেক সভ্য কি কি দেখিয়াছে ও পড়িয়াছে তাহা ক্লাবের 
বৈঠকে বলিবে এবং অন্যেরা তাহা লইয়া আলোচন! করিবে । 
প্রত্যেকে যে-সব নমুনা সংগ্রহ করিয়াছে তাহা ক্লাবের বৈঠকে 
দেখানো হইবে এবং সকলে মিলিয়া তাহার বৈশিষ্ট্য লক্ষ্য 
করিবে ও আলোচনা করিবে । ক্লাবের তরফ হইতে নিয়মিত 
ভাবে দল বাঁধিয়া বেড়াইতে বাহির হওয়া দরকার। বেড়াইতে 
বাহির হইয়া সকলেই বিজ্ঞানের তথা ও নমুনা সংগ্রহ করিবার 
চেষ্টা করিবে এবং তাহা লইয়া বাকী সকলের সহিত আলোচনা 
করিবে । তাহা ছাড়া সম্ভব হইলে যাদুঘর, বোটানিক্যাল 
গার্ডেন, ইত্যাদি জায়গা দেখিতে যাওয়া দরকার । সেইখানে 
বিজ্ঞানের নানা রকম নমুনা সংগ্রহ করা আছে। তাহা দেখিয়া 
ও সকলে মিলিয়া সে-সন্ন্ধে আলোচনা করিয়া অনেক কথা 
জানিতে পারিবে। ক্লাবের পক্ষ হইতে একটি হাতে-লেখা পত্রিকা 
বাহির করিবার চেষ্টা করিতে হইবে । এই পত্রিকায় ক্লাবের 
খবর থাকিবে এবং ক্লাবের সভ্যরা বিজ্ঞান বিষয়ে যে-সব তথ্য 
যোগাড় করিয়াছে তাহ! লেখা থাকিবে । সম্ভব হইলে ক্লাবের 

নিজস্ব একটি নমুন1-ঘর করিতে হইবে । প্রত্যেক সভ্য যে-সকল 
নমুনা সংগ্রহ করিতেছে তাহা! এ ঘরে গুছাইয়া রাখা হইবে । 
২। কৃষক অমিতি__আমাদের দেশ কৃষিপ্রধাঁন। কিন্ত 
দুঃখের বিষ্য় আমাদের অধিকাংশ কৃষকই শিক্ষার সুযোগ-সুবিধা 
পায় না। অথচ কৃষকদের বাদ দিয়া আমাদের দেশের 
উন্নতি কিছুতেই সম্ভব নহে। অবশ্য কৃষকদের উন্নতি সাধনের 
সমস্ত! নানামুখী | : কিন্ত মনে রাখিও, এই সমস্ত! সমাধানের 


কাজে তোমাদেরও একটা দায়িত্ব আছে। সেই দায়িত্ব তোমরা 


নিশ্চয়ই পালন করিবে। , 


কিরূপে করিবে? প্রধান কাজ হইল, গায়ে গায়ে কৃষক- 
সমিতি গঠন করা। গ্রামের কৃষকের! যাহাতে এই সমিতির 
সভ্য হইতে রাজী হয়, তাহার জন্য তাহাদের নিকট যাইতে 
হইবে, তাহাদের বুঝাইতে হইবে । এই সমিতির অবশ্য 
নানারপ কাজকর্ম থাকিবে। তাহার মধ্যে তোমাদের উপর 
কোন্‌ কাঁজের ভার ? তোমরা কৃষকদের মধ্যে বিজ্ঞানের শিক্ষা 
প্রচার করিবে । গাছগাছড়ার কথা, জমির কথা, সারের কথা 
নানা কথা তাহাদের সহিত মিলিয়া আলোচনা করিবে । এই 
আলোচনার কলে দেখিবে কৃষকেরাও অনেক নূতন কথা 
শিখিতেছে এবং তোমরাও তাহাদের নিকট হইতে অনেক নূতন 
কথা৷ শিখিতেছ। কৃষকদের মধ্য হইতে নিরক্ষরতা ও কুসংস্কার 
দূর করিবার চেষ্টা করিতে হইবে৷ যাহাতে তাহারা কাজকর্মের 
জন্য ভাল স্থুযোগ-নুবিধা পায়, তাহার চেষ্টা করিবে। আধুনিক 
ধরনের চাষের যন্ত্রপাতি ও ফসলের প্রদর্শনী করিয়া তাহাদের 
মনে উৎসাহ জীগাইবার চেষ্টা করিবে । 

৩। -প্রচার-পত্র-_-তোমরা চেষ্টা করিলে প্রত্যেক গায়ে 
কৃষকদের জন্য একটি প্রচার-পত্র বাহির করিবার ব্যবস্থা করিতে 
পার। এই প্রচার-পত্রে নানারপ কথা লিখিতে হইবে এবং 
ছবির সাহায্যে ইহাকে আকর্ষণের বস্তু করিতে হইবে। জমির 
কথা, সারের কথা, বীজের কথা প্রভৃতি ছাড়াও ইহাতে লেখা 
দরকার আবহাওয়ার কথা । খবরের কাগজ পড়িয়া তোমরা 
আবহাওয়ার সংবাদ পাইবে। তাহা এই প্রচার-পত্রে লিখিয়া 
দেওয়া দরকার ৷ কবে বৃষ্টি পড়িবার সম্ভাবনা বা ঝড় আসিবার 
সম্ভাবনা, এই সকল কথ| কৃষকদের পক্ষে জানা খুবই প্রয়োজন 
শিক্ষার সুযোগ পায় নাই বলিয়া অনেক জায়গায় কৃষকেরা 
নিরক্ষর। তাই শুধু প্রচার-পত্র বাহির করিলেই হইল না; 
তাহাদের ডাকিয়া এই প্রচার-পাত্র পড়িয়া শোনানোও 
পয়োজন। 


দ্বাদশ পর্রিচ্ছেদ 
শিল্প ও বিজ্ঞান 


( বুনিয়াদী বিদ্যালয়ের জন্য লিখিত ) 
শিল্পোন্নতি__পৃথিবীর অন্যান্ত উন্নত দেশের তুলনায় আঁজ 
আমাদের দেশের অবস্থা অনেক খারাপ । তাহার একটি কারণ 
হইল, আমাদের দেশে শিল্পের উন্নতি হয় নাই । অথচ, শি ভর 
উন্নতি না হুঈলে দেশের উন্নতি হওয়া সম্ভব নয়। শিল্পের উন্নতি 
বলিতে দেশে বড় বড় কলকারখানা গড়িয়া উঠিবার কথাই 
আসে৷ আমাদের দেশে কলকারখানা কত কম! অথচ, কি 


১০২ বিজ্ঞান-মুকুল 


“বিপুল ও বিরাট আমাদের দেশের প্রাকৃতিক সম্পদ ও জনবল 


ইহা ঠিকমত কাজে লাগাইয়া যদি দেশের শিল্প-উন্নতির চেষ্টা 
করা হয় তাহা হইলে আমাদের দেশের সম্পদ নিশ্চয়ই অনেক 
বাড়িয়া যাইবে । 

কিন্ত বিজ্ঞানের উন্নতি না হইলে শিল্পের উন্নতিও সম্ভব নয়। 
তোমরা এখন হইতেই বিজ্ঞানের নান! রকম তথ্যাদি খুব ভাল 
করিয়া শিখিবে। তাহা হইলে বড হইয়া তোমরা নিজেরাই 
দেশে কলকারখানা গড়িয়া তুলিতে পারিবে । 


কুটার শিল্প__আমাদের দেশ এককালে নানারূপ কুটার- 
শিল্পেও খুব উন্নত ছিল। কতকগুলি শিল্প ছিল পৃথিবী-বিখ্যাত। 
কিন্ত নানা কারণে উহার অনেক কিছুই ষ্ট হইয়া গিয়াছে। 
আজ আমাদের দেশ স্বাধীন, তাই আজ যদি আমাদের দেশের 
উন্নতির কথা ভাবিতে হয় তাহ! হইলে এই কুটার শিল্পগুলির 
কথাও ভুলিলে চলিবে না । ও 

এই কুটার শিল্পের উন্নতি সাধন করিবার জন্য কারিগরদের 
মধ্যে শিক্ষা প্রচারের প্রয়োজন আছে । আজকের পৃথিবীতে 
অনেক নূতন নূতন আবিষ্কার হইয়াছে এবং কুটার শিল্পের 
বেলায় সেগুলি প্রয়োগ হইলে কুটার শিল্পের কতৃই না৷ উন্নতি 
হইতে পারে । তাই এই জ্ঞান কারিগরদের মধ্যে বিতরণ করা 
দরকার যাহাতে তাহারা মামুলি উপায় ছাড়িয়া নূতন ও উন্নত 
উপায় অবলম্বন করিতে পারে । 

যেমন ধর, তাতির পক্ষে জানা দরকার স্ুতায়দ্ীং করিবার 
প্রণালী । এই রং সম্বন্ধে আজকাল কত আশ্চর্য বৈজ্ঞানিক 


বিজ্ঞান-মুকুল ১০৩ 


তথ্য বাহির হইয়াছে। তাহা দেশের তাতিদের জানা 
দরকার । 

কিংবা ধর, মাটির পাত্রের উপর চকচকে পালিস ধরাইবার 
পদ্ধতি। আমাদের দেশের কুমৌরদের পক্ষে এই আধুনিক 
বৈজ্ঞানিক পদ্ধতি জানিবার উপায় নাই | অথচ তাহাদের যদি 
এই পদ্ধতিটি জানান হয় তাহা হইলে তাহাদের কাজ কতই 
না সুন্দর ও ভাল হইতে পারে। 

মূনে রাখিও, বিজ্ঞান মানুষের কল্যাণ করে নানা দিকে । 
কুটার শিল্পের ক্ষেত্রে বিজ্ঞানের যে-কল্যাণ সম্ভব তাহা আমাদের 
পক্ষে অর্জন করিবার চেষ্টা করা একান্ত প্রয়োজন ৷ সেইজন্য 
কারিগরদের মধ্যে শিক্ষা ও. বিজ্ঞানের তথ্য প্রচারিত হওয়া 
দরকার । 

হাতে কলমে কাজ-__তোমরা বিদ্যালয়ে বা বাড়িতে হাতে- 
কলমেও অনেক কাজ করিয়া থাক। এখন হইতে প্রত্যেকটি 
কাজ করিতে বৈজ্ঞানিকের অনুসন্ধিংস্ দৃষ্টি খোলা রাখিও। 
“কেন?” প্রশ্নটি যেন মনের মধ্যে লাগিয়াই থাকে । ছায়ার 
মধ্যে গাছ কেন ভাল হয় না, জমিতে কেন ফসল ভাল জন্মে না, 
জলে কেন সাবানের ফেনা হয় না, বর্ষায় কেন এত বৃষ্টি হয়__ 
বিজ্ঞানের কাছ হইতেই এসব “কেন'র সদুত্তর পাওয়া যাইবে। 
কেন হয় না তাহা জানিতে পারিলে, কিরূপে হইবে তাহাও 
তুমি চিন্তা করিয়া বাহির করিতে পারিবে; এবং এইরূপেই 
বিজ্ঞানের জ্ঞান প্রতি কাজে তোমাকে সাহায্য করিবে। 


৪1 


গা 


৯ 


অনুশীলনী 


প্রথম পরিচ্ছেদ 
গাছের বিভিন্ন অংশের নাম কর। 
শিকড় গাছের কি কাজ করে? প্রধান মূল ও অস্থানিক 
মূলে প্রভেদ কি? 
শাখা-মূল, মূল-রোম, ঝুরি, ঠেস্‌-মূল, শোবক-মূল ও বায়ৰীয়- 
মূল কাহাকে বলে উদাহরণ সহ বুঝাইয়! দাও । 
কাণ্ডের কয়টি অংশ ও কি কি? পর্ব, পর্বমধা, কক্ষ-মুকুল, 
শীর্ষমুকুল, ও শাখা-মুকুল কাহাকে বলে? 
কাণ্ডের কাজ কি? বিভিন্ন রকম কাণ্ডের উদাহরণ দাও। 
পাতার কয়টি অংশ 75 পাতা গাছের কি কাজে 
লাগে? 
অন্গারাত্মকরণ কাহাকে বলে? সবুজ পাতা কিরূপে গাছের 
খান্য-প্রস্তুত করে তাহার বর্ণনা দাও । 
কি পরীক্ষা দ্বার! প্রমাণ করিবে যে সর্ষের আলো ছাড়া পাতায় 
খাছ তৈয়ারী হয় না? 
ষ্টোম| ও প্রস্বেদন কাহাকে বলে? রাত্রিবেলায় বৃক্ষতলে 
বাস স্বাস্থ্যের পক্ষে ক্ষতিকর কেন? 
ফুলের কাজ কি? ফুলের কয়টি অংশ ও কি কি? 
জবা, অপরাজিত! ও ধুতুরা ফুলের বিভিন্ন অংশের বর্ণনা 
দাও । 
পরাগ-মিলন কিরূপে হয় বুঝাইয়| দাও । 
আতা ও আকন্দ গাছের পাতার বিন্যাসে প্রভেদ কি? 
গাছের ত্বকের কাজ কি? উহা আমাদের কি কাজে লাগে? 
গাছের দুইটি কচি ভাল কাটিয়া.লইয়া একটি জলে ও অপরটি 
বায়ুতে রাখিয়া দিলে উহাদের কিরূপ পরিবর্তন হইবে? 


১০ 


[৮০] 
দ্বিতীয় পরিচ্ছেদ 
ধান কাটা, ঝাড়া ও সংরক্ষণ কিরূপে করিতে হয় তাহার 
বর্ণনা দাও। 
একটি ধানের গোলার বর্ণনা দাও । 


তৃতীয় পরিচ্ছেদ 
পতঙ্গ কাহাকে বলে ? কয়েকটি পতন্বের নাম কর। 
পতদ্দের জীবনে কয়টি অবস্থা আছে? গুটিপোকা, প্রজাপতি 
অথবা পিপীলিকার উদাহরণ দ্বারা বুঝাইয়া দাও। 
গুটিপোক! ও প্রজাপতির তুলন। কর। 
কিউলেক্স ও আযনোফিলিস্‌ মশার তুলনা কর। 
কোন্‌ মশা কি রোগের বীজাণু বহন করে ? 
পিপীলিকা কয় প্রকার ও কি কি? উহার কে কি কাজ করে? 
মৌচাকে কর প্রকার মৌমাছি থাকে ? উহাদের দেহের গঠন 
ও কার্ষের বর্ণনা দীও। 
ব্যাঙের দেহের গঠন বর্ণনা কর 
কিরূপ ? 
একটি ব্যাঙের জীবনের বিভিন্ন অবস্থার বর্ণনা দাও । 
ব্যাঙকে উভচর প্রাণী বলা হয় কেন? 


| উহার জীবনধারণ প্রণালী 


চতুর্থ পরিচ্ছেদ 
কঙ্কাল, শিরা, ধমনী, ও জালক কাহাকে বলে ? মানুষের 
কঙ্কালে কয়টি হাড় আছে ? 
রক্ত-চলাচল-তন্্ দেহের কি কাজ করিয়া থাকে? চিত্রসহ 
উহার কাধপ্রণালী বর্ণনা কর । 
পাচন-তন্ত্রের বিভিন্ন অংশের গঠন ও কার্ষের বর্ণনা দাও । 

ফুসফুসের কার্য কি? উহার বর্ণনা দাও। 
ুযু্তা ও স্নায়ু কাহাকে বলে? জ্বায়ুতন্্ দেহের কি কাজ 
কিরপে সম্পাদন করে তাহা বুঝাইয়! দাও । 


পঞ্চম পরিচ্ছেদ 
মেঘ, কুয়াসা ও শিশিরে প্রভেদ কি? বৃষ্টি হয় কিরূপে ? 
চিত্রসহ বিভিন্ন প্রকার মেঘের বর্ণনা দাও । 
সূর্যের বৰ্ণন! দাও । কুর্য না থাকিলে কি ক্ষতি হইত? 
চন্দ্র, সুর্য ও পৃথিবীর মধ্যে কোন্টি কত দূর ও কত বড় ? 
চন্দ্রের বর্ণনা দাও । চাদের কলঙ্ক কাহাকে বলে ? 
চন্দ্ৰকল| কাহাকে বলে?  চন্দ্রকলার হ্রাস-বৃদ্ধি বলিতে কি 
বুঝায়? 
নক্ষত্রমণ্ডল কাহাকে বলে ? কয়েকটি নক্গত্রমগ্ডলের নাম কর 
ও বর্ণনা দাও । 
ঞ্লবতারা, সন্ধ্যাতারা, শুকতারা ও ছায়াপথ সম্বন্ধে কি জান ? 
সূর্যগ্রহণ কাহাকে বলে ? কখন কিরূপে সূর্যগ্রহণ হয়? 
চন্ত্রগ্রহণ কাহাঁকে বলে? কখন কিরূপে চন্দ্রগ্রহণ হয়? 


ষষ্ঠ পরিচ্ছেদ 
মাটি কয় প্রকার ওকি কি? উহাদের বর্ণনা দাও । 
দো-আশ মাটি চাষবাসের পক্ষে সবচেয়ে ভাল কেন? 
মাটির উর্বরতা বলিতে কি বুঝায়? উর্বরতা নষ্ট হয় 
কিরূপে ? 
জমিতে সার দেওয়ার প্রয়োজনীয়ত| কি? জৈব ও অজৈব সার 
কাহাকে বলে? 
মাটির ক্ষয় বন্ধ করার উপায় কি? 

সপ্তম পরিচ্ছেদ 
জমির পর্যবেক্ষণ বলিতে কি বুঝায়? 
২। পুকুর ভাল রাখিতে হইলে কি করা উচিত? 


অষ্টম পরিচ্ছেদ 

১। বায়ুর উপাদান কি কি? মুক্ত বায়ু কাহাকে বলে? 

বায়ু কিরূপে দূষিত হয়? বায়ু শোধনের উপায় কি? 

৩। বাসগৃহে কি কি উপায়ে বায়ু চলাচলের ব্যবস্থা করা হয় ? 
৪। জলের প্রয়োজনীয়তা কি? বিশুদ্ধ জলের উপাদান কি কি? 
৫। জল কিরূপে দূষিত হয়? দুষিত জলে কি কি অস্থথ হয়? 
৬। & পানীয় জল কি কি উপায়ে শোধন করা যায়? 

৭ ! নতু ও খর জল কাহাকে বলে? খর জলকে কিরপে মৃদু করা 

যায়? 

৮| ম্যালেরিয়া কিরূপে বিস্তার লাভ করে? ম্যালেরিয়ার হাত 
হইতে রক্ষা পাইবার উপায় কি? 

৯। কলেরা কিরপে সংক্রামিত হয়? গ্রামে কাহারও কলেরা 
হইলে কি কি বিষয়ে সাবধান হওয়া দরকার ? 


১০। টাইফয়েড রোগের লক্ষণ কি? উহার আক্রমণ হইতে রক্ষা 
পাইতে হইলে কি করা প্রয়োজন ? 

১১। কাহারও বসন্ত হইলে কিরূপ সাবধানতা অবলম্বন করা 
দরকার ? 

১২ যক্ষ্মা বিস্তার লাভ করে কিরূপে ? 

১৩]. আগুনে পোড়া, জলে ডোবা, কুকুরে কামড়ানো, সাপে কাটা, 
আঘাত লাগা প্রভৃতি দুর্ঘটনায় প্রাথমিক প্রতিবিধান কিরূপে 
করিতে হয়? 

১৪ | কৃত্রিম শ্বাস-প্রশ্বাস প্রক্রিয়ার বর্ণনা দাও । 


১৫।  কাপড়চোপড়ে আগুন লাগিলে দৌড়ান উচিত নহে কেন? | 


১ 
২ 
৩। 

Le i 
নবম পরিচ্ছেদ. he 

চুম্বক কয় প্রকার ও কি কি? th 

চুম্বকের বিশেষ ধর্ম কি কি? কিরূপে উহ্‌ প্রমাণ কর! যায়? 

কি কি কাঁজে চুম্বকের ব্যবহার হয়? 

বিদ্যুৎ কয় প্রকার ও কি কি? চলবিদ্যুৎ কিরূপে উৎপন্ন 

করা যায় ? 


A 
বিদ্যুৎ কি কাজে ব্যবহৃত হয়? 


দশম পরিচ্ছেদ 
প্রকৃতি-বিজ্ঞানের খাতা কিরূপ হওয়া উচিত? 
কিরূপে নমুনা সংগ্রহ করিতে হয় তাহার বর্ণনা দাও ॥ 


একাদশ পরিচ্ছেদ 


তোমাদের শ্রেণীতে প্রক্ৃতি-বিজ্ঞান ক্লাব প্রতিষ্ঠা করিতে 


হইলে কিকি করিবে? | 
কৃষক-সমিতি কিরূপে পরিচালনা করা উচিত? প্রচার-পত্রের 
প্রয়োজনীয়ত| কি? 


দ্বাদশ পরিচ্ছেদ 
কুটীর-শিল্পের উন্নতির জন্য তোমরা কি কি করিতে পার? 


‘হাতে কলমে ক্রান্স-বন্িতে.কি বুঝ? ইহার প্রয়োজনীয়তা 

